പത്തനംതിട്ട: കിഫ്ബിയെ സംരക്ഷിക്കുക നാടിന്റെ വികസനം ഉറപ്പ് വരുത്തുന്നതിനുളള നടപടിയാണെന്ന് മുഖ്യമന്ത്രി പിണറായി വിജയന്. കിഫ്ബിക്കെതിരായ ഏത് ആക്രമണത്തേയും പ്രതിരോധിക്കുമെന്നും അദ്ദേഹം പറഞ്ഞു. കിഫ്ബി വഴി നടപ്പിലാക്കിയ പദ്ധതികള് എണ്ണിയെണ്ണി പറഞ്ഞായിരുന്നു മുഖ്യമന്ത്രിയുടെ വാര്‍ത്താസമ്മേളനം.\nഅതേസമയം,പി എം സുരേഷ് ബാബു കോണ്‍ഗ്രസില് നിന്ന് ഇതുവരെ അനുഭവിക്കേണ്ടി വന്ന വേദനകളെല്ലാം പറഞ്ഞ് പടിയിറങ്ങുകയാണ്. വര്‍ഗീയ വിരുദ്ധ സമീപനം സ്വീകരിക്കുന്നവര്‍ക്ക് രക്ഷയില്ലാത്ത പാര്‍ട്ടിയായി കോണ്‍ഗ്രസ് ഓരോദിവസവും മാറിയിരിക്കുകയാണ്.\nകോണ്‍ഗ്രസ് വിട്ടുകൊണ്ട് സുരേഷ് ബാബു പറഞ്ഞ കാര്യങ്ങള് ഗൗരവതരമാണ്. മതനിരപേക്ഷത കാത്തുസൂക്ഷിക്കാന് കോണ്‍ഗ്രസിന് ആകുന്നില്ല. വര്‍ഗീയ പ്രീണന നയങ്ങളുമായി സന്ധി ചെയ്യുന്നവര്‍ക്കേ കോണ്‍ഗ്രസില് നില്‍ക്കാന് സാധിക്കുകയെന്നും മുഖ്യമന്ത്രി പറഞ്ഞു.\nമതനിരപേക്ഷതയും ജനാധിപത്യ മൂല്യവും കാത്തുസൂക്ഷിക്കുന്നവര്‍ക്ക് എല് ഡി എഫ് അസ്വീകാര്യമാവേണ്ട കാര്യമില്ല. എന്നാല് സര്‍ക്കാരിനെതിരെ എന് എസ് എസ് നടത്തുന്ന തുടര്‍ച്ചയായ വിമര്‍ശനങ്ങളില് സംശയങ്ങളുണ്ട്.എന്താണ് അങ്ങനെ പ്രത്യേക പെരുമാറ്റത്തിന് കാരണമെന്ന് മാദ്ധ്യമപ്രവര്‍ത്തകര് എന് എസ് എസ് ജനറല് സെക്രട്ടറി സുകുമാരന് നായരോട് ചോദിക്കണമെന്നും പിണറായി പറഞ്ഞു.\nഎന് എസ് എസിന് സര്‍ക്കാരിനോട് ഒരു പെരുമാറ്റം ഉണ്ടെന്ന് നാട്ടിലൊരു അഭിപ്രായം ഉയരുന്നുണ്ട്. അത് സുകുമാരന് നായര് മനസിലാക്കുന്നത് നല്ലതാണ്. എനിക്കോ സര്‍ക്കാരിനോ എന് എസ് എസുമായി ഒരു പ്രശ്നവുമില്ലെന്നും മുഖ്യമന്ത്രി വ്യക്തമാക്കി.\nമാര്‍ച്ച് 27 മുതല് ഏപ്രില് നാലുവരെ ബാങ്കുകള് അടഞ്ഞുകിടക്കും


കൂടെവിടെ? –7[ദാസൻ] – കഥകൾക്കായൊരിടം\nComment Moderation issue resolved... ദയവായി മെയിൽ ഐഡി, ഫോൺനമ്പർ,പേഴ്സണൽ ഡീറ്റെയിൽസ്, മറ്റു സൈറ്റുകളുടെ നെയിം എന്നിവ ഷെയർ ചെയ്യരുത്... ചെയ്‌താൽ ബാൻ, മോഡറേഷൻ ഉണ്ടാകും.....\nകൂടെവിടെ? –7[ദാസൻ] 243\nകൂടെവിടെ? – 7\nAuthor : ദാസൻ\n11:30 ന് ആയിരുന്നു ട്രെയിൻ, ടിക്കറ്റ് എടുത്ത് ഞങ്ങൾ പ്ലാറ്റ്ഫോമിൽ കാത്തിരുന്നു. വണ്ടി വന്നു പ്ലാറ്റ്ഫോമിൽ പിടിച്ചു, എറണാകുളം തൃശൂർ ഭാഗത്തു നിന്നും കയറുന്നവരുടെ സീറ്റ് കണ്ടെത്തി, ആ കമ്പാർട്ട്മെൻറിൽ ഞങ്ങൾ കയറി. അവളോട് ബർത്തിൽ കയറി കിടക്കണൊ എന്ന് ചോദിച്ചപ്പോൾ വേണ്ട എന്ന് പറഞ്ഞു. അവൾ സൈഡ് സീറ്റിൽ ഇരുന്നു, തൊട്ടടുത്ത് ഞാനും. എറണാകുളം സൗത്ത് വരെ വലിയ തിരക്കൊന്നും ഉണ്ടായിരുന്നില്ല, പിന്നീട് തിരക്കായി. ആലുവ എത്തിയപ്പോൾ ഞങ്ങൾക്ക് സീറ്റ് ഒഴിഞ്ഞു കൊടുക്കേണ്ടി വന്നു. അടുത്ത സ്റ്റേഷൻ ഇരിങ്ങാലക്കുട, അവിടെ ഞങ്ങൾ ഇറങ്ങി, പുറത്തുവന്ന് ബേക്കറിയിൽ കയറി രണ്ടുപേരും ചായകുടിച്ച് പിള്ളേർക്ക് പലഹാരവും വാങ്ങി ഓട്ടോ വിളിച്ച് അമ്മ വീട്ടിലേക്ക് പോയി. ഞങ്ങളുടെ അപ്രതീക്ഷിത വരവ് അവരെ അത്ഭുതപ്പെടുത്തി. തറവാട്ടിലെ അമ്മായി കിളിയോട്\nഅമ്മായി: നീ ആള് ആകെ മാറിപ്പോയല്ലോഡി, നീ സുന്ദരി ആയിട്ടുണ്ട്. അവന് മാറ്റമൊന്നുമില്ല, നീ വെളുത്ത് തുടുത്തു സുന്ദരിയായി.\nഅപ്പോൾ ഞാൻ അവളെ ശ്രദ്ധിച്ചു, ശരിയാണ് അവൾ ആകെ മാറിയിരിക്കുന്നു. ദിവസവും കാണുന്നതുകൊണ്ട്, എനിക്ക് നേരത്തെ വലിയ വ്യത്യാസം ഒന്നും തോന്നിയിരുന്നില്ല. അമ്മായി പറഞ്ഞപ്പോഴാണ്, ശരിക്കും ശ്രദ്ധിക്കുന്നത്. അമ്മായി ഞങ്ങളെ അകത്തേക്ക് വിളിച്ചു.\nഅമ്മായി: നിങ്ങൾ ഇവൻറെ മുറിയിലേക്ക് ചെല്ല്.\nഞങ്ങൾ ഞാൻ കിടക്കാറുള്ള മുറിയിലേക്ക് പോയി, അവിടെ ബാഗ് ഒക്കെ വെച്ച് വാതിലടച്ചു. അവൾ, അവൾക്ക് കുളിച്ച് മാറാനുള്ള ചുരിദാറും മറ്റു വസ്ത്രങ്ങളും ടൗവ്വലുമായി ബാത്റൂമിൽ കയറി. അവൾ കുളി കഴിഞ്ഞ് മുടിയിൽ ടവ്വൽ ചുറ്റി ഷാൾ ഇടാതെ ചുരിദാർ മാത്രമിട്ട് പുറത്തേക്ക് വന്നു. ആ വേഷത്തിൽ അവളെ കണ്ടപ്പോൾ എനിക്ക്, എന്നെ നിയന്ത്രിക്കാനാവാതെ ഞാനവളെ പുണരാൻ ശ്രമിച്ചപ്പോൾ സ്വകാര്യമായി\nകിളി: ഒന്നു മാറിയെ ചെക്കാ, ഇപ്പോഴും കുട്ടിത്തം മാറിയിട്ടില്ല.\nഎൻറെ നെഞ്ചിൽ ഒരു കിള്ളും ഒരു തള്ളും തന്നു.\nഞാൻ: ഓ…….. കുട്ടിത്തം മാറിയ ഒരാളെ. കഴിഞ്ഞ ദിവസം കാണിച്ച കുട്ടിത്തം ഒക്കെ മറന്നു.\nഅവൾ നാണിച്ചു കൊണ്ട്.\nകിളി: ഒന്നു പോയേ…. ആരെങ്കിലും കേൾക്കും. പോയി കുളിക്കാൻ നോക്ക്, ശരീരം മുഴുവൻ അഴുക്ക് ആയിരിക്കും.\nഎന്നെ തള്ളി ബാത്റൂമിൽ കയറ്റി. ഞാൻ അവളെ പിടിച്ച് ബാത്റൂമിലേക്ക് വലിച്ചു.\nകിളി: വിട്……. ചേട്ടാ, ഞാൻ അപ്പുറത്തേക്ക് ചെല്ലട്ടെ. ഒരു കാര്യം മറന്നു. ഞാനിപ്പോൾ ചേച്ചിയെ, അമ്മായി എന്ന് വിളിക്കണോ ചേച്ചി എന്നു വിളിക്കണൊ?\nഞാൻ: നീ എൻറെ പെണ്ണ് അല്ലേ, അമ്മായി എന്ന് വിളിച്ചാൽ മതി.\nഞാൻ: ഇവിടുത്തെ അമ്മുമ്മയെ അമ്മുമ്മയെന്ന് തന്നെ വിളിച്ചാൽ മതി. അവിടുത്തെ വലിയമ്മ തന്നെ ആയിക്കോട്ടെ.\nകിളി വാതിൽ തുറന്ന് പുറത്തേക്ക് പോകാൻ തുനിഞ്ഞപ്പോൾ….\nഞാൻ: എടി, ആദ്യം നീ ഒരു ഷാൾ എടുത്തിട്. പിന്നെ ആ ബാഗിൽ നിന്നും പിള്ളേരുടെ ഡ്രസ്സും, അമ്മൂമ്മയുടെ ഡ്രസ്സും എടുത്തു കൊണ്ട് പോയി കൊടുക്ക്.\nകിളി: അത് ചേട്ടൻ കൊടുത്താൽ പോരെ.\nഞാൻ: നീ കൊടുക്ക്, അമ്മൂമ്മയ്ക്ക് ഒരു ഇംപ്രഷൻ ഉണ്ടാകട്ടെ.\nഅവൾ ബാഗ് തുറന്നു അവരുടെ ഡ്രസ്സ് ഒക്കെ എടുത്തു, ഷാൾ എടുത്ത് ചുരിദാറിനു മുകളിലൂടെ ഇട്ടു.\nകിളി: കുളികഴിഞ്ഞ് വേഗം വരൂ…..\nഞാൻ കുളി കഴിഞ്ഞിറങ്ങിയപ്പോഴേക്കും അവൾ ചായയുമായി മുറിയിലേക്ക് വന്നു.\nകിളി: നമ്മൾ എപ്പോഴാണ് വല്യമ്മയെ കാണാൻ പോകുന്നത്?\nഞാൻ: ഇപ്പോൾ ഇരുട്ടിയില്ലെ, നാളെ പോകാം. നീ ഇങ്ങോട്ട് വന്നെടി പെണ്ണേ, അമ്മായി പറഞ്ഞപ്പോഴാണ് നിൻറെ സൗന്ദര്യം ഇത്ര കൂടിയ കാര്യം ഞാൻ ശ്രദ്ധിക്കുന്നത്.\nഞാൻ അവളെ പിടിക്കാൻ ആഞ്ഞപ്പോൾ, അവൾ വാതുക്കലേക്ക് ഓടി. വാതിൽ പടിമേൽ പിടിച്ചു നിന്നുകൊണ്ട്\nകിളി: ഇത്രയും നാളും കൂടെ ഉണ്ടായിട്ടും, എന്നെ ശ്രദ്ധിച്ചില്ല എന്ന് പറയുമ്പോൾ എന്നോട് അത്രയേ കാര്യം ഉള്ളൂ എന്ന് മനസ്സിലാക്കാം.\nഞാൻ: ഇത്രയും നാളും, ഞാൻ എൻറെ കണ്ണിലൂടെയാണ് നിന്നെ കണ്ടത്. നീ അന്നും ഇന്നും എനിക്ക് കിളി തന്നെയാണ്. പക്ഷേ ഇന്ന് വേറൊരാൾ, നിൻറെ സൗന്ദര്യത്തെപ്പറ്റി വർണ്ണിച്ചപ്പോൾ…….\nകിളി: ചേട്ടന് വിഷമം ആയോ, ഞാൻ വെറുതെ പറഞ്ഞതാ.\nഅവൾ വാതിൽ ചാരി എൻറെ അടുത്ത് വന്നു, മാറിൽ ചാരി നിന്നു.\nകിളി: എൻറെ സൗന്ദര്യം, ചേട്ടനല്ലാതെ വേറെ ആര് ആസ്വദിക്കാൻ. ഞാൻ, എൻറെ ചേട്ടൻ്റെതല്ലേ. വാ അപ്പുറത്ത് അമ്മുമ്മ അന്വേഷിക്കുന്നുണ്ട്.\nചായ കുടിച്ചു കഴിഞ്ഞ് ഞാൻ അമ്മുമ്മയുടെ മുറിയിൽ ചെന്നു. സന്ധ്യ കഴിഞ്ഞാൽ അമ്മൂമ്മ, വിളക്കുവച്ച് പ്രാർത്ഥിച്ച് മുറിയിലേക്ക് പോകും.\nഅമ്മൂമ്മ: ഞാൻ മോളെ കണ്ടിരുന്നു, മോനെ. ആദ്യം എനിക്ക് അവളോടും നിന്നോടും ദേഷ്യം ആയിരുന്നെങ്കിലും, ഇപ്പോൾ അതൊക്കെ മാറി. നീ അവളുടെ വീട്ടിൽ ഒന്ന് പോകണം, അവർ എന്തെങ്കിലും പറഞ്ഞാലും കേട്ടില്ലെന്നു വെച്ചാൽ മതി. അവളുടെ അച്ഛനും അമ്മയ്ക്കും എന്തെങ്കിലും കൊടുക്കണം. അവളുടെ അമ്മ സരസ്വതി ഒരു ദിവസം ഇവിടെ വന്നിരുന്നു. അവളുടെ സംസാരത്തിൽ, നിങ്ങളോട് വിരോധം ഒന്നും തോന്നിയില്ല.\nPage 1 of 1212345678910...»Next PageLast Page\nTags: dasan, ദാസൻ\nOh My Kadavule – part 13[Ann_azaad]\nഅവളെയും കാത്ത്(TEASER) [vivek]\n“ഓർമകളിൽ ജീവിക്കുന്നവർ” [iraH]\nYAHOO RESTAURANT4( The First Evidence ) [VICKEY ]\nകാപ്പിപൂത്ത വഴിയേ…11 [ചെമ്പരത്തി ]\nThat kili is quite an irritating character 🤢\nAppreciate the hero 👍👍👍👍\nEe kadha kk yil vanam nal thotu agrahicha climax aanu ithu enthayalum ivide ithu thannathinu valare athikam nanni❤\nനിങ്ങൾക്കു ഇങ്ങനെ KK യിൽ എഴുതിയ പോരായിരുന്നോ, anyway ആഗ്രഹിച്ചത് ഇവിടെ കിട്ടി.\nഇവിടെ climax മാത്രം വായിച്ചു, ഇനി തുടക്കം മുതൽ വായിക്കണം.\nകാത്തിരുന്ന ഒരു കഥയാണ് ഇത് ഹാപ്പി എൻഡിങ് ആയത് വളരെ സന്തോഷം…. അപ്പുറം ഇട്ട രീതി കൂടെ കംപ്ലീറ്റ് ചെയ്താൽ ഒരു പൂർണത വന്നേനെ…. 👍❤\nഅബ്ദു on chatroom\n😊 on write to us\nനൗഫു on ഹൃദ്രം 💜💜💜 [നൗഫു]\nവിച്ചു [ ചെകുത്താനെ സ്നേഹിച്ച മാലാഖ ] on 💘 അരികത്തായാരോ – 11 💘 വിച്ചു [ ചെകുത്താനെ സ്നേഹിച്ച മാലാഖ ]\nനിള on പ്രണയവർണങ്ങൾ 💕 8 (Climax) [നിള]\nനിള on അനിരുദ്ധൻ [നിള]\nനിള on വിലക്കപ്പെട്ട പ്രണയം 1 [നിള]\nനിള on വിലക്കപ്പെട്ട പ്രണയം2[നിള]\nകാപ്പിപൂത്ത വഴിയേ…11 [ചെമ്പരത്തി ] (81865)\nമാന്ത്രികലോകം9[Cyril] (31389)\nമാമകഹൃദയത്തിൻ ആത്മരഹസ്യം –6[ദാസൻ] (22138)\nവിലക്കപ്പെട്ട പ്രണയം6[നിള] (16178)\n💖💖 സ്വയംവരം 05 💖💖 (12072)\nOh My Kadavule – part 13[Ann_azaad] (11683)\nഹൃദ്രം 💜💜💜 [നൗഫു] (7022)\nYAHOO RESTAURANT4( The First Evidence ) [VICKEY ] (5832)\nഅവന്തിക [RAM] (3362)\nനീതിദേവതയുടെ വിധി [Tom David] (3108)


പുകഞ്ഞു പുകഞ്ഞ് ഒടുവില് പുറത്ത് : Deepika.com Sports News\nറെനെ മ്യൂളസ്റ്റീൻ കേരള ബ്ലാസ്റ്റേഴ്സിലേക്കു വന്നുകയറിയത് തികച്ചും അപ്രതീക്ഷിതമായിട്ടായിരുന്നു. എന്നാൽ, പടിയിറങ്ങുന്നതാകട്ടെ സ്വന്തം ടീമിലെ കളിക്കാർക്കെങ്കിലും ഞെട്ടലുണ്ടാക്കാതെയും. കഴിഞ്ഞ രണ്ടാഴ്ചയായി ടീമിൽ ഉരുണ്ടുകൂടിയ കാർമേഘങ്ങളാണ് ഒടുവിൽ പെയ്തിറങ്ങിയത്. ടീമിൽ പടലപിണക്കത്തിന്‍റെ ആദ്യ പ്രതിഫലനമാണ് ഇപ്പോൾ ഉണ്ടായിരിക്കുന്നത്. സൂപ്പർ താരം ദിമിതർ ബെർബറ്റോവിന്‍റെ സഹതാരങ്ങളോടുള്ള സമീപനം മുതൽ ടീമിൽ പ്രശ്നങ്ങൾ തുടങ്ങിയിരുന്നു.\nപരിശീലനത്തിനിടയിൽ പോലും ഈ അകൽച്ച പ്രകടമായിരുന്നു. ക്യാപ്റ്റൻ സന്ദേശ് ജിംഗൻ ഉൾപ്പെടെയുള്ളവർ ഇതിൽ അസംതൃപ്തരായിരുന്നു. ഈ പ്രശ്നത്തിൽ ഇടപെട്ട റെനെ സെർബിയൻ താരത്തിനൊപ്പം നിന്നു. ഇതോടെ ടീമിൽ രണ്ടു ചേരി രൂപപ്പെടുകയും ചെയ്തു. ടീമിലെ കാലാവസ്ഥ അത്ര സുഖകരമല്ലെന്നു തിരിച്ചറിഞ്ഞതോടെയാണ് നോർത്ത് ഈസ്റ്റിനെതിരായ മത്സരദിനം ഉടമകളിലൊരാളായ സച്ചിൻ തെണ്ടുൽക്കർ ടീമിനെ സന്ദർശിച്ചത്. അന്ന് പ്രശ്നങ്ങൾ പറഞ്ഞുതീർത്ത് ഒന്നായി കളിക്കാൻ ഉപദേശിച്ചാണ് മാസ്റ്റർ ബ്ലാസ്റ്റർ മടങ്ങിയത്. അന്ന് ടീമംഗങ്ങളെയും കോച്ചിംഗ് സ്റ്റാഫിനെയും അദ്ദേഹം പ്രത്യേകമായി കണ്ടിരുന്നു.\nബംഗളൂരു എഫ്സിക്കെതിരായ മത്സരമാണ് സത്യത്തിൽ റെനെയെ ബ്ലാസ്റ്റേഴ്സിനെ ഉപേക്ഷിക്കാൻ തിടുക്കത്തിൽ പ്രേരിപ്പിച്ചത്. പ്രഫഷണൽ സമീപനം കൈക്കൊള്ളുന്ന റെനെ ചില താരങ്ങളുടെ കളിയോടുള്ള സമീപനത്തെ ടീം മീറ്റിംഗിൽ വിമർശിച്ചിരുന്നു. ഇതിൽ ചില താരങ്ങൾ അസ്വസ്ഥരുമായിരുന്നു. ബംഗളൂരുവിനെതിരേ സി.കെ. വിനീത് കളിക്കാതിരുന്നതിനു കാരണവും ഈ സ്വരച്ചേർച്ച ഇല്ലായ്മയുടെ ബാക്കിപത്രമായിരുന്നു. തലേദിവസത്തെ പരിശീലന സെക്‌ഷനിൽ പൂർണ ഫിറ്റായിരുന്ന വിനീതിന് സൈഡ് ബെഞ്ചിൽ പോലും സ്ഥാനം നല്കാതിരുന്നതിനെ ഇപ്പോഴത്തെ സംഭവവികാസങ്ങളോട് കൂട്ടിച്ചേർക്കണം.


ശരീരത്തിൽ ബോംബ് കെട്ടിവെച്ചിട്ടുണ്ടെന്ന് യാത്രക്കാരിയുടെ ഭീഷണി: വിമാനം തിരിച്ചിറക്കി - Janayugom Online\nശരീരത്തിൽ ബോംബ് കെട്ടിവെച്ചിട്ടുണ്ടെന്ന് യാത്രക്കാരിയുടെ ഭീഷണി: വിമാനം തിരിച്ചിറക്കി\nശരീരത്തിൽ ബോംബ് കെട്ടിവെച്ചിട്ടുണ്ടെന്ന യാത്രക്കാരിയുടെ ഭീഷണിയെ തുടർന്ന് വിമാനം അടിയന്തരമായി തിരിച്ചിറക്കി. ശനിയാഴ്ച രാത്രി 9.57ന് കൊൽക്കത്തയിൽ നിന്ന് മുംബൈയിലേക്ക് പോവുകയായിരുന്ന എയർഏഷ്യ I5316 വിമാനമാണ് യാത്ര അവസാനിപ്പിച്ച് തിരിച്ചിറക്കിയത്.\nമോഹിനി മോണ്ടാൽ (25) എന്ന യുവതിയാണ് വിമാനം പറന്നുയർന്ന് അല്പസമയം കഴിഞ്ഞപ്പോൾ കാബിൻക്രൂവിന്റെ കൈവശം ഒരു കുറിപ്പ് കൊടുത്തുവിട്ടത്. തന്റെ ശരീരത്തിൽ ബോംബ് കെട്ടിവെച്ചിട്ടുണ്ടെന്നും ഏതുനിമിഷം വേണമെങ്കിലും താനത് പൊട്ടിക്കുമെന്നുമായിരുന്നു കുറിപ്പിലുണ്ടായിരുന്നത്.\nകുറിപ്പ് വായിച്ച പൈലറ്റ് എയർട്രാഫിക് കൺട്രോളറെ ബന്ധപ്പെടുകയും ഭീഷണിയെ കുറിച്ച് ബോധ്യപ്പെടുത്തി തിരിച്ചിറങ്ങാൻ അനുമതി തേടുകയുമായിരുന്നു. രാത്രി പതിനൊന്നോടെ വിമാനം തിരിച്ചിറക്കി. സംഭവത്തെ തുടർന്ന് യുവതിയെ ഉടൻതന്നെ കസ്റ്റഡിയിലെടുത്തു.


പിറക്കട്ടെ, സമരമുഖങ്ങൾ കവിതയാകും കാലം | Malappuram | Kerala | Deshabhimani | Wednesday Jan 15, 2020\nപുരോഗമന കലാസാഹിത്യസംഘം സംസ്ഥാന സമ്മേളനത്തിന് തുടക്കം\nപിറക്കട്ടെ, സമരമുഖങ്ങൾ കവിതയാകും കാലം\nജോബിൻസ് ഐസക്Updated: Wednesday Jan 15, 2020\nപുരോഗമന കലാസാഹിത്യ സംഘം സംസ്ഥാന സമ്മേളനത്തിന്റെ ഉദ്ഘാടന സദസ്സ്\nഇടശ്ശേരി നഗർ (മാസ് ഓഡിറ്റോറിയം, പൊന്നാനി)\nഎഴുത്തോ നിന്റെ കഴുത്തോ എന്ന ചോദ്യം ഉയരുന്ന ഇരുണ്ട കാലത്തോടിടയാൻ സർഗസമ്പന്നമായ പൊന്നാനിക്കളരിയുടെ പൈതൃകം കരുത്താക്കി പുരോഗമന കലാസാഹിത്യസംഘം സംസ്ഥാന സമ്മേളനത്തിന് തുടക്കമായി. വേദിയിലും സദസ്സിലും കൈകോർത്ത മലയാണ്മയുടെ സാംസ്‌കാരിക പ്രതിരോധത്തിന്റെ പരിഛേദം സാക്ഷിയാക്കി വിഖ്യാത സംവിധായകൻ അടൂർ ഗോപാലകൃഷ്ണൻ ഉദ്ഘാടനംചെയ്തു. മന്ത്രി കെ ടി ജലീൽ അധ്യക്ഷനായി.\nസാഹിത്യ അക്കാദമി പ്രസിഡന്റ് വൈശാഖൻ, നിലമ്പൂർ ആയിഷ, ആലങ്കോട് ലീലാകൃഷ്ണൻ എന്നിവർ സംസാരിച്ചു. സ്വാഗതസംഘം കൺവീനർ എം എം നാരായണൻ സ്വാഗതവും ജില്ലാ സെക്രട്ടറി വേണു പാലൂർ നന്ദിയും പറഞ്ഞു. സമ്പന്നമായ സർഗസപര്യയെ അതിജീവന മുദ്രയാക്കിയ പാലക്കീഴ് നാരായണൻ, നിലമ്പൂർ ആയിഷ, തൃക്കുളം കൃഷ്ണൻകുട്ടി എന്നിവരെ അടൂർ ഗോപാലകൃഷ്ണൻ, മന്ത്രി കെ ടി ജലീൽ, അശോകൻ ചരുവിൽ എന്നിവർ ആദരിച്ചു.\nസാഹിത്യ അക്കാദമിയുടെ ‘പത്തൊമ്പതാം നൂറ്റാണ്ടിന്റെ കേരളം’ അടക്കം വിവിധ പുസ്തകങ്ങളും ഉദ്ഘാടന സമ്മേളനത്തിൽ പ്രകാശനംചെയ്തു. ദേശാഭിമാനി ചീഫ് എഡിറ്റർ പി രാജീവും കലാ സാഹിത്യസംഘം ഭാരവാഹികളും ഉദ്ഘാടന സമ്മേളനത്തിൽ സന്നിഹിതരായി.\nസമ്മേളനത്തിന് തുടക്കം കുറിച്ച് പ്രസിഡന്റ് ഷാജി എൻ കരുൺ പതാക ഉയർത്തി.\nഉച്ചകഴിഞ്ഞ് പ്രതിനിധി സമ്മേളനം ആരംഭിച്ചു. ഷാജി എൻ കരുൺ അധ്യക്ഷനായി. ജനറൽ സെക്രട്ടറി അശോകൻ ചരുവിൽ പ്രവർത്തന റിപ്പോർട്ട് അവതരിപ്പിച്ചു. പ്രൊഫ. വി എൻ മുരളി നയരേഖ അവതരിപ്പിച്ചു. ടി ആർ അജയൻ വരവ് ചെലവ് കണക്ക് അവതരിപ്പിച്ചു. വി സീതമ്മാൾ അനുശോചന പ്രമേയം അവതരിപ്പിച്ചു. ബഷീർ ചുങ്കത്തറ സ്വാഗതം പറഞ്ഞു. വൈകിട്ട് ഗ്രൂപ്പ് ചർച്ച ആരംഭിച്ചു. കെഎസ്ടിഎ പ്രവർത്തകരാണ് സ്വാഗതഗാനം ആലപിച്ചത്. ഹരി ആനന്ദ് കുമാർ രചിച്ച വരികൾക്ക് ദേവരാജൻ ആനക്കര ഈണം നൽകി.\nഫാസിസത്തിനെതിരെ ജനകീയ കല എന്ന വിഷയത്തിൽ സെമിനാർ പ്രൊഫ. എം എൻ കാരശ്ശേരി ഉദ്ഘാടനംചെയ്തു. തുടർന്ന് മോയിൻകുട്ടി വൈദ്യർ സ്മാരക അക്കാദമിയുടെ മാപ്പിളപ്പാട്ടുകൾ അരങ്ങേറി.പ്രതിനിധി സമ്മേളനം 16ന് സമാപിക്കും. ബുധനാഴ്ച രാവിലെ 10ന് ‘സംസ്‌കാരം പ്രതിരോധം സംഘാടനം’ സെമിനാർ പി രാജീവ് ഉദ്ഘാടനംചെയ്യും. എസ് രാജശേഖരൻ അധ്യക്ഷനാകും. പകൽ 11ന് പൊതുചർച്ച. വൈകിട്ട് അഞ്ചിന് സാംസ്‌കാരിക രാഷ്ട്രീയം, രൂപവും പ്രയോഗവും സെമിനാർ പി രാജീവ് ഉദ്ഘാടനംചെയ്യും. ഡോ. സുനിൽ പി ഇളയിടം മുഖ്യപ്രഭാഷണം നടത്തും. ജി പി രാമചന്ദ്രൻ അധ്യക്ഷനാകും.\nപുരോഗമനകലാ സാഹിത്യസംഘം സംസ്ഥാന സമ്മേളനം നിയന്ത്രിക്കാൻ വിവിധ കമ്മിറ്റികളെ തെരഞ്ഞെടുത്തു.\nസ്റ്റിയറിങ് കമ്മിറ്റി: അശോകൻ ചരുവിൽ, വി കെ ജോസഫ്, കെ ഇ എൻ കുഞ്ഞഹമ്മദ്, വി സീതമ്മാൾ, പി എസ് ശ്രീകല, സുജ സൂസൻ ജോർജ്, എം എം നാരായണൻ, സി ആർ ദാസ്, ജി പി രാമചന്ദ്രൻ, വിനോദ് വൈശാഖി, ടി ആർ അജയൻ. പ്രസീഡിയം: ഷാജി എൻ കരുൺ, എസ് രമേശൻ, എ ഗോകുലേന്ദ്രൻ, ഏഴാച്ചേരി രാമചന്ദ്രൻ, ജാനമ്മ കുഞ്ഞുണ്ണി, ടി ഡി രാമകൃഷ്ണൻ, പി വി കെ പനയാൽ, പുരുഷൻ കടലുണ്ടി, വി എൻ മുരളി, എസ് രാജശേഖരൻ. പ്രമേയ സമിതി: ടി ആർ അജയൻ (കൺവീനർ), സി അശോകൻ, സുജ സൂസൻ ജോർജ്, ജി പി രാമചന്ദ്രൻ, എം കെ മനോഹരൻ, വിനോദ് വൈശാഖി, സി ഉണ്ണികൃഷ്ണൻ. മാധ്യമ സമിതി: മണമ്പൂർ രാജൻ ബാബു (കൺവീനർ), ബഷീർ ചുങ്കത്തറ, കാവുമ്പായി നാരായണൻ, കെ ജി സൂരജ്, രാജേഷ് മേനോൻ, എം എൻ വിനയകുമാർ.\nപൊന്നാനിയില് പരിശോധനാ കേന്ദ്രം\nഓപറേഷന് പി ഹണ്ട്; പൊന്നാനിയിൽ ഒരാൾ അറസ്റ്റിൽ


രാജ്യസഭാ ഉപതിരഞ്ഞെടുപ്പ്; ജോസ് കെ മാണിക്ക് ജയം, ഒരു വോട്ട് അസാധു | Southlive\nരാജ്യസഭാ ഉപതിരഞ്ഞെടുപ്പ്; ജോസ് കെ മാണിക്ക് ജയം, ഒരു വോട്ട് അസാധു\nരാജ്യസഭയിലേക്കുള്ള ഉപതിരഞ്ഞെടുപ്പില് എല്‍ഡിഎഫ് സ്ഥാനാർ‌ഥി ജോസ് കെ മാണിക്ക് ജയം. യു.ഡി.എഫ് സ്ഥാനാർത്ഥി ശൂരനാട് രാജശേഖരനെ 96 വോട്ടുകള്‍ക്കാണ് ജോസ് കെ മാണി തോല്‍പ്പിച്ചത്. 137 എം.എല്.എമാര് വോട്ട് രേഖപ്പെടുത്തി. എൽ.ഡി.എഫിൽ 99 നിയമസഭാംഗങ്ങൾ ഉണ്ടെങ്കിലും ടി.പി രാമകൃഷ്ണൻ, പി. മമ്മിക്കുട്ടി എന്നിവർ കോവിസ് ബാധിതരായതിനാല് 97 പേർ മാത്രമേ വോട്ട് രേഖപ്പെടുത്തിയുള്ളൂ.


റെയില്‍വേയുടെ പകല്‍ക്കൊള്ള | Editorial | Deshabhimani | Tuesday Sep 13, 2016\nഫ്ളെക്സി നിരക്ക് എന്ന ഓമനപ്പേരിലൂടെ രാജധാനി, തുരന്തോ, ശതാബ്ദി ട്രെയിനുകളിലെ 90 ശതമാനം ടിക്കറ്റുകളുടെയും നിരക്ക് കുത്തനെ വര്‍ധിപ്പിച്ച തീരുമാനം പിന്‍വലിക്കാന് കടുത്ത പ്രതിഷേധത്തിനൊടുവിലും റെയില്‍വേ തയ്യാറായിട്ടില്ല. ഫ്ളെക്സി സംവിധാനം വരുംനാളുകളില് മറ്റ് ട്രെയിനുകളിലേക്കും വ്യാപിപ്പിക്കാനുള്ള തീരുമാനമാണ് ഈ നിഷേധാത്മക നിലപാടില് പ്രതിഫലിക്കുന്നത്്. വര്‍ധനയ്ക്ക് ആധാരമായി റെയില്‍വേ പറയുന്ന ന്യായങ്ങള് വിചിത്രമാണ്. വിമാനക്കൂലിയേക്കാള് കുറവാണ് ഇതെന്നും ബസിനേക്കാള് സൌകര്യമുണ്ടെന്നുമൊക്കെ പറയുന്ന അധികാരികളുടെ തൊലക്കട്ടി അപാരംതന്നെയാണ്. പഞ്ചസാരയുടെയും ചൂലിന്റെയും വിലയുമായി റെയില്‍വേ ചാര്‍ജിനെ താരതമ്യപ്പെടുത്താനും ഇവര്‍ക്ക് മടിയില്ല. വര്‍ധന നിലവില് വന്നപ്പോള് സിപിഐ എം ജനറല് സെക്രട്ടറി സീതാറം യെച്ചൂരി നടത്തിയ പ്രതികരണം ഇത്തരക്കാരുടെ തൊലിയുരിക്കുന്നതായിരുന്നു. 'സര്‍ക്കാര് ആശുപത്രികളില് തിരക്കുണ്ടെന്ന പേരില് രാത്രി അടിയന്തര ശസ്ത്രക്രിയക്ക് രണ്ട് ലക്ഷം രൂപ അധികം ഈടാക്കാന് തീരുമാനിച്ചാല് എങ്ങനെയിരിക്കും' എന്നായിരുന്നു യെച്ചൂരിയുടെ ചോദ്യം. രാജ്യത്തെ ബഹുഭൂരിപക്ഷം ജനങ്ങള്‍ക്കും പൊതു യാത്രാസൌകര്യം ഒരുക്കാനും കൂടുതല് ട്രെയിനുകള് ഓടിക്കാനും സീറ്റുകളുടെ എണ്ണം കൂട്ടാനും റെയില്‍വേക്ക് കുത്തക അധികാരമുണ്ട്. അത് ചെയ്യാതെ തിരക്കിന്റെ പേരില് നിരക്ക് കൂട്ടുന്ന അന്യായം അനുവദിച്ചുകൊടുക്കാന് കഴിയില്ലെന്നും യെച്ചൂരി പറഞ്ഞു.\nറെയില്‍വേയുടെ നയപരമായ എല്ലാ തീരുമാനങ്ങളിലും പാര്‍ലമെന്റിനോടും അതുവഴി രാജ്യത്തെ എല്ലാ ജനങ്ങളോടും ഉത്തരവാദിത്തം പുലര്‍ത്തുന്ന രീതിയാണ് സ്വതന്ത്രകാലഘട്ടംമുതല് നിലനിന്നിരുന്നത്. എന്നാല്, റെയില്‍വേ ബജറ്റുതന്നെ ഇല്ലാതാക്കാനുള്ള തീരുമാനമാണ് അണിയറയില് രൂപപ്പെട്ടിരിക്കുന്നത്. ഇതോടെ റെയില്‍വേയില് സമ്പൂര്‍ണ കച്ചവടവല്‍ക്കരണം സാധ്യമാകും. പൊതുബജറ്റിനുമുമ്പ് അവതരിപ്പിക്കുന്ന റെയില്‍വേ ബജറ്റില് സമര്‍പ്പിക്കുന്ന നിര്‍ദേശങ്ങള് പാലമെന്റില് ചര്‍ച്ചചെയ്ത് പാസാക്കിയശേഷമേ നിരക്കുവര്‍ധന അടക്കം സുപ്രധാന തീരുമാനങ്ങള് നടപ്പാക്കിയിരുന്നുള്ളൂ. അടുത്തകാലത്തായി ഈ കീഴ്വഴക്കം അട്ടിമറിക്കപ്പെട്ടു. എക്സിക്യൂട്ടീവ് ഉത്തരവുകള്‍വഴി നയതീരുമാനങ്ങള് നടപ്പാക്കിത്തുടങ്ങിയിരിക്കുന്നു. പ്രീമിയം നിരക്കുകള് എന്ന പേരില് കരിഞ്ചന്ത നടപ്പാക്കുന്ന സുവിധ ട്രെയിനുകള് ഇതിന്റെ ഭാഗമാണ്. ഇത് സ്പെഷ്യല് ട്രെയിനുകളാണെങ്കില് സാധാരണ ട്രെയിനുകളില്‍ത്തന്നെ പലപേരില് നിരക്കുവര്‍ധന നടപ്പാക്കി. ഏറ്റവും ഒടുവില് സാധാരണ ട്രെയിനുകളില്‍ത്തന്നെ പ്രീമിയംനിരക്ക് നടപ്പാക്കി. ഈ സമ്പ്രദായം നിലവിലുള്ള വ്യോമഗതാഗതമേഖലയില്, പ്രത്യേകിച്ച് ഗള്‍ഫ് യാത്രക്കാരായ സാധാരണക്കാര് അനുഭവിക്കുന്ന ദുരിതം ചെറുതല്ല. അതേ മാതൃകയാണ് റെയില്‍വേയിലേക്ക് പകര്‍ത്തുന്നത്. സ്വകാര്യവല്‍ക്കരണവും ലാഭക്കൊയ്ത്തുമല്ലാതെ യാത്രക്കാര്‍ക്ക് ഒരു ഗുണവുമുണ്ടാകുന്നില്ല.\nലോകത്തെ ഏറ്റവും ബൃഹത്തായ ഗതാഗതശൃംഖലകളിലും പൊതുമേഖലാസ്ഥാപനങ്ങളിലും ഇന്ത്യന് റെയില്‍വേയുടെ സ്ഥാനം അദ്വിതീയമാണ്. ബ്രിട്ടീഷ് കാലഘട്ടത്തില് തുടങ്ങിയതെങ്കിലും ഇന്നും രാഷ്ട്രത്തിന്റെ ബഹുസ്വര പാരമ്പര്യത്തിന്റെ സവിശേഷ ശേഷിപ്പാണ് ഇന്ത്യന് റെയില്‍വേ. വിവിധ ഭാഷാ സംസ്കൃതി വൈജാത്യങ്ങള്‍ക്കിടയിലെ ഇണക്കുകണ്ണിയായി മനുഷ്യശരീരത്തില് നാഡീഞരമ്പുകണക്കെ, ഭാരതഭൂവില് പടര്‍ന്നുകിടക്കുന്നതാണ് ഈ യാത്രാസംവിധാനം. ജനങ്ങള് ഏറ്റവും കൂടുതല് ഉപയോഗിക്കുന്നതിനാലും ഏറ്റവും കുറഞ്ഞ ചെലവിനാലും പുകള്‍പെറ്റതാണ് ഇന്ത്യന് റെയില്‍വേ. എന്നാല്, പുതിയ കാലത്തിന്റെ ലാഭക്കണക്കില് റെയില്‍വേ അനുദിനം സാധാരണ മനുഷ്യര്‍ക്ക് അന്യമായിക്കൊണ്ടിരിക്കുന്നു.\nഉദാരവല്‍ക്കരണ, ആഗോളവല്‍ക്കരണ ആശയങ്ങള് നമ്മുടെ ഭരണസംവിധാനത്തിലും പിടിമുറുക്കിയതുമുതല് റെയില്‍വേയിലും കച്ചവടവല്‍ക്കരണത്തിലേക്കുള്ള പരിണാമം ശക്തമായി. വര്‍ഷാവര്‍ഷം ചരക്ക്– യാത്രാ നിരക്കുകള് വര്‍ധിപ്പിച്ചുകൊണ്ടായിരുന്നു തുടക്കം. നിത്യോപയോഗ സാധനങ്ങളുടെ നല്ലൊരുപങ്കും കടത്തിക്കൊണ്ടുപോകുന്ന റെയില്‍വേ ചരക്കകൂലിയില് വരുത്തുന്ന വര്‍ധന വിലക്കയറ്റത്തിന് നേരിട്ട് ഇന്ധനം പകരുന്നു. യാത്രക്കൂലിയും അടിക്കടി വര്‍ധിപ്പിച്ചുകൊണ്ടിരുന്നു. എന്നാല്, ആദ്യകാലത്ത് ഈ വര്‍ധനകള്‍ക്ക് സമാന സ്വഭാവമുണ്ടായിരുന്നു. എന്നാല്, ഒരു ഘട്ടം പിന്നിട്ടപ്പോള് റെയില്‍വേയുടെ പരിഷ്കാരങ്ങള് സമ്പന്നാനുകൂലമായി. കൂടുതല് പണംമുടക്കാന് ശേഷിയുള്ളവര്‍ക്കുമാത്രം ലഭിക്കുന്നതായി റെയില്‍വേയുടെ സൌകര്യങ്ങള് പരിമിതപ്പെട്ടു.\nതല്‍കാല് സംവിധാനം അടിയന്തരസാഹചര്യങ്ങളില് യാത്രചെയ്യുന്നവര്‍ക്ക് പ്രത്യേക സൌകര്യമെന്ന നിലയില് ന്യായീകരിക്കാമെങ്കിലും അതും സാധാരണക്കാരായ യാത്രക്കാരുടെ ചെലവിലായിരുന്നു. സാധാരണ ചാര്‍ജില് സഞ്ചരിക്കണമെങ്കില് മാസങ്ങള്‍ക്കുമുമ്പ് റിസര്‍വ് ചെയ്യണമെന്ന സ്ഥിതിയായി. സൌകര്യങ്ങള് കൂടുതല് പണംകൊടുക്കുന്നവര്‍ക്കുമാത്രം എന്ന തത്വശാസ്ത്രത്തിലേക്ക് റെയില്‍വേ പൂര്‍ണമായും കൂപ്പുകുത്തിയ തീരുമാനമാണ് ഏറ്റവും ഒടുവിലത്തേത്. തിരക്ക് വര്‍ധിക്കുന്നതിനനുസരിച്ച് നിരക്കും വര്‍ധിപ്പിക്കുമെന്ന തീരുമാനം പൊതുമേഖലാസ്ഥാപനം എന്ന കാഴ്ചപ്പാടിനുതന്നെ വിരുദ്ധമാണ്. സ്വകാര്യമേഖലയില്‍പ്പോലും പൊതുസ്വഭാവമുള്ള സര്‍വീസുകള്‍ക്ക് സര്‍ക്കാര് നിയന്ത്രണമുണ്ട്. എല്ലാ സര്‍വീസ് മേഖലകളിലും അഡ്മിനിസ്ട്രേറ്റീവ് പ്രൈസിങ് എന്ന നിയന്ത്രണസംവിധാനം നിലവിലുണ്ട്. അതെല്ലാം മറന്നുകൊണ്ട് ലേലംവിളിയിലൂടെ നിരക്ക് നിശ്ചയിക്കാനുള്ള റെയില്‍വേയുടെ തീരുമാനം ഗുരുതരമായ സ്ഥിതിവിശേഷമാണ് സൃഷ്ടിച്ചിരിക്കുന്നത്.\nപെട്രോള് ഉല്‍പ്പന്നങ്ങള് ഉള്‍പ്പെടെയുള്ളവയുടെ കാര്യത്തില് വിലനിയന്ത്രണം എടുത്തുകളയാനുള്ള നീക്കം കഴിഞ്ഞ യുപിഎ സര്‍ക്കാരിന്റെ കാലത്ത് തുടക്കംകുറിച്ചതാണ്. തുടര്‍ന്നുവന്ന ബിജെപി സര്‍ക്കാര് വിലനിയന്ത്രണം പൂര്‍ണമായി എടുത്തുകളയുന്ന നിലപാടുമായണ് മുന്നോട്ടുപോകുന്നത്. പെട്രോളും ഡീസലും ഒടുവിലായി മണ്ണെണ്ണപോലും വിലനിയന്ത്രണപരിധിക്കു പുറത്തായി. പാചകവാതകത്തിനും തോന്നുംപടി വില വര്‍ധിപ്പിക്കുകയാണ്. ഇത്തരത്തില് സമ്പന്നതാല്‍പ്പര്യത്തിനായി സേവനമേഖലയെ ആകെ തീറെഴുതാനുള്ള ശ്രമങ്ങള്‍ക്കെതിരെ അതിശക്തമായ പ്രതിഷേധം രാജ്യത്താകമാനം ഉയര്‍ന്നുവരികയാണ്. ജനദ്രോഹതീരുമാനങ്ങള് അടിച്ചേല്‍പ്പിക്കുന്ന ഓരോ ഘട്ടത്തിലും പ്രതിരോധം ഉയര്‍ത്തേണ്ടത് അനിവാര്യമായിരിക്കുന്നു.


passerby look on as girl get molested in mumbai | ഇങ്ങനെയുമുണ്ടോ പ്രതികരണശേഷിയില്ലാത്ത മനുഷ്യർ! നടുറോഡിൽ പ്രായപൂർത്തിയാകാത്ത പെൺകുട്ടിക്ക് നേരേ പീഡനശ്രമം; അശ്ലീല കമന്റടിച്ചതിനെ ചോദ്യം ചെയ്തതിന് അക്രമികൾ മുഖത്തിടിച്ച് വീഴ്‌ത്തി; പെൺകുട്ടി ബോധംകെട്ടുവീഴുന്നതിന്റെയും ചുറ്റുമുള്ളവർ നിസ്സംഗരായി നടന്നുപോവുന്നതിന്റെയും സിസി ടിവി ദൃശ്യങ്ങൾ പുറത്ത്; പതിവ് പോലെ ഞെട്ടലറിയിച്ച് രാഷ്ട്രീയ നേതാക്കൾ - MarunadanMalayali.com\n1 usd = 73.92 inr 1 gbp = 97.21 inr 1 eur = 85.50 inr 1 aed = 20.12 inr 1 sar = 19.70 inr 1 kwd = 243.79 inr\n'പൊലീസുകാരനോടാണോടാ ചില്ലറ ചോദിക്കുന്നത് ' ; അഞ്ഞൂറ് രൂപയ്ക്ക് ചില്ലറ ചോദിച്ച യുവാവിന്റെ മേൽ എസ്‌ഐ വക 'കയ്യേറ്റം'; നെയ്യാറ്റിൻകര സ്വദേശിയായ യുവാവിനെ ജീപ്പിൽ ചേർത്ത് നിറുത്തിയയുടൻ എസ്‌ഐക്കെതിരെ പ്രതിഷേധവുമായെത്തിയത് കണ്ടു നിന്നവർ; കസ്റ്റഡിയിൽ എടുത്തത് മദ്യപിച്ചതിനാലാണെന്ന വിശദീകരണവുമായി ഫോർട്ട് പൊലീസ്\nശബരിമലയിലെ സുപ്രീംകോടതി വിധിക്കെതിരെ സർക്കാർ അപ്പീൽ പോകില്ല; ഇതിനെതിരെ നിയമ നിർമ്മാണത്തിനോ ഓർഡിനൻസ് കൊണ്ടുവരാനോ ഉദ്ദേശ്യമില്ല; ദേവസ്വം ബോർഡ് അപ്പീൽ നൽകിയാൽ അതിനെ എതിർക്കില്ലെന്ന് സൂചനയും മുഖ്യമന്ത്രിയുടെ വാക്കുകളിൽ; സ്ത്രീകളെ തടയുന്ന സ്ഥിതിയിലേക്ക് കാര്യം മാറുന്നത് അനുവദിക്കില്ലന്നും പിണറായി\nശബരിമലയ്ക്ക് കെ എസ് ആർ ടി സി ബസിൽ പുറപ്പെട്ട ജേണലിസം വിദ്യാർത്ഥികളെ പ്രതിഷേധക്കാർ നിലയ്ക്കലിൽ വച്ച് തടഞ്ഞു; പെണ്ണുങ്ങളെ കേറ്റുകയില്ലെന്ന് ആക്രോശിച്ച് കൊണ്ട് നിരവധി സ്ത്രീകൾ ഇരച്ച് കയറി വിദ്യാർത്ഥികളെ ഇറക്കി വിട്ടു; ചെറുത്ത് നിന്ന പെൺകുട്ടികളുമായി വാക്കേറ്റം; പമ്പക്ക് പുറപ്പെട്ട മുഴുവൻ കെ എസ് ആർ ടി സി ബസുകളും തടഞ്ഞ് പരിശോധിക്കുന്നു; അനേകം പ്രതിഷേധക്കാർ നിലയ്ക്കലിലേക്ക് കുതിക്കുന്നുl ശബരിമല യുവതി പ്രവേശന വിഷയത്തിൽ നിലയ്ക്കൽ സംഘർഷ ഭരിതമാകുന്നു\nശത്രുനിഗ്രഹ ശക്തിയുണ്ടെന്നു വിശ്വസിക്കപ്പെടുന്ന പീതാംബര പീഠിൽ ദർശനത്തിനു ശേഷം പ്രചരണത്തിനിറങ്ങി ഹിന്ദു വികാരം ഒരുമിപ്പിക്കാൻ രാഹുൽ ശ്രമിക്കുമ്പോൾ ഹിന്ദുത്വത്തെ തള്ളിപ്പറഞ്ഞ് ശശി തരൂർ; മറ്റുള്ളവരുടെ ആരാധനാലയം പൊളിച്ച് അവിടെ രാമക്ഷേത്രം പണിയാൻ 'നല്ല ഹിന്ദുക്കൾ' ആഗ്രഹിക്കുന്നില്ലെന്ന തരൂരിന്റെ പ്രസ്താവന വിവാദമാക്കി ബിജെപി നേതൃത്വം: മധ്യപ്രദേശിലും രാജസ്ഥാനിലും പ്രധാന ചർച്ച ഹിന്ദുത്വം തന്നെ\nകഠിനമായ അഭ്യാസ മുറകൾ കൊച്ചുണ്ണിയെ പരിശീലിപ്പിച്ച് ഇത്തിക്കരപ്പക്കി; കായംകുളം കൊച്ചുണ്ണിയിലെ മാസ് ഗാനത്തിന് കൈയടിയുമായി പ്രേക്ഷകർ\nഇങ്ങനെയുമുണ്ടോ പ്രതികരണശേഷിയില്ലാത്ത മനുഷ്യർ! നടുറോഡിൽ പ്രായപൂർത്തിയാകാത്ത പെൺകുട്ടിക്ക് നേരേ പീഡനശ്രമം; അശ്ലീല കമന്റടിച്ചതിനെ ചോദ്യം ചെയ്തതിന് അക്രമികൾ മുഖത്തിടിച്ച് വീഴ്‌ത്തി; പെൺകുട്ടി ബോധംകെട്ടുവീഴുന്നതിന്റെയും ചുറ്റുമുള്ളവർ നിസ്സംഗരായി നടന്നുപോവുന്നതിന്റെയും സിസി ടിവി ദൃശ്യങ്ങൾ പുറത്ത്; പതിവ് പോലെ ഞെട്ടലറിയിച്ച് രാഷ്ട്രീയ നേതാക്കൾ\nOctober 21, 2017 | 10:23 PM IST | Permalink\nമുംബൈ: പ്രായപൂർത്തിയാകാത്ത പെൺകുട്ടിയെ തെരുവിൽ പീഡിപ്പിക്കുന്നതിന്റെയും മർദ്ദിക്കുന്നതിന്റെയും ദൃശ്യങ്ങൾ പുറത്ത്. ഈമാസം 19 ന് നടന്ന സംഭവം സിസിടിവിയിൽ പതിഞ്ഞതോടെയാണ് പുറം ലോകം അറിഞ്ഞത്.\nട്യൂഷൻ ക്ലാസിന് പോകുന്ന സമയത്താണ് പെൺകുട്ടിക്ക് നേരേ ആക്രമണമുണ്ടായത്. വഴിയിൽ വച്ച് ഒരു ആൺകുട്ടി അവൾക്ക് നേരേ കല്ലെറിഞ്ഞു. അവൾ ബഹളം വച്ചപ്പോൾ അവൻ അവളെ ആക്രമിക്കുകയായിരുന്നു.\nവീട്ടിൽ ആരുമില്ലാത്തപ്പോൾ പീഡനശ്രമം; എതിർത്തപ്പോൾ ഷാൾ ഉപയോഗിച്ച് ശ്വാസം മുട്ടിച്ച് കൊന്നു; മറ്റുള്ളവർ എത്തിയപ്പോൾ അബോധാവസ്ഥ നടിച്ച് കിടന്നു; പൊലീസിന്റെ ശാസ്ത്രീയ കരുനീക്കങ്ങളിൽ അകത്തായി; ഒടുവിൽ ജീവപര്യന്തവും: ഗർഭിണിയെ കൊലപ്പെടുത്തിയ ജുൻജുൻകുമാറിനെ അഴിക്കുള്ളിലാക്കിയത് പൊലീസിന്റെ സമർത്ഥ നീക്കങ്ങൾ\nവിമാനത്തിൽ യുവതിക്കുനേരെ പീഡനശ്രമം; പീഡിപ്പിക്കാൻ ശ്രമിച്ചയാളെ പൊലീസ് അറസ്റ്റ് ചെയ്തു; പീഡനശ്രമം യുവതി ഉറങ്ങുമ്പോൾ; പ്രതിയെ കോടതി റിമാൻഡ് ചെയ്തു\nഅച്ഛനെ കാണാൻ വീട്ടിൽ എത്തിയപ്പോൾ മൊബൈൽ ഫോണിൽ കളിച്ചുകൊണ്ടിരുന്ന 15 കാരിയെ പീഡിപ്പിക്കാൻ ശ്രമിച്ചു; അശ്‌ളീലം പറഞ്ഞ് വശീകരിച്ചു; സീരിയൽ-സിനിമ ക്യാമറാമാൻ പിടിയിൽ\nമുഖ്യമന്ത്രിയുടേയും ഗവർണ്ണറുടേയും നിഴൽപറ്റി നിന്ന് അവതാരകയെ പീഡിപ്പിക്കാൻ ശ്രമിച്ചത് പൊലീസ് ഹെഡ്‌കോർട്ടേഴ്‌സിലെ ഹൈടക് സെല്ലിന്റെ ചുമതലയുള്ള അസിന്റന്റ് കമാണ്ടന്റ് വിനയകുമാരൻ നായർ; ഐജി മനോജ് എബ്രഹാമിന്റെ നിർദ്ദേശത്തെ തുടർന്ന് നടപടി വരുന്നു; എ. സി പിയെ ചുമതലയിൽ നിന്ന് ഉടൻ പുറത്താക്കും\nമോഗ പീഡനത്തിന്റെ ഞെട്ടൽ മാറും മുമ്പ് പഞ്ചാബിൽ ബസിനുള്ളിൽ വീണ്ടും പീഡനശ്രമം; ഖന്നയിൽ നടന്ന സംഭവത്തിൽ ഡ്രൈവറും കണ്ടക്ടറും അറസ്റ്റിൽ\n' ഞാൻ ക്ലാസിന് പോകുകയായിരുന്നു. ഈ ആൺകുട്ടികൾ ഓട്ടായിലിരുന്ന് എനിക്ക് നേരേ അശ്ലീല കമന്റുകൾ അടിക്കുന്നുണ്ടായിരുന്നു. അവർ ഇടയ്ക്ക് അങ്ങനെ എന്നെ കമന്റടിക്കാറുണ്ട്. കമന്റടി നിർത്താൻ ആവശ്യപ്പെട്ടപ്പോൾ, പ്രകോപിതരായ അവർ എന്നോട് ഉച്ചത്തിൽ കയർത്തു. അതിൽ ഒരുത്തൻ എന്റെ മുഖത്തിടിച്ചു.ഇതോടെ ഞാൻ ബോധം കെട്ടുവീണു.'\nകുർലയ്ക്കടുത്ത് നെഹ്‌റു നഗർ പൊലീസ് സ്റ്റേഷനിലാണ് പെൺകുട്ടി പരാതി നൽകിയത്. പരാതി പിൻവലിച്ചില്ലെങ്കിൽ വിവരമറിയുമെന്ന് പറഞ്ഞ് ആൺകുട്ടികളുടെ വീട്ടുകാർ തന്റെ വീട്ടുകാരെ ഭീഷണിപ്പെടുത്തിയെന്നും പെൺകുട്ട് ആരോപിച്ചു.അക്രമികൾ പെൺകുട്ടിയെ ആക്രമിക്കുമ്പോഴും തെരുവിലുള്ളവരാരും അത് തടയാനോ പിന്തിരിപ്പിക്കാനോ ശ്രമിക്കുന്നില്ലെന്നതും ശ്രദ്ധേയമാണ്.ആശുപത്രിയിൽ പ്രവേശിപ്പിച്ച പെൺകുട്ടിയുടെ മൂക്കിന് പൊട്ടലുണ്ട്. അക്രമിയെ പൊലീസ് അറസ്റ്റ് ചെയ്ത് ജാമ്യത്തിൽ വിട്ടയച്ചു.\nക്രിമിനൽ ഭീഷണിക്കും, അപകടകരമായ വിധം മുറിവേൽപ്പിച്ചതിനുമാണ് പൊലീസ് കേസെടുത്തിരിക്കുന്നത്. തന്നെ ഉപദ്രവിച്ചവനെതിരെ ശക്തമായ നടപടിയെടുക്കുമെന്നാണ് പ്രതീക്ഷയെന്ന് പെൺകുട്ടി പറഞ്ഞു.സിസി ടിവി ദൃശ്യങ്ങൾ പരിശോധിച്ചുവരികയാണെന്നും അന്വേഷണം പുരോഗമിക്കുന്നുണ്ടെന്നും ഉന്നത പൊലീസ് ഉദ്യോഗസ്ഥർ അറിയിച്ചു.\nസംഭവത്തിൽ ഞെട്ടൽ രേഖപ്പെടുത്തിയ വിവിധ രാഷ്ട്രീയ കക്ഷി നേതാക്കൾ അക്രമികൾക്കായി ഊർജ്ജിതമായി അന്വേഷണം നടത്തണമെന്ന് ആവശ്യപ്പെട്ടു.\n'സോളാർ ചൂടിൽ' കോൺഗ്രസിനെ പൊള്ളിക്കാൻ സർക്കാർ നീക്കം തകൃതിയെന്ന് സൂചന; സരിതയുടെ ബലാത്സംഗ പരാതിയിൽ കോൺഗ്രസ് നേതാക്കൾക്കെതിരെ കേസെടുക്കുന്നത് സംബന്ധിച്ച് നിയമവിദഗ്ധരുമായി ചർച്ച; ലൈംഗിക പീഡനം ആരോപിച്ച് സരിത പുതിയതായി നൽകിയത് രണ്ട് പരാതികൾ; പൊതുതിരഞ്ഞെടുപ്പിൽ ബ്രൂവറിയും ശബരിമല വിഷയവും കോൺഗ്രസ് തുറുപ്പുചീട്ടാക്കാൻ ഒരുങ്ങുമ്പോൾ തിരിച്ചടിയാകുന്നത് സോളാർ 'വജ്രായുധം' !\nദൈവം ഇത്രയധികം കഴിവുകൾ നൽകി നമ്മളുടെയെല്ലാം കലാഹൃദയത്തിൽ സ്ഥാനം നേടിയ ഗായികയും നർത്തകിയും; എന്റെ പ്രിയശിഷ്യ ദൈവസന്നിധിയിലേക്ക് യാത്രയായി: മഞ്ജുഷ മോഹൻദാസിനെ കുറിച്ച് ആർഎൽവി രാമകൃഷ്ണന് പറഞ്ഞതൊന്നും വെറുവാക്കല്ല; അരുമശിഷ്യയുടെ സ്വപ്‌നങ്ങൾ യാഥാർത്ഥ്യമാക്കാൻ ഗുരുവും ഉണ്ടാകും; ഐഡിയ സ്റ്റാർ സിംഗർ ഫെയിം മഞ്ജുഷ മോഹൻദാസിന്റെ ഓർമ്മയിൽ ലാസ്യ വളരുമ്പോൾ\nആരു വിചാരിച്ചാലും നന്നാക്കാൻ അവർ സമ്മതിക്കുകയില്ല; മിന്നൽ പണിമുടക്ക് പ്രഖ്യാപിച്ച് കെഎസ്ആർടിസി യൂണിയനുകൾ; കുടുംബശ്രീയ്ക്ക് റിസർവേഷൻ വിട്ടു കൊടുക്കാനുള്ള തീരുമാനത്തിൽ പ്രതിഷേധിച്ച് സംസ്ഥാന വ്യാപകമായി ഡിപ്പോകളിൽ ബസുകൾ തടയുന്നു; കെഎസ്ആർടിസി ഗതാഗതം പാടേ സ്തംഭിച്ചു; ഉത്തരവ് താൽകാലികമായി മരവിപ്പിച്ചേക്കും\nമുഖ്യമന്ത്രി നാളെ ദുബായിലേക്ക് പുറപ്പെടും; മറ്റ് മന്ത്രിമാരുടെ യാത്ര അനിശ്ചിതത്വത്തിൽ; ദുരിതാശ്വാസ നിധിയിലേക്കുള്ളത് ഡിഡിയായി മാത്രം സംഭാവന; ചെക്കും കറൻസിയും സ്വീകരിക്കുകയില്ല; ഇന്ന് അനുമതി ലഭിച്ചാൽ മറ്റ് മന്ത്രിമാരും നാളെ തന്നെ പുറപ്പെടും; വിസ വേണ്ടതിനാൽ പാശ്ചാത്യനാടുകളിലേക്കുള്ള യാത്ര ഉറപ്പായും മുടങ്ങും; 5000 കോടി ശേഖരിക്കാൻ ഇറങ്ങിയവർക്ക് അഞ്ച് കോടിയെങ്കിലും കിട്ടുമോ?\nഉദരത്തിൽ പിറന്ന വാർത്ത അറിഞ്ഞപ്പോഴേ പുതിയ രാജകുമാരന് രൂപം നൽകി ബ്രിട്ടീഷ് ജനത; പെണ്ണാണെങ്കിൽ കറുത്ത മുടിയും ആണാണെങ്കിൽ ചെമ്പൻ മുടിയും; കിരീടാവകാശി പോലും അല്ലാതിരുന്നിട്ടും മേഗന്റ രാജഗർഭം ബ്രിട്ടീഷുകാർ ആഘോഷിക്കുന്നത് ഇങ്ങനെ\nപ്രളയക്കെടുതി വിട്ടൊഴിഞ്ഞിട്ടും ദുരിതാശ്വാസം കിട്ടാത്തത് വലിയ 'ദുരിതം' ; സർക്കാർ പ്രഖ്യാപിച്ച 10,000 രൂപയുടെ പ്രളയദുരിതാശ്വാസം കിട്ടാനുള്ളത് 30,000 പേർക്ക്; അപേക്ഷാ തീയതി നീട്ടിയതു മൂലമാണ് വിതരണം വൈകുന്നതെന്ന് അധികൃതർ; തുക വിതരണം പൂർത്തിയായത് നാലു ജില്ലകളിൽ മാത്രം\nമലയാളി ഇസ്‌ലാമിക പണ്ഡിതന്റെ പിഎച്ച്ഡി ഗവേഷണ പ്രബന്ധം പുസ്തക രൂപത്തിലിറക്കി ഈജിപ്റ്റ് സർക്കാർ; ഈജിപ്റ്റ് സാംസ്‌കാരിക മന്ത്രാലയം പ്രസിദ്ധീകരിച്ചത് ഡോ.ലുഖ്മാൻ വാഫി അൽ അസ്ഹരിയുടെ പഠനം; വിവരിച്ചിരിക്കുന്നത് ബുദ്ധമതത്തിലേയും ഇസ്‌ലാമിലേയും സന്യാസ പ്രവണതകളെ കുറിച്ച്\nമേഗന്റെ വയറ്റിൽ പിറന്നത് ഏഴാമത്തെ കിരീടാവകാശി; ആൺകുട്ടിയാണെങ്കിൽ ഏൾ ഓഫ് ഡംബാർട്ടൻ എന്നും പെൺകുട്ടിയാണെങ്കിൽ ലേഡി എക്സ് വിൻഡ്സർ എന്നും അറിയപ്പെടും; എച്ച്ആർഎച്ച് എന്ന് പേരിന് മുന്നിൽ ഉപയോഗിക്കാൻ കഴിയില്ല; എലിസബത്ത് രാജ്ഞിയുടെ മറ്റൊരു കൊച്ചു മകന് കൂടി കുഞ്ഞ് പിറക്കുമ്പോൾ\nവീണ്ടും പെരുമഴഭീതി; മിക്കയിടങ്ങളിലും തുടർച്ചയായി മഴ പെയ്യുന്നു; ഇടുക്കിയും പത്തനംതിട്ടയിലും വയനാടും വീണ്ടും പ്രളയ ഭീതിയിൽ; പ്രളയമഴ ദുരിതം വിതച്ചെടുത്തെല്ലാം മഴയും മണ്ണിടിച്ചിലും ആഞ്ഞ് വീശും; വിള്ളലുകൾ വീണ വീടുകൾ ഇടിയാൻ സാധ്യത; റാന്നിയിലെ വീടിന് പിന്നിൽ ഭൂമിക്കടിയിൽ പ്രളയ ശബ്ദം; അണക്കെട്ടുകളെല്ലാം വീണ്ടും തുറക്കേണ്ടി വരും; തുലാമഴ എത്തിയതോടെ എങ്ങും കരുതലും ആശങ്കയും ബാക്കി


ബുധന്, 13 നവം‌ബര് 2019 (16:16 IST)\nകൊച്ചിയിൽ നടി ആക്രമിക്കപ്പെട്ട കേസിൽ ജാമ്യത്തിലിറങ്ങിയ നടൻ ദിലീപിനെ പിന്തുണച്ച് സംവിധായകനും സുഹൃത്തുമായ ലാൽ ജോസ്. ദിലീപ് അങ്ങനെ ചെയ്തിട്ടില്ല എന്ന് അന്നും ഇന്നും താൻ വിശ്വസിക്കുന്നുവെന്ന് ലാൽ ജോസ് വ്യക്തമാക്കി. ദിലീപ് കേസ് വിവാദമായ സമയത്തും ദിലീപിനെ പിന്തുണച്ച് ലാൽ ജോസ് രംഗത്തെത്തിയിരുന്നു.\n'എന്നെ സംബന്ധിച്ചിടത്തോളം അവൻ ചെയ്തിട്ടില്ല എന്ന് നൂറ് ശതമാനം അറിയുമെന്നിരിക്കേ, അവൻ അങ്ങനെ ചെയ്തിട്ടുണ്ട് എന്ന് വിശ്വസിക്കുന്നവരോട്, അങ്ങനെയല്ല അവൻ ചെയ്തിട്ടില്ല എന്ന് പറയേണ്ട ആവശ്യം എനിക്കില്ലേ?. അവനത് ചെയ്തിട്ടില്ല എന്ന് അവരോട് ഞാൻ പറയേണ്ടതാണ്. ആക്രമിക്കപ്പെട്ട നടി അടക്കം അവനാണ് അങ്ങനെ ചെയ്തതെന്ന് വിശ്വസിച്ചിരിക്കുന്നത് തെറ്റാണെന്ന് കടുത്ത ബോധ്യം എനിക്കുണ്ട്. അതൊരിക്കലും മാറാൻ പോകുന്നില്ല.‘\n‘അതിൽ അവന് യാതോരു പങ്കുമില്ലെന്ന് എനിക്ക് നൂറ് ശതമാനം അറിയാം. ഒരു തെറ്റ് ചെയ്താൽ കോടതി വിധിക്കുമ്പോൾ മാത്രമേ പ്രതിയെന്ന് വിളിക്കാനാകൂ. അവന് നേരെയുള്ളത് ആരോപണമാണ്. ആ ആരോപണത്തിന്റെ പേരിൽ അയാളും അയാളുടെ കുടുംബവും അനുഭവിച്ചത് എന്തൊക്കെയാണ്?. അവനെ കല്ലെറിയുക എന്ന് ആർത്ത് വിളിക്കുന്നവർക്ക് അവനെ അറിയില്ല. എനിക്ക് നന്നായിട്ടറിയാം അവനെ.‘- അടുത്തിടെ ഒരു മാധ്യമത്തിന് നൽകിയ അഭിമുഖത്തിൽ ലാൽ ജോസ് പറഞ്ഞു.\nതിയേറ്ററിൽ ശ്രദ്ധിക്കപ്പെടാതെ പോയി, ഡിവിഡി ഇറങ്ങിയപ്പോൾ ഹിറ്റായി; നന്ദി പറഞ് നമിത പ്രമോദ്\nലാൽ ജോസും പൃഥ്വിരാജും വീണ്ടും ഒന്നിക്കുന്നു, സിനിമയുടെ പ്രഖ്യാപനം നാൽപ്പത്തിയൊന്നിന്റെ വിജയാഘോഷത്തിനിടെ\nഅന്ന് ആൾക്കൂട്ടത്തിനിടയിൽ നിന്നും ഒരു നോക്ക് കണ്ടു, ഇന്ന് സ്വന്തം ചേട്ടനു തുല്യം! - മമ്മൂട്ടി തനിക്കാരെന്ന് തുറന്ന് പറഞ്ഞ് ദിലീപ്


kerugmas: മകനെ വില്‍ക്കാന് ഫേസ്‌ബുക്കില്!\nസൗദി സ്വദേശിയായ സൗദ് ബിന് നാസ്സര് അല് ഷാഹ്രി തന്റെ മകനെ ഫേസ്‌ബുക്കില് വില്‍ക്കാന് വച്ചു. രണ്ട് കോടി ഡോളര് നല്‍കുന്നവര്‍ക്ക് മകനെ വില്‍ക്കാമെന്നായിരുന്നു വാഗ്‌ദാനം. കുട്ടിയെ വാങ്ങുന്നവര് അവനെ ഏതു നഗരത്തിലേക്കാണ് കൊണ്ടുപോകുന്നത് എന്ന് പറയണമെന്ന് മാത്രം.\nഎന്നാല്, കടുത്ത ഇസ്ലാമിക നിയമം നിലവിലുളള രാജ്യത്ത് അല് ഷാഹ്രിയുടെ പരസ്യം മതനേതാക്കളുടെ അപ്രീതിക്ക് പാത്രമായത് സ്വാഭാവികം മാത്രം. മതനേതാക്കള് കടുത്ത നിലപാടിലേക്ക് നീങ്ങിയതോടെ ഷാഹ്രി തന്റെ നിലപാടിന് വിശദീകരണം നല്‍കി, താന് മകനെ വില്‍ക്കാനല്ല പരസ്യം നല്‍കിയത്. കടബാധ്യതകള് ഏറി ആഹാരത്തിനും വസ്‌ത്രത്തിനുമായി ഇരക്കേണ്ട അവസ്‌ഥ വന്നപ്പോള് അബ്‌ദുളള രാജാവിന്റെ ശ്രദ്ധ ക്ഷണിക്കാന് വേണ്ടിയാണ് പരസ്യം നല്‍കിയത് എന്നും ഷാഹ്രി വ്യക്‌തമാക്കി. തന്റെ ഉപജീവന മാര്‍ഗ്ഗമായ വ്യാപാരം തകര്‍ന്നതോടെ ജീവിതം മുന്നോട്ട് നീക്കാന് പല മാര്‍ഗ്ഗങ്ങളും നോക്കി. പ്രായം കൂടിയതിനാല് തൊഴിലില്ലായ്‌മ വേതനം പോലും ലഭിച്ചില്ല എന്നും ഇയാള് പറയുന്നു.\nഎന്നാല്, സ്വന്തം മകനെ വില്‍ക്കാന് വച്ച കുറ്റത്തെ ഇതൊന്നും ന്യായീകരിക്കില്ല എന്നാണ് മത നേതാക്കളുടെ പക്ഷം.\nPosted By Shaiju Thomas Time 06:41


പൗരത്വ നിയമം റദ്ദാക്കുംവരെ വിശ്രമമില്ല: പിണറായി വിജയൻ | Kerala | Deshabhimani | Sunday Jan 26, 2020\nതിരുവനന്തപുരം > ജനങ്ങളെ മതപരമായി ഭിന്നിപ്പിക്കുന്ന പൗരത്വ ഭേദഗതി നിയമം റദ്ദാക്കുംവരെ വിശ്രമമില്ലെന്നും ശക്തമായ പ്രക്ഷോഭം തുടരുമെന്നും മുഖ്യമന്ത്രി പിണറായി വിജയൻ പറഞ്ഞു. മനുഷ്യമഹാശൃംഖലയിൽ പാളയം രക്തസാക്ഷിമണ്ഡപത്തിന് സമീപം കുടുംബസമേതം കണ്ണിചേർന്നശേഷം പൊതുയോഗം ഉദ്‌ഘാടനം ചെയ്യുകയായിരുന്നു മുഖ്യമന്ത്രി. പൗരത്വ ഭേദഗതി നിയമമോ പൗരത്വ പട്ടികയോ ജനസംഖ്യ രജിസ്റ്ററോ കേരളത്തിൽ നടപ്പാക്കില്ലെന്ന് കേരളം നേരത്തെ തന്നെ പ്രഖ്യാപിച്ചിട്ടുണ്ട്. ഈ പറയുന്നതൊന്നും നടപ്പാക്കുന്ന നാടല്ല കേരളം.\nമതം നോക്കി പൗരത്വം നിർണയിക്കുന്ന ഈ കാടൻ നിയമത്തിന് ലോകമാകെ എതിരാണ്. ഭരണാധികാരികൾ ഇന്ത്യയിലേക്കുള്ള സന്ദർശനം റദ്ദാക്കി. ഐക്യരാഷ്ട്ര സഭപോലും വിയോജിപ്പ് രേഖപ്പെടുത്തി. രാജ്യത്തിന്റെ വിവിധ ഭാഗങ്ങളിൽ വിദ്യാർഥികൾ, യുവജനങ്ങൾ, പണ്ഡിതർ, എല്ലാവരും തെരുവിലിറങ്ങി. കാലാസഹാത്യ രംഗത്തുള്ളവർ തങ്ങളുടെ പ്രതിഷേധം പരസ്യമായി രേഖപ്പെടുത്തി. ചലച്ചിത്രലോകത്തും വലിയ തോതിലുള്ള പ്രതിഷേധം ഉയർന്നുവന്നു. സാധാരണഗതിയിൽ പൊതുവെ പ്രതിഷേധം പരസ്യമായി പ്രകടിപ്പിക്കാത്ത സെലിബ്രേറ്റികൾപോലും നിയമത്തിനെതിരെ രംഗത്തുവന്നു. പൗരത്വ ഭേദഗതി നിയമം പാസാക്കിയതോടെ അതിനെതിരെ പ്രതിഷേധവുമായി നമ്മുടെ നാട് ഒന്നിച്ചണിനിരക്കുകയായിരുന്നു. കേരളത്തിലെ വിവിധ ജില്ലകളെടുത്ത് പരിശോധിച്ചാൽ ദശ ലക്ഷങ്ങളാണ് പൗരത്വ ഭേദഗതി നിയമത്തിനെതിരെയുള്ള വിവിധ പ്രക്ഷോഭങ്ങളിൽ പങ്കാളികളായത്. ഇത് അഭിമാനകരമാണ്. സമാധാനപരമായി കടുത്ത പ്രതിഷേധമാണ് കേരളം പ്രകടിപ്പിച്ചത്. അനിഷ്ട സംഭവങ്ങളൊന്നുമില്ലാതെയുള്ള കടുത്ത പ്രതിഷേധം കേരള തനിമയുടേതുകൂടിയാണ്. ജാതി ഭേദവും മതേദ്വേഷവും ഇല്ലാതെ എല്ലാവരും സോദരത്വേന വാഴുന്ന നാടിന് ജനങ്ങളെ മതപരമായി ഭിന്നിപ്പിക്കുന്ന അനീതി അംഗീകരിക്കാൻ കഴിയില്ല.\nഈ പ്രക്ഷോഭങ്ങളുടെ കൂട്ടത്തിൽ ഏറ്റവും ഉയർന്നുനിക്കുന്നതാണ് മനുഷ്യമഹാശൃംഖല. ഭൂരിഭാഗം സ്ഥലത്തും ശൃംഖല മതിലായി മാറി. എൽഡിഎഫ് ആഹ്വാനം ചെയ്‌തതാണെങ്കിലും മതനിരപേക്ഷതയും ഭരണഘടനയും സംരക്ഷിക്കണമെന്ന് ആഗ്രഹിക്കുന്ന ജനങ്ങളെല്ലാം പൂർണമനസോടെ ഒഴുകിയെത്തുകയായിരുന്നു. കേരളത്തിന്റെ മഹാ പ്രതിഷേധത്തിൽ ജനസഹസ്രങ്ങളാണ് കണ്ണിചേർന്നത്. നമുക്ക് വിശ്രമിക്കാൻ പറ്റില്ല. നാടിന്റെ സ്വാതന്ത്ര്യത്തെ അപകടപ്പെടുത്താാനും മതനിരപേക്ഷത തകർക്കാനുമുള്ള ശ്രമങ്ങൾക്കെതിരെ പേരാട്ടം ശക്തമായി തുടരണം. ഭരണഘടനയുടെ എല്ലാ മൂല്യങ്ങളും സംരക്ഷിക്കാൻ ഭരണഘടനാ ആമുഖ്യത്തിൽ പറയുന്നതുപോലെ അതിനായി സ്വയം സമർപ്പിക്കാം. എല്ലാവരും സന്നദ്ധരാകുക–- മുഖ്യമന്ത്രി പറഞ്ഞു.


പിഴ തുകയില് കുറവ് കാണിച്ച് പണം തട്ടിയെടുത്തു; കോഴിക്കോട് മെഡിക്കല് കോളേജ് എസ്.ഐക്ക് സസ്പെന്‍ഷന് - Rashtrabhoomi\nപിഴ തുകയില് കുറവ് കാണിച്ച് പണം തട്ടിയെടുത്തു കേസില് കോഴിക്കോട് മെഡിക്കല് കോളേജ് എസ്. ഐക്ക് സസ്പെന്‍ഷന്. എസ്.ഐ ഹബീബുള്ളയെ സിറ്റി പോലീസ് കമ്മീഷണര് എസ്. സഞ്ജയ്കുമാര് ഗുരുദിന് സസ്പെന്‍ഡ് ചെയ്തത്.\nകഴിഞ്ഞ വെള്ളിയാഴ്ച വാഹന പരിശോധനയുടെ പേരില് വിദ്യാര്‍ഥികളില് നിന്നടക്കം വലിയ പിഴ ചുമത്തുകയും അത് കുറച്ച് കാണിച്ച് റസീറ്റ് സമര്‍പ്പിച്ചുവെന്നുമാണ് കണ്ടെത്തല്.\nഹബീബുള്ളയ്ക്കെതിരെ നേരത്തെയും നിരവധി ആരോപണങ്ങള് ഇത് സംബന്ധിച്ചുയര്‍ന്നിരുന്നു. തുടര്‍ന്ന് ഹബീബുള്ളയ്ക്കെതിരെ പോലീസ് രഹസ്യാന്വേഷണ വിഭാഗം അന്വേഷണത്തിലാണ് ഹബീബുള്ള ഭീഷണിപ്പെടുത്തി പണം തട്ടിയതായി കണ്ടെത്തിയത്.\nസ്പെഷ്യല് ബ്രാഞ്ച് കമ്മീഷണര്‍ക്ക് സമര്‍പ്പിച്ച റിപ്പോട്ട് ഡി.ജി.പിക്ക് കൈമാറുകയും സസ്പെന്‍ഷന് ഉത്തരവിടുകയുമായിരുന്നു.\nഅര്‍ദ്ധരാത്രിയില് വീടിനടുത്തുള്ള വനിതാ ഹോസ്റ്റലില് എസ്.ഐ വന്നത് ചോദ്യം ചെയ്തതിന് 16 വയസ്സുള്ള ദളിത് വിദ്യാര്‍ഥിയെ മര്‍ദിച്ചുവെന്നതടക്കം നിരവധി ആരോപണങ്ങള് നേരിടുന്ന ഹബീബുള്ള നേരത്തെ തന്നെ കുപ്രസിദ്ധി നേടിയിരുന്നു. ഇതിന്റെ അന്വേഷണം നടന്നുകൊണ്ടിരിക്കുകയാണ്.


വണ്ടിപ്പെരിയാറിൽ ആറു വയസുകാരിയെ പീഡിപ്പിച്ചു കൊന്ന കേസ്: 65 സാക്ഷികൾ, മുന്നൂറോളം പേജുള്ള കുറ്റപത്രം സമർപ്പിച്ചു|Police filed Chargesheet on Vandiperiyar rape murder case – News18 Malayalam\nപ്രതിയെ അറസ്റ്റ് ചെയ്ത് 78 ദിവസത്തിനുള്ളിലാണ് പൊലീസ് കുറ്റപത്രം സമർപ്പിച്ചിരിക്കുന്നത്.\nLast Updated : September 20, 2021, 17:10 IST\nഇടുക്കി: ആറ് വയസ്സുകാരിയെ പീഡിപ്പിച്ച് കൊലപ്പെടുത്തിയ കേസിൽ പൊലീസ് കുറ്റപത്രം സമർപ്പിച്ചു. പ്രതി അർജു(22)നെതിരെ 65 സാക്ഷികളും 250 പേരുടെ മൊഴിയും അടങ്ങുന്നതാണ് കുറ്റപത്രം. തൊടുപുഴ പോക്സോ കോടതിയിലാണ് കുറ്റപത്രം സമർപ്പിച്ചത്.\nപ്രതിയെ അറസ്റ്റ് ചെയ്ത് 78 ദിവസത്തിനുള്ളിലാണ് പൊലീസ് കുറ്റപത്രം സമർപ്പിച്ചിരിക്കുന്നത്. പ്രതിക്ക് പരമാവധി ശിക്ഷ ഉറപ്പാക്കുന്നതിനും സ്വാഭാവിക ജാമ്യം കിട്ടാതിരിക്കാനും വേണ്ടിയാണ് കുറ്റപത്രം നേരത്തേ സമർപ്പിച്ചതെന്ന് പൊലീസ് അറിയിച്ചു.\nജൂൺ മുപ്പതിനാണ് കേരളത്തെയാകെ നടക്കിയ കൊലപാതകം അരങ്ങേറിയത്. കുട്ടിയുടെ അച്ഛനും അമ്മയും ജോലിക്ക് പോയ സമയത്ത് വീട്ടിലെത്തിയ പ്രതി കുട്ടിയെ പീഡിപ്പിക്കുകയായിരുന്നു. തുടർന്ന് ബോധരഹിതയായ കുട്ടിയെ ഷാളിൽ കെട്ടിത്തൂക്കി. കഴിഞ്ഞ മൂന്ന് വർഷമായി ഇയാൾ പെൺകുട്ടിയെ ലൈംഗികമായി ഉപയോഗിച്ചുകൊണ്ടിരിക്കുകയായിരുന്നുവെന്നാണ് മൊഴി.\nകുട്ടിയുടെ കുടുംബവുമായി അടുത്ത ബന്ധമുണ്ടായിരുന്ന പ്രതിക്ക് വീട്ടിൽ ഏത് സമയത്തും കയറിച്ചെല്ലാനുള്ള സ്വാതന്ത്ര്യമുണ്ടായിരുന്നു. ഇത് മുതലെടുത്താണ് പിഞ്ചുകുഞ്ഞിനെ പ്രതി ലൈംഗികമായി ഉപയോഗിച്ച് കൊലപ്പെടുത്തിയത്.\nകുട്ടി കളിക്കുന്നതിനിടയിൽ ഷാൾ കഴുത്തിൽ കുരുങ്ങി മരിച്ചെന്നായിരുന്നു ആദ്യം കരുതിയത്. എന്നാൽ, മൃതദേഹം ആശുപത്രിയിലെത്തിച്ചപ്പോഴാണ് കുട്ടി കൊടിയ പീഡനത്തിന് ഇരയായിട്ടുണ്ടെന്ന് വ്യക്തമായത്. പോസ്റ്റുമോർട്ടം റിപ്പോർട്ടിനെ തുടർന്ന് പൊലീസ് അന്വേഷണം ആരംഭിച്ചു. തുടർന്ന് സംശയങ്ങൾ അർജുനിലേക്ക് നീളുകയായിരുന്നു.\nസംഭവ ദിവസം പീഡനത്തിനിടെ കുട്ടി അബോധാവസ്ഥയിലാവുകയും മരണമടഞ്ഞു എന്നു കരുതി കയറിൽ കെട്ടി തൂക്കിയെന്നുമാണ് ഇയാൾ പോലീസിനോട് മൊഴിനൽകിയത്. തുടര്‍ന്ന് മുറിയുടെ വാതില് അകത്തുനിന്നു അടച്ചശേഷം ജനല്‍വഴി പുറത്തിറങ്ങി അർജുൻ വീട്ടിലെത്തി.\nപിന്നീട് പുറത്തുപോയ കുട്ടിയുടെ സഹോദരൻ വീട്ടിൽ തിരിച്ചെത്തിയപ്പോഴാണ് മരിച്ച നിലയിൽ കണ്ടെത്തിയത്. അർജുൻ കുട്ടിയുടെ മരണം വിവരം അറിഞ്ഞു വീട്ടിലെത്തി പൊട്ടിക്കരയുകയും ശവസംസ്ക്കാര ചടങ്ങുകളിൽ പങ്കെടുക്കുകയും ചെയ്തു. അബദ്ധത്തിൽ ഷാൾ കുരുങ്ങിയാണ് കുട്ടി മരിച്ചതെന്ന പ്രചാരണത്തിന് പിന്നിൽ അർജുൻ ആണെന്നും പൊലീസ് കണ്ടെത്തിയിട്ടുണ്ട്. സംസ്കാരസമയത്തും മറ്റ് ചടങ്ങുകളിലും ഇയാൾ സജീവമായിരുന്നു.\nസമീപത്തെ എല്ലാവരെയും പോലീസ് ചോദ്യം ചെയ്തതോടെയാണ് ഇയാളിലേക്ക് അന്വേഷണം എത്തിയത്. നിലവിളി കേട്ടപ്പോള് ആദ്യം ഓടിയെത്തിയത് അര്‍ജുനായിരുന്നെന്ന് കുട്ടിയുടെ സഹോദരന് പൊലീസിന് മൊഴി നൽകിയിരുന്നു.\nFirst published: September 20, 2021, 12:21 IST


ബിഹാറിനെ കായികനഗരമാക്കാൻ ശ്രേയസി|women| sports| manorama news\nരാഷ്ട്രീയ കുപ്പായത്തിൽ വിജയം നേടി ശ്രേയസി; നാടിനെ കായികനഗരമാക്കാൻ കോമൺ വെൽത്ത് താരം\nമനോരമ ലേഖകൻ November 13, 2020 12:56 PM IST\nരണ്ടുവര്‍ഷം മുന്‍പ് നടന്ന കോമണ്‍വെല്‍ത്ത് ഗെയിംസ് കാലത്താണ് ശ്രേയസി സിങ് എന്ന കായികതാരത്തെക്കുറിച്ച് രാജ്യം കേള്‍ക്കുന്നത്. ഡബിള് ട്രാപ് ഷൂട്ടിങ്ങിലായിരുന്നു അന്ന് ശ്രേയസി സ്വര്‍ണം നേടി രാജ്യത്തിന് അഭിമാനമായത്. അതേ താരം, ഇത്തവണത്തെ ബിഹാര് നിയമസഭാ തിരഞ്ഞെടുപ്പില് വിജയിച്ചു. സ്വന്തം ഗ്രാമത്തെ ലോകം ശ്രദ്ധിക്കുന്ന ഒരു കായിക നഗരമാക്കാന് ആഗ്രഹിക്കുകയാണ് താരം. ബിഹാറിലെ ജമുയി സീറ്റില് നിന്നാണ് ശ്രേയസി ഇത്തവണ അപ്രതീക്ഷിതവും അഭിമാനാര്‍ഹവുമായ വിജയം നേടിയത്.\nഓസ്ട്രേലിയയില് നടന്ന കോമണ് വെല്‍ത്ത് ഗെയിംസില് ഷൂട്ടിങ്ങില് മെഡല് നേടിയതോടെ ശ്രേയസിക്ക് അര്‍ജുന പുരസ്കാരവും ലഭിച്ചിരുന്നു. ബിഹാറില് നിന്ന് അര്‍ജുന നേടുന്ന ആദ്യത്തെ താരം.\nതന്റെ മണ്ഡലത്തില് നിന്ന് തൊഴിലില്ലായ്മയും നിരക്ഷരതയും തുടച്ചുനീക്കുക എന്നതാണ് ആദ്യത്തെ ലക്ഷ്യമെന്ന് ശ്രേയസി വ്യക്തമാക്കുന്നു. ജമുയി മണ്ഡലത്തെ സ്പോര്‍ട്സ് സിറ്റിയാക്കി മാറ്റുക എന്നതാണ് ആത്യന്തിക ലക്ഷ്യം. ബിഹാറില് ഒട്ടേറെ കായിക താരങ്ങളുണ്ട്. എന്നാല് അവര് അറിയപ്പെടുന്നില്ല. അവരെ പിന്തുണയ്ക്കാനും അവരുടെ കഴിവുകള് വളര്‍ത്തിയെടുക്കാനും ആരും പരിശ്രമിക്കുന്നില്ല. ഈ അവഗണനയും അശ്രദ്ധയും മാറ്റുക എന്നതാണ് തന്റെ ലക്ഷ്യമെന്നാണ് ശ്രേയസി പറയുന്നത്.\nകായികതാരം എന്ന നിലയില് സ്വര്‍ണ നേട്ടം തന്റെ വിജയത്തോടെ അവസാനിക്കേണ്ടതല്ല എന്നാണ് ശ്രേയസിയുടെ നിലപാട്. ഇനിയും ബിഹാറില് നിന്ന് കൂടുതല് താരങ്ങള് ഉയര്‍ന്നുവരണം. അവര്‍ക്കുവേണ്ടി പ്രവര്‍ത്തിക്കാനാണ് ജനങ്ങള് തന്നെ തിരഞ്ഞെടുത്തതെന്നും അവര് വിശ്വസിക്കുന്നു.\nബിഹാറില് പ്രതിഭാധനരായ താരങ്ങള് ഇല്ല എന്നതു തെറ്റിധാരണയാണ്. അവസരങ്ങള് ലഭ്യമാക്കുക എന്നതാണ് പ്രധാനം. ഇനി എന്റെ ശ്രദ്ധ എന്റെ നാട്ടിലെ താരങ്ങള്‍ക്ക് എണ്ണമറ്റ അവസരങ്ങള് ലഭ്യമാക്കുക എന്നതിലാണ്- ശ്രേയസി പറഞ്ഞു.\nആര്‍ജെഡി സ്ഥാനാര്‍ഥി വിജയ് കുമാറിനെ 41,049 വോട്ടുകള്‍ക്കാണ് ശ്രേയസി പരാജയപ്പെടുത്തിയത്. അവര്‍ക്ക് 79,603 വോട്ട് ലഭിച്ചപ്പോള് എതിരാളിക്ക് ലഭിച്ചത് 3855 വോട്ടുകള് മാത്രം. ബിജെപി ടിക്കറ്റിലാണ് ശ്രേയസി ഇതാദ്യമായി നിയമസഭാ തിര‍ഞ്ഞെടുപ്പില് മത്സരിച്ചത്.\nEnglish Summary: CWG gold medalist Shreyasi Singh plans to develop Bihar’s Jamui intoasports city


വിടാതെ മതില് വിവാദം; മറ്റൊരു ചേരിയെ മറച്ച്4അടി മതില് നിര്‍മിച്ചതായി ആരോപണം | Trump visit: New four Foot wall construct to hide slums\nAhmedabad, First Published 20, Feb 2020, 12:59 PM IST\nട്രംപും മോദിയും സഞ്ചരിക്കുന്ന റോഡിന് സമീപത്തെ ചേരിയാണ് നാല് അടി മതില് നിര്‍മിച്ച് മറച്ചത്. ദാരിദ്ര്യത്തെ മതില് കെട്ടി മറയ്ക്കാനാണ് അഹമ്മദാബാദ് നഗര ഭരണകൂടം ശ്രമിക്കുന്നതെന്ന് ചേരി നിവാസികള് ആരോപിച്ചു.\nഅഹമ്മദാബാദ്: അമേരിക്കന് പ്രസിഡന്‍റ് ഡോണള്‍ഡ് ട്രംപിന്‍റെ സന്ദര്‍ശനത്തോടനുബന്ധിച്ചുള്ള മതില് നിര്‍മാണ വിവാദം വിട്ടൊഴിയുന്നില്ല. ട്രംപിന്‍റെയും മോദിയുടെയും റോഡ് ഷോ നടക്കുന്ന പാതയോരത്തെ ചേരിയുടെ കാഴ്ച മറച്ച് അരക്കിലോമീറ്റര് നീളത്തില് മതില് നിര്‍മിച്ചെന്ന വാര്‍ത്തക്ക് പിന്നാലെ മറ്റൊരു ചേരിയെയും മറച്ച് മതില് നിര്‍മിച്ചെന്ന് ആരോപണമുയര്‍ന്നു. ട്രംപും മോദിയും സഞ്ചരിക്കുന്ന റോഡിന് സമീപത്തെ ചേരിയാണ് നാല് അടി ഉയരമുള്ള മതില് നിര്‍മിച്ച് മറച്ചത്. ദാരിദ്ര്യത്തെ മതില് കെട്ടി മറയ്ക്കാനാണ് അഹമ്മദാബാദ് നഗര ഭരണകൂടം ശ്രമിക്കുന്നതെന്ന് ചേരി നിവാസികള് ആരോപിച്ചു. പുതിയ മതില് വിവാദവും സോഷ്യല് മീഡിയയില് തരംഗമായി.\nവാര്‍ത്ത പുറത്തുവന്നതോടെ അഹമ്മദാബാദ് കോര്‍പ്പറേഷന് അധികൃതര് പ്രതികരണവുമായി രംഗത്തെത്തി. ആരോപണം അടിസ്ഥാന രഹിതമാണെന്നും ഒരു മാസം മുമ്പ് മതില് നിര്‍മിക്കുന്നതിനുള്ള തീരുമാനമെടുത്തെന്നും മുന്‍സിപ്പല് കമ്മീഷണര് വിജയ് നെഹ്റ പറഞ്ഞു. കൈയേറ്റം തടയാനാണ് മതില് നിര്‍മിച്ചതെന്നും അദ്ദേഹം ട്വീറ്റില് വ്യക്തമാക്കി. റോഡ് ഷോ നടക്കുന്ന 22 കിലോമീറ്റര് ദൂരം ഇരുവരെും അഭിവാദ്യം ചെയ്യാന് 1 ലക്ഷം പേര് രജിസ്റ്റര് ചെയ്തതായി അധികൃതര് പറഞ്ഞു. രജിസ്ട്രേഷന് തുടരുകയാണ്. #theBiggestRoadShowever എന്ന ഹാഷ് ടാഗില് റോഡ് ഷോ ട്വിറ്ററില് ഹിറ്റാണ്. സ്റ്റേജ് ഷോ നടക്കുന്ന മൊട്ടേര സ്റ്റേഡിയത്തില് 1 ലക്ഷം പേര് പങ്കെടുക്കും.


എയര് ടെല്, ജിയോ പുതിയ കോളിങ് സംവിധാനം ഈ ഫോണുകളില് മാത്രമേ ലഭിക്കൂ... - Pathram Online\nഎയര് ടെല്, ജിയോ പുതിയ കോളിങ് സംവിധാനം ഈ ഫോണുകളില് മാത്രമേ ലഭിക്കൂ…\nഇന്ത്യന് ടെലികോം മേഖലയിലെ മത്സരം നാള്‍ക്കുനാള് വര്‍ധിക്കുകയാണ്. ഇതിനു ചുവടുപിടിച്ചാണ് അടുത്തിടെ വൈഫൈ കോളിംഗ് ഫീച്ചര് കമ്പനികള് അവതരിപ്പിച്ചത്. എയര്‍ടെല്ലും റിലയന്‍സ് ജിയോയും വൈഫൈ കോളിംഗ് ഫീച്ചര് അവതരിപ്പിച്ചുകഴിഞ്ഞു. പ്രത്യേകമായി പണം നല്‍കാതെ വൈഫൈയിലൂടെ കോളുകള് സ്വീകരിക്കാനും വിളിക്കാനുമുള്ള സംവിധാനമാണ് വൈഫൈ കോളിംഗിലൂടെ കമ്പനികള് അവതരിപ്പിച്ചിരിക്കുന്നത്.\nവോയ്സ് കോളുകള്‍ക്കായി പ്രത്യേക ചാനല് സൃഷ്ടിച്ചാണ് വൈഫൈ നെറ്റ്വര്‍ക്കിലൂടെ ഉപയോക്താക്കള്‍ക്ക് സേവനം ലഭ്യമാക്കുന്നത്. വീട്ടിലെയോ ഏതെങ്കിലും പൊതു വൈഫൈ നെറ്റ്വര്‍ക്കില് നിന്നോ മൊബൈല് ഉപഭോക്താവിന് വൈഫൈ കോളിംഗ് ചെയ്യാം. ഇതിന് പ്രത്യേകം ചാര്‍ജുകള് ഒന്നും ഈടാക്കുന്നില്ല.\nവളരെ കുറഞ്ഞ ഡാറ്റ മാത്രമാണ് ഇതിനായി വേണ്ടിവരുന്നത്. മൊബൈല് നെറ്റ്വര്‍ക്ക് ഇല്ലാത്തയിടങ്ങളില് വൈഫൈ കണക്റ്റിവിറ്റിയിലൂടെ ഫോണ് വിളിക്കാനും ഇതുവഴി സാധിക്കും. വിവിധ ബ്രാന്റുകളുടെ തെരഞ്ഞെടുത്ത ഫോണുകളില് മാത്രമാണ് നിലവില് ഈ സൗകര്യമുള്ളത്. ഇരു കമ്പനികളും വൈഫൈ കോളിംഗ് ലഭ്യമാകുന്ന സ്മാര്‍ട്ട്ഫോണുകളുടെ വിവരങ്ങളും പുറത്തുവിട്ടിട്ടുണ്ട്. എയര്‍ടെല് വൈഫൈ കോളിംഗ് സംവിധാനവും ജിയോ വൈഫൈ കോളിംഗ് സംവിധാനവും ലഭ്യമാകുന്ന 30 ഫോണുകള് ഇവയാണ്.\n1. ഐഫോണ് 11\n2. സാംസംഗ് ഗ്യാലക്സി നോട്ട് 10 പ്ലസ്\n3. ഐഫോണ് 11 പ്രോ\n4. ഷവോമി റെഡ്മി കെ20 പ്രോ\n5. ഐഫോണ് 11 പ്രോ മാക്സ്\n6. സാംസംഗ് ഗ്യാലക്സി നോട്ട് 10\n7. ഐഫോണ് എക്സ്ആര്\n8. സാംസംഗ് ഗ്യാലക്സി എം30\n9. ഐഫോണ് എക്സ്എസ് മാക്സ്\n10. സാംസംഗ് ഗ്യാലക്സി എസ് 10 പ്ലസ്\n11. ഐഫോണ് എസ്\n12. സാംസംഗ് ഗ്യാലക്സി ജെ6\n13. ഐഫോണ് 6എസ് പ്ലസ്\n14. സാംസംഗ് ഓണ്6\n15. ഐഫോണ് 7\n16. സാംസംഗ് എ10എസ്\n17. ഐഫോണ്7പ്ലസ്\n18. സാംസംഗ് എസ് 10ഇ\n19. ഐഫോണ് എസ്ഇ\n20. സാംസംഗ് ഗ്യാലക്സി എ30എസ്\n21. ഐഫോണ് 8\n22. സാംസംഗ് എം20\n23. ഐഫോണ് 8 പ്ലസ്\n24. സാംസംഗ് എസ്10\n25. ഐഫോണ് എക്സ്\n26. ഐഫോണ് എക്സ്എസ്\n27. ഷവോമി പോകോ എഫ് 1\n28. ഷവോമി റെഡ്മി കെ 20\n29. സാംസംഗ് ഗ്യാലക്സി എ50എസ്\n30. സാംസംഗ് ഗ്യാലക്സി നോട്ട്9\nഡിലീറ്റ് ഫോര് എവരിവണ് ഓപ്ഷനില് മാറ്റം വരുത്തി വാട്ട്‌സ്ആപ്പ്


രക്തസമ്മർദ്ദം കുറയ്ക്കൂ, ഹൃദയത്തെ സംരക്ഷിക്കൂ... : Deepika.com Family Health News\nരക്തസമ്മർദ്ദം കുറയ്ക്കൂ, ഹൃദയത്തെ സംരക്ഷിക്കൂ...\nകേരളത്തിലെ ജനങ്ങളിൽ 12%-ത്തോളം പേർക്ക് രക്തസമ്മർദ്ദത്തിലെ വ്യതിയാനങ്ങൾ മൂലമുള്ള തകരാറുകളുണ്ടെന്നാണ് കണക്കുകൾ സൂചിപ്പിക്കുന്നത്. മാറിവരുന്ന ജീവിതശൈലിയാണ് ഇതിന് പ്രധാന കാരണം.\nരക്തസമ്മർദ്ദം നിയന്ത്രിക്കാം അറിവിലൂടെ ഹൃദയത്തിൽ നിന്നും ധമനികൾ വഴിയാണ് രക്തം ശരീരത്തിന്‍റെ എല്ലാ ഭാഗങ്ങളിലേക്കും എത്തിച്ചേരുന്നത്. മിനിറ്റിന് 70 തവണയോളം ഹൃദയം രക്തം പന്പ് ചെയ്ത് ശരീരത്തിന്‍റെ എല്ലാ ഭാഗങ്ങളിലും എത്തിക്കുന്നു. രക്തം ധമനികളിലൂടെ പ്രവഹിക്കുന്പോൾ അതിന്‍റെ ഭിത്തിയിൽ ഏല്പിക്കുന്ന സമ്മർദ്ദമാണ് രക്തസമ്മർദ്ദം. ഹൃദയം ശക്തിയായി രക്തം പന്പ് ചെയ്യുന്പോൾ (സങ്കോചിക്കുന്പോൾ) ധമനികളിലെ സമ്മർദ്ദം 120 മില്ലിമീറ്റർ മെർക്കുറി വരെ ഉയരും. ഹൃദയം വികസിക്കുന്പോൾ അഥവാ പന്പ് ചെയ്യാതെ വിശ്രമിക്കുന്പോൾ 80 മില്ലിമീറ്റർ മെർക്കുറി ആയി കുറയും. ഇതാണ് ഡോക്ടർമാർ 120/80 മില്ലിമീറ്റർ മെർക്കുറി രക്തസമ്മർദ്ദമായി അവരുടെ കുറിപ്പുകളിൽ എഴുതുന്നത്.\nഈ സമ്മർദ്ദത്തോടു കൂടി രക്തം പ്രവഹിക്കുന്നത് കൊണ്ടാണ് തലച്ചോറിനും പേശികൾക്കും കരളിനും ശരീരത്തിലെ ഓരോ കോശത്തിനും രക്തവും അതുവഴി പ്രാണവായുവും മറ്റു പോഷകങ്ങളും ലഭ്യമാകുന്നത്.\nരക്ത സമ്മർദ്ദത്തിന്‍റെ നില\n120/80 മില്ലിമീറ്റർ എന്ന അളവ് നാം വിശ്രമിക്കുന്പോൾ മാത്രമുള്ള സമ്മർദ്ദമാണ്. വേഗം നടക്കുക, ഓടുക, പടി കയറുകതുടങ്ങിയ കാര്യങ്ങൾക്ക് പേശികളിൽ ധാരാളം രക്തം എത്തിക്കണമെന്നുണ്ടെങ്കിൽ ഹൃദയം വേഗത്തിലും, ശക്തിയിലും രക്തം പന്പ് ചെയ്യേണ്ടിവരും. ഹൃദയമിടിപ്പ് കൂടുന്നതിനോടൊപ്പം രക്ത സമ്മർദ്ദം 120/80-ൽ നിന്നും 160/90 വരെ കൂടുകയും ചെയ്യും. വായന, ചിന്ത, പ്രഭാഷണം, രചന തുടങ്ങിയ പ്രവർത്തനങ്ങൾക്കും തലച്ചോറിലേക്ക് കൂടുതൽ രക്തം വേണ്ടിവരും. സിനിമ, ടെലിവിഷൻ തുടങ്ങിയവ കാണുന്പോൾ പോലും നമ്മുടെ രക്ത സമ്മർദ്ദം കൂടുന്നതായികാണാം. ഇവ സാധാരണ ജീവിതത്തിൽ തന്നെ അവശ്യ സന്ദർഭങ്ങളിൽ കാണപ്പെടുന്ന രക്ത സമ്മർദ്ദത്തിന്‍റെ വ്യതിയാനങ്ങളാണ്.\nരക്തസമ്മർദ്ദം ഒരു രോഗമാകുന്പോൾ\nകേരളത്തിലെ ഏകദേശം 12% പേരിലും വിശ്രമി ക്കുന്പോൾ രക്തസമ്മർദ്ദത്തിന്‍റെ അളവ് കൂടുന്നതായി കാണപ്പെടുന്നു.ഇതു രക്തസമ്മർദ്ദം എന്ന രോഗമാണ്. വിശ്രമ വേളകളിൽ രക്തസമ്മർദ്ദം 120/80 മില്ലിമീറ്റർ മെർക്കുറിയിലധികമായി ഉയരുന്നുവെങ്കിൽ അതിനെ രോഗമായി കണക്കാക്കണം. രണ്ടു മൂന്നു ദിവസങ്ങൾ ഇടവിട്ട് പരിശോധിക്കുന്പോൾ മൂന്നു തവണയെങ്കിലും ഇങ്ങനെ കാണപ്പെട്ടാൽ രോഗമാണെന്ന്് നിശ്ച യിക്കാം. 140/90 മില്ലിമീറ്റർ മെർക്കുറി എന്ന അളവിൽ കൂടുതലായി കാണുന്പോഴാണ് വിദഗ്ദ്ധ ചികിത്സ വേണ്ടി വരുന്നത്.\nശരീരഭാരം നിയന്ത്രിക്കുക, പുകവലി,മദ്യപാനം എന്നിവ ഒഴിവാക്കുക, ആഹാരത്തിലെ ഉപ്പിന്‍റെ അളവ് കുറയ്ക്കുകഎന്നിവ വളരെ പ്രധാനപ്പെട്ട കാര്യങ്ങളാണ്. മരുന്നുകൾ ശരീരത്തിനു പ്രയോജനപ്പെടണമെങ്കിൽ മേൽപ്പറഞ്ഞ കാര്യങ്ങൾ പാലിച്ചേ മതിയാകൂ. രക്തസമ്മർദ്ദം 120/80 നും 140/90 നും മദ്ധ്യേ നിലനിർത്തുക എന്നതാണ് ചികിത്സയുടെ ഉദ്ദേശ്യം. മരുന്നും അതിന്‍റെ അളവും ഓരോ രോഗിയിലും വ്യത്യാസപ്പെട്ടിരിക്കും. നിരന്തര പരിശോധനകളിലൂടെ മാത്രമേ മരുന്നു നിർണ്ണയം സാധ്യമാകൂ. മരുന്നിന്‍റെ അളവ് നിശ്ചയിച്ചു കഴിഞ്ഞാൽ അതു മുടങ്ങാൻ പാടില്ല.\nഎന്നാൽ ഭക്ഷണകാര്യത്തിൽ ശ്രദ്ധിച്ചാൽ ഒരു പരിധിവരെ മരുന്നിന്‍റെ അളവ് നിയന്ത്രിക്കാം. ശരീര ഭാരം കൂടാതെ നോക്കുക, ഉപ്പിന്‍റെ ഉപയോഗം കുറയ്ക്കുക എന്നിവയാണ് ഇതിൽ പ്രധാനം. കഴിഞ്ഞ നൂറ്റാണ്ടിൽ ആധുനിക വൈദ്യശാസ്ത്രം കൈവരിച്ച മികച്ച നേട്ടങ്ങളിൽ ഒന്നാണ് രക്ത സമ്മർദ്ദത്തെ ഒഴിവാക്കാനായി പാർശ്വഫലങ്ങൾ അധികമില്ലാത്ത മരുന്നുകൾ ലഭ്യമാക്കുവാൻ സാധിച്ചത്. സർവസാധാരണയായി കാണപ്പെടുന്ന ഈ രോഗം ചികിത്സിച്ച് ഭേദമാക്കാനും ആരോഗ്യം പൂർണ്ണമായി വീണ്ടെടുക്കാനും സാധിക്കും.\nഡോ. ജി വിജയരാഘവൻ MD, DM (Card.), FRCP (Edin), FRCP (Lon.), FACC, FAHA\nഹെഡ് ഓഫ് കാർഡിയോളജി, കിംസ്.\nവൈസ് ചെയർമാൻ - കിംസ് ഗ്രൂപ്പ്


ന്യൂദല്‍ഹി: ദയാഹര്‍ജിയില് തീരുമാനം വൈകിയാല് വധശിക്ഷ ജീവപര്യന്തമായി ഇളവു ചെയ്യാമെന്ന വിധി പുന:പരിശോധിക്കണമെന്ന് ആവശ്യപ്പെട്ട് കേന്ദ്ര സര്‍ക്കാര് സുപ്രീംകോടതിയെ സമീപിച്ചു. മുന് പ്രധാനമന്ത്രി രാജീവ് ഗാന്ധിയുടെ ഘാതകരുടെ വധശിക്ഷ ഇളവു ചെയ്ത സുപ്രീംകോടതി വിധിയില് പിഴവ് സംഭവിച്ചുവെന്നും കേന്ദ്രം പുന:പരിശോധനാ ഹര്‍ജിയില് ചൂണ്ടിക്കാട്ടി.\nവധശിക്ഷയ്ക്ക് വിധിക്കപ്പെട്ട 15 പ്രതികളുടെ ശിക്ഷ ജീവപര്യന്തമാക്കിയതിന്റെ ചുവട് പിടിച്ചാണ് സുപ്രീംകോടതി രാജീവ് ഘാതകരുടെ ശിക്ഷ കുറച്ചത്.\nരാജീവ് കേസിലെ പ്രതികളുടെ ശിക്ഷ കുറച്ചത് സുപ്രധാനമായ കാര്യമാണെന്നും വിഷയം ഭരണഘടനാ ബെഞ്ചിന് വിടണമെന്നും കേന്ദ്രം ആവശ്യപ്പെട്ടിട്ടുണ്ടായിരുന്നു. മൂന്നംഗ ബെഞ്ചിന്റെ അധികാരപരിധിയില് പെടാത്ത കാര്യത്തിലാണ് കോടതി വിധി പറഞ്ഞതെന്നും കേന്ദ്രം ഹര്‍ജിയില് ചൂണ്ടിക്കാട്ടി.\nദയാ ഹരജിയിന്മേല് നടപടിയെടുക്കാന് വൈകിയാല് വധശിക്ഷ റദ്ദാക്കാമെന്ന് സുപ്രീം കോടതി കഴിഞ്ഞ ആഴ്ച്ച ഉത്തരവിട്ടിരുന്നു. ചീഫ് ജസ്റ്റിസ് പി.സദാശിവന്റെ നേതൃത്വത്തിലുള്ള ബെഞ്ചിന്റേതാണ് ഉത്തരവ്.\nദയാഹരജിയിന്മേല് നടപടിയെടുക്കുന്നത് അന്യായമായി വൈകരുതെന്നും ഉത്തരവില് പറയുന്നു. ദയാ ഹരജി തള്ളിയാല് ആ വിവരം ബന്ധുക്കളെ എത്രയും വേഗം അറിയിക്കണം. തുടര്‍ന്ന് 14 ദിവസത്തിനകം വധശിക്ഷ നടപ്പിലാക്കണമെന്നും ഉത്തരവ് വ്യക്തമാക്കുന്നു.\nരാജീവ് ഗാന്ധി വധക്കേസിലെ മൂന്ന് പ്രതികളുടെ വധശിക്ഷ സുപ്രീം കോടതി ഇളവ് ചെയ്തിരുന്നു.\nയാക്കൂബ് മേമന് രാഷ്ട്രപതിക്ക് രണ്ടാമതും ദയാഹരജി നല്‍കി\nWednesday 29th July 2015 12:58pm\nയാക്കൂബ് മേമന്റെ വധശിക്ഷ റദ്ദ് ചെയ്യണമെന്ന് ആവശ്യപ്പെട്ട് പ്രമുഖരുടെ ദയാഹര്‍ജി\nSunday 26th July 2015 7:14pm\nവധശിക്ഷയ്ക്കു വിധിക്കപ്പെട്ട ആറ് പേരുടെ ദയാഹര്‍ജികള് രാഷ്ട്രപതി തള്ളി\nSaturday 19th July 2014 10:09am


എൽ പാസോ ചിക്കൻ റിവ്യൂ ഫോർ ബാക്ക് വേദന | എൽ പാസോ ബാക്ക് ക്ലിനിക്ക് ® • 915-850-0900\nഡോക്ടർ ഓഫ് ചൈക്രോപ്രോഗ്രാമിക് ഡോ. അലക്സാണ്ടർ ജിമനെസ് മുടിയുടെ വേദനയ്ക്കായി ചികിൽസ സൂക്ഷിച്ചുവരുന്നു.\nപുറം വേദന, പ്രത്യേകിച്ചും താഴ്ന്ന വേദന, എൽ പാസ് എന്നിവയിലും ലോകത്തെമ്പാടുമുള്ള അനേകം ആളുകൾ സ്ഥിരമായി നിലകൊള്ളുന്നു. ഒരു പ്രത്യേക ബിരുദധാരിയായ ഡോക്ടർമാർ എല്ലായ്പ്പോഴും അറിയപ്പെടുന്നുണ്ട്. മാത്രമല്ല, കൂടുതൽ രോഗാവസ്ഥകൾ കൈകാര്യം ചെയ്യുമ്പോൾ, ഈ മോണിക്കർ തീർച്ചയായും സത്യമാണ്. വേദനയ്ക്ക് എല് പാസോ ചിയോപ്രക്റ്റിക്കല് കെയർ ശാശ്വതമായി വേദന ഒഴിവാക്കാനായി രൂപകല്പന ചെയ്ത നിരവധി ചികിത്സാരീതികളാണ്.\nബാക്ക് വേദനയെക്കുറിച്ചുള്ള ചില വസ്തുതകൾ\nഅമേരിക്കയിൽ ഏതാണ്ട് മുപ്പത്തിയഞ്ച് വയസ്സിനിടയിലുള്ള മുടി വേദന അനുഭവിക്കുന്നവരുടെ എണ്ണം കണക്കാക്കുന്നു.\nപ്രശ്നം എത്ര ഗുരുതരമായതാണെന്ന് ചിത്രീകരിക്കുന്ന ചില രസകരമായ വസ്തുതകൾ ഇവിടെയുണ്ട്:\nഗ്ലോബൽ ബർഡൻ ഓഫ് ഡിസീസ് എന്ന പേരിൽ ഒരു എക്സെൻഎക്സ് റിപ്പോർട്ട് ലോകമെമ്പാടുമുള്ള വൈകല്യത്തിന്റെ മുഖ്യ കാരണമായി താഴ്ന്ന വേദന തീർത്തു.\nമുടങ്ങിയ വേദന ദിനങ്ങളുടെ ഏറ്റവും സാധാരണമായ കാരണങ്ങളിലൊന്നാണ് മുട്ട. വേദനയുടെ പിന്നിലെ ഡോക്ടർമാരുടെ സന്ദർശനത്തിനുള്ള രണ്ടാമത്തെ കാരണവും.\nഎല്ലാ പ്രായപൂർത്തിയായ അമേരിക്കക്കാരുടെയും എട്ട് ശതമാനം പേർക്ക് ഓരോ വർഷവും വേദനക്കുറവ് അനുഭവപ്പെടുന്നുണ്ട്.\nമെക്കാനിക്കൽ പ്രശ്നങ്ങൾ മുതിർന്ന വേദന കേസുകൾക്ക് കാരണമാകുന്നു, അതായത്, അത്തരം ഒരു രോഗാവസ്ഥയാണ് അത്തരം ഒരു രോഗാവസ്ഥയുടെ ഫലമല്ല.\nകൺസർവേറ്റീവ് ആയി, അമേരിക്കക്കാർക്ക് $ 50 ബില്ല്യൻ വേദനിക്കുന്നു.\nചില വിദഗ്ധർ പറയുന്നു, ജനസംഖ്യയിൽ എട്ടുശതമാനം പേർക്ക് അവരുടെ ജീവിതത്തിലെ ചില ഘട്ടങ്ങളിൽ വേദന അനുഭവപ്പെടും.\nമുടി വേദനയ്ക്ക് കാരണമാകാം. അനേകം പേശികൾ, അസ്ഥികൾ, അസ്ഥികൾ, സന്ധികൾ, സങ്കീർണമായ ഘടനകൾ, ബുദ്ധിമുട്ടുകൾ, മറ്റ് പരിക്കുകൾ തുടങ്ങിയവ നട്ടെല്ലിന് കാരണമാകുന്നു. അസ്വാഭാവികമില്ലായ്മ, മോശമായ അവസ്ഥ, സമ്മർദ്ദം, അമിതഭാരമുള്ളവർ, മുൻകാല സ്പോർട്സ് പരുക്കുകളോ കാർ അപകടമോ ആയതുകൊണ്ട് നിങ്ങൾ വേദന അനുഭവിക്കേണ്ടിവന്നേക്കാം. ചില ആന്തരിക അവയവങ്ങളിൽ നിന്നും രൂപം കൊണ്ട രോഗം പോലെ ആർത്രൈറ്റീസ്, ഓസ്റ്റിയോപൊറോസിസ് തുടങ്ങിയ രോഗങ്ങൾ വേദനയ്ക്ക് കാരണമാകുന്നു.\nപല തരത്തിലുള്ള മുടി വേദനയ്ക്ക് ചികിത്സിക്കുന്നതിനുള്ള സുരക്ഷിതവും ഫലപ്രദവുമായ മാർഗ്ഗമാണ് ചിക്കനശീല ചികിത്സ. മുടി വേദനയ്ക്ക് ശരിയായ കൈറോപ്രാക്റ്റിക് സംരക്ഷണം നൽകിക്കൊണ്ട് നിങ്ങൾക്ക് കൂടുതൽ ചലനശേഷി ഉണ്ടാകും. കുറിപ്പടി മരുന്നുകളുടെ പാർശ്വഫലങ്ങൾ ഒഴിവാക്കുന്ന പല രോഗികൾക്കും അവർ ഒരിക്കലും പരിഗണനയില്ല. ചികിൽസാരീതി ചികിത്സയുടെ പ്രധാന കാരണങ്ങളിൽ ഊന്നൽ നൽകുമ്പോൾ പരമ്പരാഗത ചികിത്സാരീതികൾ ലക്ഷണങ്ങളിൽ ശ്രദ്ധ കേന്ദ്രീകരിക്കുന്നു. രോഗലക്ഷണത്തെക്കുറിച്ചോ വേദനയെക്കുറിച്ചോ നിങ്ങൾ ആശ്വാസം അനുഭവിച്ചേ മതിയാവൂ, ആ വേദന ഉണ്ടാക്കുന്നതെന്തും അവിടെ ഉണ്ടാകും.\nമടങ്ങിപ്പോകുന്ന വേദനയെ തടയാൻ സഹായിക്കുന്ന ജീവിതശൈലി മാറ്റങ്ങളെ പ്രതിധ്വനിപ്പാക്കാവുന്ന കൈറോക്ടർമാർ നിർദേശിക്കും. ആരോഗ്യകരമായ ഭാരം നിലനിർത്തൽ, ദീർഘകാലം ഇരുന്നുകൊണ്ട് ഒഴിവാക്കുക, നിങ്ങളുടെ ജീവിതത്തിലുടനീളം സജീവമായി തുടരുക, ജലാംശം നിലനിറുത്തുക, താഴ്ന്ന ഹീലെ ഷൂകൾ ധരിച്ച്, ശരീരം വലിച്ചുനീട്ടുകയും, ശരിയായ ശാരീരിക ശേഷി ഉപയോഗിക്കുകയും ചെയ്യുക. സ്വയം സഹായിക്കുകയും ഉയർന്ന ഗുണമേന്മയുള്ള കൈറോപ്രാക്റ്റിക് കെയർ ലഭിക്കുകയും ചെയ്യുന്നതിലൂടെ, പിന്നിലെ വേദന ഒരു വേദനയായിരിക്കണം.\nഅടുത്തത് യു‌ടി‌ഇ‌പി ബാസ്‌ക്കറ്റ്ബോൾ കോസ്റ്റാറിക്ക ട്രിപ്പ് യാത്ര അവസാനിപ്പിച്ചു »\nമുമ്പത്തെ Hot ചൂടുവെള്ളമോ തണുത്ത വെള്ളമോ ഉപയോഗിച്ച് കൈകഴുകൽ പ്രവർത്തിക്കുന്നു


ന്യൂസിലാൻഡ് വെടിവെയ്‍പ്; മരണം 40; ബംഗ്ലാ ക്രിക്കറ്റ് ടീമംഗങ്ങൾ രക്ഷപെട്ടു | NewZealandShooting | Manorama News | Breaking News\nന്യൂസിലാൻഡ് വെടിവെയ്‍പ്; മരണം 40; ബംഗ്ലാ ക്രിക്കറ്റ് ടീമംഗങ്ങൾ രക്ഷപെട്ടു\nസ്വന്തം ലേഖകൻ March 15, 2019 01:09 PM IST\nന്യൂസിലന്‍ഡില് രണ്ടുമുസ്ലീം പള്ളികളിലുണ്ടായ ഭീകരാക്രമണത്തില് കൊല്ലപ്പെട്ടവരുടെ എണ്ണം നാല്‍പതായി. 20 പേര്‍ക്ക് പരുക്കേറ്റു. ഒരുപള്ളിയില് ബംഗ്ലദേശ് ക്രിക്കറ്റ് ടീം പ്രവേശിക്കുന്നതിന് തൊട്ടുമുമ്പാണ് വെടിവയ്പുണ്ടായത്. ബംഗ്ലാദേശ് ന്യൂസിലന്‍ഡ് മൂന്നാം ടെസ്റ്റ് മല്‍സരം റദ്ദാക്കി. ഒരു സ്ത്രീയടക്കം നാലുപേരെ അറസ്റ്റു ചെയ്തു.\nക്രൈസ്റ്റ് ചര്‍ച്ചിലെ അല് നൂര് മസ്ജിദിലും ലിന്‍വുഡ് മസ്ജിദിലുമാണ് ആക്രമണമുണ്ടായത്. ന്യൂസിലന്‍ഡ് സമയം ഒരുമണിയോടെ തോക്കുധാരികളായ അക്രമികള് പള്ളിയിലെത്തി വെടിയുതിര്‍ത്തത്. നൂറുലേറെ വിശ്വാസികള് പള്ളിയിലൂണ്ടായിരുന്നു. ന്യൂസിലന്‍ഡിലെ ഏറ്റവും വലിയ മുസ്ലി പള്ളികളിലാണ് ആക്രമണം. ആദ്യയിടത്ത് നടന്ന വെടിവയ്പ്പില് 30 പേര് കൊല്ലപ്പെട്ടു . മിനിറ്റുകള്‍ക്കകം രണ്ടാമത്തെ പള്ളിയിലും ആക്രമണമുണ്ടായി. പത്തുപേര് കൊല്ലപ്പെട്ടു. നിരവധിപ്പേര് ഗുരുതരാവസ്ഥയില് ചികില്‍സയിലുണ്ട് . വെടിയുതിര്‍ക്കുന്നത് അക്രമികള് മൊബൈലില് ചിത്രീകരിച്ചു .\nന്യൂസിലന്‍ഡ് പര്യടനം നടത്തുന്ന ബംഗ്ലാദേശ് ക്രിക്കറ്റ് ടീം അംഗങ്ങള് പള്ളിയില് പ്രാര്‍ഥനക്കെത്തുന്നതിന് തൊട്ടുമുമ്പാണ് വെടിവെയ്പ്പ് . തുടര്‍ന്ന് താരങ്ങള് ഓടി രക്ഷപെട്ടു. കളിക്കാരെല്ലാം സുരക്ഷിതരാണെന്ന് ടീമംഗം തമീം ഇഖ്ബാല് ട്വീറ്റ് ചെയ്തു . സംഭവത്തെത്തുടര്‍ന്ന് മൂന്നാം ടെസ്റ്റ് മത്സരം റദ്ദാക്കി. ക്രൈസ്റ്റ് ചര്‍ച്ചിലെ വിദ്യാലയങ്ങള് അടച്ചു. ജനങ്ങളോട് പുറത്തിറങ്ങരുതെന്ന് പൊലീസ് നിര്‍ദേശം നല്‍കി.


സ്പീക്കർ ശക്തനും വെട്ടിപ്പ് നടത്തിയെന്ന് വി.എസ് | Madhyamam\ndate_range 12 May 2016 2:45 PM GMT\nസ്പീക്കർ ശക്തനും വെട്ടിപ്പ് നടത്തിയെന്ന് വി.എസ്\nതിരുവനന്തപുരം: തട്ടിപ്പ് പുറത്തുവരാനാണ് വിൻസൺ എം പോളിനെ മുഖ്യവിവരാവകാശ കമീഷണറാക്കിയതെന്ന് പ്രതിപക്ഷ നേതാവ് വി.എസ് അച്യുതാനന്ദൻ. പൊതുമരാമത്ത് വകുപ്പുമന്ത്രി വി.കെ. ഇബ്രാഹിം കുഞ്ഞും, മുന് ധനമന്ത്രി കെ.എം. മാണിയും കൂടി വെട്ടിപ്പ് നടത്തി. സ്പീക്കർ ശക്തനും കോടികൾ തട്ടിയെന്നും വി.എസ് ഫേസ്ബുക്ക് കുറിപ്പിലൂടെ ആരോപിച്ചു.\nസ്വന്തം ചെരുപ്പിടാന് പോലും കഴിയാത്ത സ്പീക്കര് വ്യാജ യാത്രാ ബില്ലുകള് വഴി കോടികള് തട്ടിയെടുത്തു. കണ്ണിന് കുഴപ്പമുണ്ടെങ്കിലെന്താ കാലിന് കുഴപ്പമില്ലല്ലോയെന്നും വി.എസ് പരിഹസിച്ചു.\nസ്പീക്കർ ശക്തൻ വരെ വെട്ടിപ്പ് നടത്തി!\nവിന്‍സണ് എം പോള് വിജിലന്‍സ് ഡയറക്ടര് ആയിരിക്കെ പൊതുമരാമത്ത് വകുപ്പിലെ അഴിമതിയെപ്പറ്റി ഒരു റിപ്പോര്‍ട്ട് നല്‍കി. പരിശോധിച്ചപ്പോഴല്ലേ പൂരം. പൊതുമരാമത്ത് വകുപ്പുമന്ത്രി വി.കെ. ഇബ്രാഹിംകുഞ്ഞും, മുന്‍ധനമന്ത്രി കെ.എം.\nമാണിയും കൂടിയാണ് കോടികള് തട്ടിയിരിക്കുന്നത്. മുസ്ലീംലീഗും മാണി കോണ്‍ഗ്രസും സാക്ഷാല് കോണ്‍ഗ്രസും കൂടിയാലോചിച്ചു, എന്താണൊരു വഴി?\nഅവസാനം ഒരുവഴി കുണ്ടുപിടിച്ചു. ഫയല് കള്ളന്മാരില് ഒരുവനായ ഇബ്രാഹിംകുഞ്ഞിനെ ഏല്‍പ്പിക്കാം. ഇബ്രാഹിംകുഞ്ഞ് ഫയല് വാങ്ങി അതിന്റെ മുകളില് ഇപ്പോഴും അടയിരിക്കുകയാണ്. അപ്പോള് മറ്റൊരു പ്രശ്‌നം. വിന്‍സണ് എം. പോള് ഇതെങ്ങാനും പുറത്തുപറഞ്ഞാലോ? ഇതുമാത്രമല്ലല്ലോ? ബാര്‍കോഴ ഉള്‍പ്പെടെ പലതും ഇദ്ദേഹത്തിന്റെ കൈവശമുണ്ടല്ലോ? അതുകൊണ്ട് ഒരുകാര്യം ചെയ്യാം. മിസ്റ്റര് പോളിന് കൊടുക്കാം ഒരപ്പക്കഷണം. അങ്ങനെ അദ്ദേഹം മുഖ്യവിവരത്തിന്റെ ആപ്പീസറായി.\nഎന്താണ് തട്ടിപ്പ്? റോഡിന്റെയും പാലത്തിന്റെയും പേരില് ഊറ്റംകൊള്ളുന്ന ഇവര് നടത്തിയ തീവെട്ടിക്കൊള്ള നിര്‍മ്മിക്കാത്ത റോഡിന്റെയും പാലത്തിന്റെയും പേരില് കോടികള് തട്ടിയെടുത്തതാണ്. നിര്‍മ്മിച്ച പാലത്തിനും റോഡിനും നിശ്ചിത\nശതമാനം കമ്മീഷന്! പിന്നെ സ്ഥലംമാറ്റം അങ്ങനെ മറ്റ് കശപിശകള് വേറെ. കാരുണ്യ ഫണ്ട് വിനിയോഗത്തില് സര്‍വ്വകാല റിക്കോര്‍ഡ് ഇട്ടവരാണ് മുഖ്യമന്ത്രിയും കൂട്ടരും എന്നാണ് അവകാശവാദം! ഇപ്പോഴല്ലേ പൂച്ച് പുറത്തുവന്നത്. കൊടുത്ത തുകയുടെ സിംഹഭാഗവും സ്വകാര്യ പഞ്ചനക്ഷത്ര ആശുപത്രികള്‍ക്കാണ്. ആ വഴിയുള്ള കമ്മീഷന് വേറെ.ദോഷം പറയരുതല്ലോ ആരും മോശക്കാരല്ല. സ്വന്തം ചെരുപ്പിടാന് പോലും കഴിയാത്ത സ്പീക്കര് ശക്തന് തട്ടിയെടുത്തൂ വ്യാജ യാത്രാ ബില്ലുകള് വഴി കോടികള്. കണ്ണിന് കുഴപ്പമുണ്ടെങ്കിലെന്താ കാലിന് കുഴപ്പമില്ലല്ലോ?


Ernakulam Citizen News-കാന്‍സര് ഇന്‍സ്റ്റിറ്റിയൂട്ടിന്റെ ഒ.പി. ബ്ലോക്ക് ഡിസംബര് ആദ്യവാരം തുടങ്ങും- മന്ത്രി വി.എസ്. ശിവകുമാര്- Mathrubhumi\nകാന്‍സര് ഇന്‍സ്റ്റിറ്റിയൂട്ടിന്റെ ഒ.പി. ബ്ലോക്ക് ഡിസംബര് ആദ്യവാരം തുടങ്ങും- മന്ത്രി വി.എസ്. ശിവകുമാര്\nകൊച്ചി: കൊച്ചി കാന്‍സര് ഇന്‍സ്റ്റിറ്റിയൂട്ടിന്റെ ഒ.പി. ബ്ലോക്ക് ഡിസംബര് ആദ്യവാരം പ്രവര്‍ത്തനമാരംഭിക്കുമെന്ന് മന്ത്രി വി.എസ്. ശിവകുമാര്. എറണാകുളം ജനറല് ആസ്പത്രിയില് നവീകരിച്ച ഒ.പി. രജിസ്‌ട്രേഷന് ബ്ലോക്കിലും ആസ്പത്രി അങ്കണത്തിലും വിവിധ വാര്‍ഡുകളിലുമായി വിന്യസിപ്പിച്ചിരിക്കുന്ന 64 നിരീക്ഷണ ക്യാമറകളുടേയും പ്രവര്‍ത്തനോദ്ഘാടനം നിര്‍വഹിക്കുകയായിരുന്നു അദ്ദേഹം.എറണാകുളം മെഡിക്കല് കോളേജിലെ ഒരു ബ്ലോക്കാണ് ഒ.പി. ക്കായി തുറക്കുന്നത്. ഇതിന്റെ സീനിയര് അഡ്വൈസറായി ഡോ. ആശ തോമസിനെ നിയമിക്കുമെന്നും അദ്ദേഹം പറഞ്ഞു. 150 കിടക്കകളുള്ള അടുത്ത ഘട്ടത്തിനായി എച്ച്.സി.സി.യെ ഏല്പിച്ചിട്ടുണ്ട്. ടെന്‍ഡര് നടപടി ഉടന് ആരംഭിക്കുമെന്നും അദ്ദേഹം പറഞ്ഞു.\nകൊച്ചി കാന്‍സര് ഇന്‍സ്റ്റിറ്റിയൂട്ടിന്റെ ആദ്യഘട്ട പ്രവര്‍ത്തനങ്ങള്‍ക്കായി എക്‌സൈസ് വകുപ്പ് 10 കോടി വകയിരുത്തിയിട്ടുണ്ടെന്നും അദ്ദേഹം പറഞ്ഞു. ഇത് ഉപയോഗിച്ച് ഒ.പി പ്രവര്‍ത്തനങ്ങള്‍ക്കാവശ്യമായ ഉപകരണങ്ങളും മറ്റും സജീകരിക്കും. നിര്‍മ്മാണത്തിനായി ജില്ലാ സഹകരണ ബാങ്കില് നിന്ന് ഇതിനുള്ള ലോണ് കണ്ടെത്തും. കൂടാതെ 450 കോടി രൂപയുടെ കേന്ദ്ര വിഹിതത്തിനായി സമ്മര്‍ദ്ദം ചെലുത്തുമെന്നും അദ്ദേഹം പറഞ്ഞു. കാന്‍സര് ഇന്‍സ്റ്റിറ്റിയൂട്ടിന്റെ സാങ്കേതിക വിദഗ്ദ്ധനായി ഡോ. വി.പി ഗംഗാധരന്റെ സഹായം തേടുമെന്നും അദ്ദേഹം പറഞ്ഞു.\nഎറണാകുളം ജനറല് ആസ്പത്രിയെ സൂപ്പര് സ്‌പെഷ്യാലിറ്റി ഹോസ്പിറ്റാലാക്കാനുള്ള നടപടികളുമായി മുന്നോട്ട് പോകും. പുതിയതായി തസ്തികകള് സൃഷ്ടിക്കാതെ റി ഡിപ്ലോയ്‌മെന്റ് വഴി ഇത് സാധ്യമാക്കും .ഹൈബി ഈഡന് എംഎല്‍എയുടെ പ്രാദേശിക വികസന ഫണ്ടില് നിന്ന് 46.5 ലക്ഷം ചെലവഴിച്ചാണ് ജനറല് ആസ്പത്രിയിലെ ഒ.പി. നവീകരണവും ആസ്പത്രി പ്രവര്‍ത്തനങ്ങള് സുതാര്യമാക്കുന്നതിനായി 64 ക്യാമറകളും സ്ഥാപിച്ചത്.\nഹൈബി ഈഡന് എം.എല്.എ അധ്യക്ഷത വഹിച്ചു. ഇന്‍ഫോപാര്‍ക്കിലെ ഫ്രാഗോമെന് കമ്പനി സംഭാവനയായി നല്‍കിയ 22 ജലശുദ്ധീകരണ ഉപകരണങ്ങളുടെ ഉദ്ഘാടനം പ്രൊഫ. കെ.വി തോമസ് എം.പി നിര്‍വഹിച്ചു. ജനറല് ആസ്പത്രി സൂപ്രണ്ട് ഡോ.ഡാലിയ വി.എസ് റിപ്പോര്‍ട്ട് അവതരിപ്പിച്ചു. ഡോമിനിക്ക് പ്രസന്റേഷന് എം.എല്.എ, ബെന്നി ബെഹനാന് എം.എല്.എ, ഡി.എം.ഒ എന്.കെ കുട്ടപ്പന് . ജില്ലാ കളക്ടര് എം.ജി രാജമാണിക്യം, എ.ആര്.എം.ഒ ഡോ. റഫീക്ക് പി.കെ എന്നിവര് സംസാരിച്ചു.


'പശുവിന്റെ പാലിനോടുള്ള കടപ്പാട് തീര്‍ക്കാന് സാധിക്കില്ല'; ഗോമാതാവ് ഇന്ത്യന് സംസ്‌കാരത്തിന്റെയും പാരമ്പര്യത്തിന്റെയും ഭാഗമാണെന്നും മോദി | Reporter Live\nBy Web Desk\tFebruary 12, 2019 11:12 am A+ A-\nദില്ലി: പശുവിന്റെ പാലിനോടുള്ള കടപ്പാട് തീര്‍ക്കാര് ഇന്ത്യക്കാരനായ ഒരാള്‍ക്ക് ഒരിക്കലും സാധിക്കില്ലെന്ന് പ്രധാനമന്ത്രി നരേന്ദ്ര മോദി. ഉത്തര്‍പ്രദേശിലെ വൃന്ദാവനില് ഒരു ചടങ്ങില് പങ്കെടുത്ത് സംസാരിക്കുകയായിരുന്നു അദ്ദേഹം. ഇന്ത്യന് സംസ്‌കാരത്തിന്റെയും പാരമ്പര്യത്തിന്റെ ഭാഗമാണ് പശു. പശുവിന്റെ പാലിനോടുള്ള കടപ്പാട് നമുക്ക് ഒരിക്കലും തീര്‍ക്കാര് സാധിക്കില്ല എന്നുമാണ് അദ്ദേഹം പറഞ്ഞത്.\nമൃഗങ്ങളുടെ സംരക്ഷണത്തിനും ക്ഷേമത്തിനുമായി നിരവധി പദ്ധതികളാണ് കേന്ദ്ര സര്‍ക്കാര് ആവിഷ്‌കരിക്കുന്നത്. പശുവിന്റെ ആരോഗ്യ പരിപാലനത്തിനായി രാഷ്ട്രീയ ഗോകുല് മിഷനും ആരംഭിച്ചിട്ടുണ്ട്. കേന്ദ്ര ബജറ്റില് രാഷ്ട്രീയ കാമധേനു ആയോഗ് എന്ന പേരില് പശു സംരക്ഷണത്തിനായി 500 കോടി രൂപ വിലയിരുത്തിയിട്ടുണ്ട് എന്നും അദ്ദേഹം പറഞ്ഞു.\nalso read: പശുക്കള്‍ക്കായി ‘രാഷ്ട്രീയ കാമധേനു ആയോഗ്’; ദേശീയ പശുക്കമീഷന് ക്യാബിനറ്റിന്റെ അനുമതി\nകര്‍ഷകരെപ്പോലെ ക്ഷീരകര്‍ഷകര്‍ക്കും കിസാന് ക്രൈഡിറ്റ് കാര്‍ഡ് വഴി ലോണ് ലഭിക്കും. ഇത് ക്ഷീര കര്‍ഷകര്‍ക്ക് സഹായമാകും എന്നും മോദി പറഞ്ഞു. പശുക്കളുടെ സുരക്ഷ ഉറപ്പുവരുത്തുന്നതിനും അതിന്റെ സംരക്ഷണത്തിനുമായുള്ള ദേശീയ പശുക്കമീഷനും ക്യാബിനറ്റ് അംഗീകാരം നല്‍കിയിരുന്നു. പശുപരിപാലനം, അവയുടെ സുരക്ഷ, പശുക്കളുടെ വികസനം എന്നീ ലക്ഷ്യങ്ങള് വച്ചുകൊണ്ടാണ് പശുക്കമീഷന് രൂപം നല്‍കിയിരിക്കുന്നത്. പശുക്കമീഷന് രൂപീകരിക്കുന്നതോടെ ഇത് പശുക്കളെ വളര്‍ത്തുന്ന സ്ത്രീകള്‍ക്കും ചെറു കിട കന്നുകാലി കര്‍ഷകര്‍ക്കും ഗുണകരമാകും എന്നും സര്‍ക്കാര് പറയുന്നു\nFeb 12, 2019 11:12 am


ഈ ദമ്പതിമാര്‍ക്ക് വേണം, സ്‌നേഹത്തിന്റെ കൈത്താങ്ങ് | Kanjangaadu\nഈ ദമ്പതിമാര്‍ക്ക് വേണം, സ്‌നേഹത്തിന്റെ കൈത്താങ്ങ്\nകഴിഞ്ഞദിവസം പാലിയേറ്റീവ് പ്രവര്‍ത്തകരും വാര്‍ഡ് കൗണ്‍സിലര് എച്ച്.ആര്.ശ്രീധരനും എത്തിയപ്പോള് സുധാമയുടെ കാലില് പുഴുവരിക്കുന്നു.\nസുധാമയും ഭർത്താവ് കൃഷ്ണനും\nകാഞ്ഞങ്ങാട്: വാടക ക്വാര്‍ട്ടേഴ്‌സിലെ അകത്തളത്തില് സുധാമ എന്തൊക്കെയോ പറയുന്നുണ്ട്. പക്ഷേ, കേള്‍വി നഷ്ടപ്പെട്ട ഭര്‍ത്താവ് കൃഷ്ണന് എങ്ങിനെ കേള്‍ക്കും. എഴുന്നേറ്റുനടക്കാനാകില്ല ഈ അമ്മയ്ക്ക്. സ്വയം നടക്കാന് തന്നെ ബുദ്ധിമുട്ടുന്ന കൃഷ്ണന് എങ്ങനെയൊക്കെയോ ഭാര്യയെ പിടിച്ചെഴുന്നേല്‍പ്പിച്ച് ടോയ്‌ലറ്റിലൊക്കെ കൊണ്ടുചെന്നാക്കും. കാപ്പിയും ചൂടുവെള്ളവും വെക്കും. ഇതേനിലയിലെ അയല്‍ത്താമസക്കാര് ഭക്ഷണം കൊണ്ടുക്കൊടുക്കും.\nകഴിഞ്ഞദിവസം പാലിയേറ്റീവ് പ്രവര്‍ത്തകരും വാര്‍ഡ് കൗണ്‍സിലര് എച്ച്.ആര്.ശ്രീധരനും എത്തിയപ്പോള് സുധാമയുടെ കാലില് പുഴുവരിക്കുന്നു. അവര് വൃത്തിയായി കുളിപ്പിച്ചു. സ്വന്തക്കാരും ബന്ധുക്കളുമൊന്നുമില്ലാതെ തനിച്ചായിപ്പോയ ജീവിതത്തെ സ്വയം ശപിച്ചുകഴിയുന്ന ദമ്പതിമാര്. കാഞ്ഞങ്ങാട് ശ്രീകൃഷ്ണമന്ദിരത്തിനടുത്തെ സാഗര് അപ്പാര്‍ട്ട്‌മെന്റിലാണ് ഒറ്റപ്പെട്ടുപോയ ജീവിതക്കാഴ്ച.\nകൃഷ്ണന് വയസ്സ് 89. സുധാമയ്ക്ക് 84 കഴിഞ്ഞു. ഇവര്‍ക്ക് മക്കളില്ല. സുധാമയുടെ സഹോദരീമക്കള് എപ്പോഴെങ്കിലും വിളിക്കും. അവരെല്ലാം വിദേശത്താണ്. ന്യൂഡല്‍ഹിയിലെ ഇന്ത്യന് കൗണ്‍സില് ഓഫ് അഗ്രിക്കള്‍ച്ചറല് റിസര്‍ച്ചില് സെക്ഷന് ഓഫീസറായിരുന്നു കൃഷ്ണന്. സര്‍വീസില്‍നിന്ന് വിരമിച്ചശേഷവും കുറേക്കാലം ഡല്‍ഹിയില് താമസിച്ചു.\nതലശ്ശേരിയാണ് സുധാമയുടെ നാട്. ഡല്‍ഹിയോട് വിടപറഞ്ഞ് നാട്ടിലെത്തിയപ്പോള് താമസിക്കാന് സൗകര്യംകണ്ടെത്തിയത് കണ്ണൂരിലാണ്. പിന്നീടെപ്പോഴോ അകന്ന ബന്ധുക്കളിലൊരാള് കാഞ്ഞങ്ങാട്ടേക്ക് കൂട്ടിക്കൊണ്ടുവന്നു. ബേക്കല് സ്വദേശിയായ കൃഷ്ണന് നേരത്തെ കാഞ്ഞങ്ങാട് സുപരിചിതമായിരുന്നു. രണ്ടുപേര്‍ക്കും പ്രായത്തളര്‍ച്ച അനുഭവപ്പെട്ടു. കൃഷ്ണന് കിട്ടുന്ന പെന്‍ഷന് തുക തന്നെ ജീവിക്കാന് ധാരാളം. ബാങ്ക് അക്കൗണ്ടില്‍നിന്ന് പണമെടുത്ത് നാലുലക്ഷം കേരള സര്‍വകലാശാലയ്ക്കും രണ്ടര ലക്ഷം പടന്നക്കാട് കാര്‍ഷിക കോളേജിലും സംഭാവന നല്‍കുമ്പോള് എടുത്ത ഫോട്ടോ വീടിന്റെ ചുമരില് തൂക്കിയിട്ടിരിക്കുന്നത് കാണാം. ആരുകാണാന് വന്നാലും ഇംഗ്ലീഷിലാണ് കൃഷ്ണന് സംസാരിക്കുക. മരിച്ചുകഴിഞ്ഞാല് തങ്ങളുടെ മൃതദേഹങ്ങള് പരിയാരം മെഡിക്കല് കോളേജിനുള്ളതാണെന്ന് നേരത്തേ തയ്യാറാക്കിയ സമ്മതപത്രം കാണിച്ചുതന്ന് ആവര്‍ത്തിക്കും ഇവര്. ഹോംനഴ്‌സിനെ െവക്കണമെന്നുണ്ട് ഇവര്‍ക്ക്. പക്ഷേ, നേരത്തേയുള്ള അനുഭവങ്ങള് അതിന് മനസ്സനുവദിക്കുന്നില്ല. 'തങ്ങളെ സ്‌നേഹത്തോടെ പരിചരിക്കുന്ന ആരെയെങ്കിലും കിട്ടുമോ...' ഇവരുടെ ചോദ്യത്തിന് ഉത്തരമായെത്തുമോ, മക്കളെപ്പോലെ പെരുമാറുന്ന ആരെങ്കിലും....\nവിവേചനങ്ങൾക്കെതിരായ പോരാട്ടം വീട്ടിൽനിന്ന് തുടങ്ങണം -ഷബ്‌നം ഹാഷ്മി\nബാങ്ക് അപ്രൈസർമാരെ സ്ഥിരം ജീവനക്കാരാക്കണം\nക്രഷർ നിർമാണത്തിനെതിരെ നാട്ടുകാർ പരാതി നൽകി\nദുരന്തങ്ങൾ ഒഴിയുന്നില്ല, നാരായണന്റെ കുടുംബം കരുണ തേടുന്നു


തിരക്കു തുടങ്ങി; തിരിച്ചുവരവിന്റെ വഴിയിൽ ആകാശയാത്ര | Flight Service India | Manorama Online\nതിരക്കു തുടങ്ങി; തിരിച്ചുവരവിന്റെ വഴിയിൽ ആകാശയാത്ര\nപി.കിഷോർ October 14, 2021 09:47 AM IST\nകൊച്ചി∙ കോവിഡിനു ശേഷം വിമാനയാത്ര തിരിച്ചുവരവിന്റെ പാതയിൽ. എല്ലാ എയർലൈനുകളും ആകെ വിമാനങ്ങളുടെ 80% എണ്ണം മാത്രം പ്രവർത്തിച്ചിട്ടും കഴിഞ്ഞ ഏതാനും ദിവസങ്ങളായി നിറഞ്ഞു വിമാന യാത്രികർ. ആകെ സീറ്റുകളുടെ 80% ശേഷി വരെ മാത്രമേ ഉപയോഗിക്കാൻ അനുവദിച്ചിട്ടുള്ളുവെങ്കിലും അതു നിറയുകയാണ്.\nവിമാനത്താവളങ്ങളും കൈകാര്യം ചെയ്യാവുന്ന വിമാനങ്ങളുടെ 80% ശേഷിയിൽ മാത്രം പ്രവർത്തിച്ചിട്ടും തിരക്കൊഴിവില്ല. 18 മുതൽ 100% ശേഷിയിൽ പ്രവർത്തിക്കാൻ അനുവാദമുള്ളതിനാൽ തിരക്ക് ഇനിയും വർധിക്കുമെന്നു ചൂണ്ടിക്കാണിക്കപ്പെടുന്നു.ടാറ്റയിലേക്ക് എയർ ഇന്ത്യയുടെ കൈമാറ്റം പ്രഖ്യാപിച്ച ശേഷം വ്യോമയാന രംഗത്താകെ ഉണർവുണ്ടായിട്ടുണ്ട്.\nശതകോടീശ്വരനായ ഓഹരി നിക്ഷേപകൻ രാകേഷ് ജുൻജുൻവാല പ്രഖ്യാപിച്ച ‘ആകാശ’ വിമാനക്കമ്പനി 2022 തുടക്കത്തിൽ പറക്കാൻ തുടങ്ങുകയാണ്. 70 വിമാനങ്ങൾ തുടക്കത്തിൽ തന്നെയുണ്ടാവും. വർഷങ്ങളായി അടഞ്ഞു കിടന്ന ജെറ്റ് എയർവെയ്സ് തങ്ങളുടെ പാർക്കിങ് സ്‌ലോട്ടുകൾ നൽകണമെന്നാവശ്യപ്പെട്ട് എല്ലാ വിമാനത്താവളങ്ങളിലേക്കും കത്തെഴുതി. ഉടൻ ആരംഭിക്കുമെന്നാണു പ്രതീക്ഷിക്കപ്പെടുന്നത്.\nആഭ്യന്തര റൂട്ടുകളിലാണു നിലവിൽ വൻ തിരക്കുള്ളത്. നവരാത്രി അവധിക്കാലം ആഘോഷിക്കാനുള്ള യാത്രയാണു കൂടുതലും. കൊച്ചി രാജ്യാന്തര വിമാനത്താവളത്തിൽ കോവിഡിനുമുൻപ് ദിവസം 142 വിമാന സർവീസുകൾ ആഭ്യന്തര–രാജ്യാന്തര റൂട്ടുകളിലേക്ക് ഉണ്ടായിരുന്നെങ്കിൽ കഴിഞ്ഞ ദിവസങ്ങളിൽ അത് 106 മുതൽ 110 വരെ എത്തി.\nനേരത്തേ ഏറ്റവും തിരക്കുണ്ടായിരുന്ന സിംഗപ്പൂർ, മലേഷ്യ, തായ്‌ലൻഡ് ലക്ഷ്യങ്ങളിലേക്കു വിമാന സർവീസ് ഇതുവരെ പുനരാരംഭിച്ചിട്ടില്ലാത്ത സ്ഥിതിയിലാണ് ഇത്രയും തിരക്കുണ്ടായിരിക്കുന്നത്.രാജ്യാന്തര റൂട്ടുകളിൽ വിദേശ വിമാനക്കമ്പനികളുടെ വാണിജ്യ വിമാന സർവീസ് ഇതുവരെ ആരംഭിച്ചിട്ടില്ല. എയർ ബബ്ൾ ഓപ്പറേഷനുകൾ മാത്രം. കമേഴ്സ്യൽ ഓപ്പറേഷന് 31വരെയുള്ള നിരോധനം കഴിഞ്ഞാൽ നവംബർ ഒന്നുമുതൽ ഇന്ത്യയിലേക്കു പറക്കാൻ ഇവയെല്ലാം തയാറെടുക്കുകയാണ്. എയർ ഇന്ത്യയ്ക്ക് 124 വിമാനങ്ങളുണ്ട്. ടാറ്റ ഏറ്റെടുക്കുന്നതോടെ എയർ ഇന്ത്യ നിരക്ക് യുദ്ധത്തിനു വഴിതുറക്കുമെന്നു നിരീക്ഷകർ കരുതുന്നു. ആഭ്യന്തര–രാജ്യാന്തര റൂട്ടുകളിൽ ടിക്കറ്റ് നിരക്കു കുത്തനെ കുറയാനും അത് ഇടയാക്കിയേക്കും.


അഷറഫ് മർവാൻ – മൊസാദ് (ഇരുപതാം നൂറ്റാണ്ട് കണ്ട ഏറ്റവും മികച്ച ചാരൻ ) - Boolokam\nHome Boolokam അഷറഫ് മർവാൻ – മൊസാദ് (ഇരുപതാം നൂറ്റാണ്ട് കണ്ട ഏറ്റവും മികച്ച ചാരൻ )\nഅഷറഫ് മർവാൻ – മൊസാദ് (ഇരുപതാം നൂറ്റാണ്ട് കണ്ട ഏറ്റവും മികച്ച ചാരൻ )\nഅഷറഫ് മർവാൻ – മൊസാദ്\nഇരുപതാം നൂറ്റാണ്ട് കണ്ട ഏറ്റവും മികച്ച ചാരൻ എന്ന് ഇദ്ദേഹത്തെ വിശേഷിക്കാം. ഈജിപ്ഷ്യൻ മുൻ പ്രസിഡൻറ്റ് ഗമാൽ അബ്ദുൽ നാസറിൻറെ മരുമകനായി, ഇസ്രയേലിലെ മൊസാദിൻറെ കണ്ണിലുണ്ണിയായി തീർന്ന മർവാൻ.\n1947 ൽ ഈജിപ്തിലാണ് മർവാൻടെ ജനനം. ഈജിപ്ഷ്യൻ പ്രസിഡൻറ്റ് ഗമാൽ അബ്ദുൽ നാസറുടെ മകൾ മോനയുമായി വിവാഹം ഇതാണ് മർവാൻറെ ജീവിതത്തിലെ വഴിത്തിരിവ്. മരുമകനായതോടെ ഭരണകാര്യങ്ങളിൽ നിർണായക ഇടപെടലുകൾ നടത്താനുള്ള സ്വാധീനം മർവനുണ്ടായിരുന്നു. ലണ്ടനിൽ രസതന്ത്രത്തിൽ ഉന്നതവിദ്യാഭ്യാസത്തിന് എത്തി മർവൻ. ഇസ്രയേലുമായി നടന്ന യുദ്ധത്തിൽ പരാജയപ്പെട്ട ഈജിപ്തിന് നഷ്ടപ്പെട്ട ഗോലാൻ കുന്നുകൾ ഉൾപ്പെടെയുള്ള സ്ഥലങ്ങൾ എങ്ങനെയെങ്കിലും തിരികെ പിടിക്കാന് പദ്ധതികൾ തയാറാക്കി കൊണ്ടിരുന്നു. ലണ്ടനിൽ സന്ദർശനം നടത്തിയ ഗമാൽ അബ്ദുൽ നാസർ ഇതിനെ പറ്റി ഈജിപ്ഷ്യൻ എംബസിയിലെ ഉന്നത ഉദ്യോഗസ്ഥരുമായി ചർച്ച ചെയ്തു. ചർച്ചയിൽ ലണ്ടനിൽ പഠനം നടത്തുന്ന മർവനും ഉണ്ടായിരുന്നു. മർവൻ യുദ്ധത്തെ എതിർത്തു. ഒരു പരാജയം കൂടി താങ്ങില്ല ഈജിപ്‌ത് എന്നു പറഞ്ഞു സംസാരിച്ചത് ഈജിപ്ഷ്യൻ പ്രസിഡന്റിന് ഇഷ്ടപെട്ടില്ല. മർവനെ എല്ലാവരുടെയും മുൻപിൽ വച്ച് അപമാനിച്ചു മകളോടും പറഞ്ഞു. അപമാനിതനായി അവിടുന്നു ഇറങ്ങിയ മർവൻ റോഡരികിലെ ടെലിഫോൺ ബൂത്ത് കണ്ടു അവിടെ കയറി ഇസ്രയേൽ എംബസിയിലേക്ക് വിളിച്ചു. തന്റെ പേര് അഷറഫ് മർവാൻ, തനിക്ക് അംബാസിഡറിനോട് പ്രധാനകാര്യം സംസാരിക്കണം എന്നറിയിച്ചു. എന്നാൽ കോളെടുത്ത ഓപ്പറേറ്റർ അംബാസിഡറില്ല എന്ന് മറുപടി കൊടുത്തു. ഫോൺ വച്ച് ഫ്ളാറ്റിലേക്കോടിയ മർവാൻടെ ജീവിതം ആ ഒരു ഫോൺ കോളിൽ മാറിമറിഞ്ഞു.\nദിവസങ്ങൾക്കുശേഷം അദ്ദേഹത്തിന് വീട്ടിൽ ഒരു കോൾ ലഭിച്ചു. ഇസ്രയേൽ എംബസിയിൽ നിന്ന് വന്ന ഫോൺ എടുത്ത മർവാൻ കേട്ടത് താൻ ബൂത്തിൽ നിന്ന് വിളിച്ച സംഭാഷണം റെക്കോഡ് ചെയ്തതായിരുന്നു. സ്തബ്ധനായിപ്പോയ മർവന് ഒന്നും സംസാരിക്കാൻ പോലുമായില്ല കണ്ടുമുട്ടാനുള്ള സ്ഥലം പറഞ്ഞ് കോൾ കട്ടായി. ഇസ്രയേലിനു വേണ്ടി പ്രവർത്തിച്ചില്ലെങ്കിൽ ജീവതം ജയിലിലാകും എന്ന് മനസിലായി. അവിടെ മർവൻടെ തലവര മാറി. മൊസാദിൻറെ ഈജിപ്ഷ്യൻ പ്രസിഡൻറിൻടെ കൊട്ടാരത്തിലെ ഏജന്റായി മർവൻ മാറി. ഗമാൽ അബ്ദുൾ നാസറിൻടെ മരണത്തോടെ പുതിയ പ്രസിഡന്റായി അൻവർ സാദത്ത് എത്തി. അധികാര വടംവലിയിൽ സാദത്തിനൊപ്പം നിന്ന് ഗമാലിന്റെ അനുയായികളെ മുഴുവൻ ജയിലിലാക്കാൻ സാദത്തിനെ സഹായിച്ച മർവൻ, സാദത്തിന്റെ വിശ്വസ്തനായി. അതേ സമയം ഈജിപ്തിന്റെ എല്ലാ രഹസ്യങ്ങളും ഇസ്രയേലിനും കൈമാറ്റം നടത്തി.\nലിബിയിലെ ഗദ്ദാഫിയുമായും സൗദിയുമായും ബന്ധം സ്ഥാപിച്ചു മർവൻ. ഇരു രാജ്യങ്ങളും ഈജിപ്തിനു ആയുധങ്ങളും, പണവും നൽകി സഹായിക്കുന്നുണ്ടായിരുന്നു. ലിബിയയാകട്ടെ എയർക്രാഫ്ടുകൾ വരെ ഇസ്രയേലിനെ തകർക്കാൻ നൽകിയിരുന്നു.1973ൽ സർവ്വ സന്നാഹങ്ങളോടെ വീണ്ടും ഇസ്രയേലിനെ ആക്രമിക്കാൻ അൻവർ സാദത്ത് തീരുമാനിച്ചു. നേരം ഇരുളുന്ന സമയം ആക്രമം നടത്താൻ ആയിരുന്നു പദ്ധതി. ഷിഫ്റ്റുകൾ മാറുന്ന സമയത്തെ അക്രമം കൂടുതൽ മേൽക്കെ നൽകും എന്നു കരുതിയിരുന്നു.\nഇസ്രയേൽ അതിർത്തിയിലേക്ക് തുരങ്കങ്ങൾ ഈജിപ്‌ത് നിർമിച്ചിരുന്നു. എല്ലാ വിവരങ്ങളും മർവൻ വഴി ലഭിച്ചിരുന്ന ഇസ്രയേലിനോട് യുദ്ധത്തിന് പോവുക എന്നത് ഈജിപ്‌ത് ആത്മഹത്യ ചെയ്യുന്നതിന് തുല്യം ആയിരുന്നു. യുദ്ധം തുടങ്ങി രണ്ട് ദിവസത്തിനുള്ളിൽ സിറിയയും ലിബിയയും ഒപ്പം ചേരുമെന്ന് ഈജിപ്തിന് ഉറപ്പ് നൽകിയിരുന്നു. അലേർട്ടായി നിന്ന ഇസ്രയേലിന് മുന്നിലേക്ക് ചെന്ന് ചാടിയ ഈജിപ്തിന് കനത്ത പ്രഹരം നേരിട്ടതോടെ കൈ പൊള്ളുമെന്ന് മനസിലായ ലിബിയയും സിറിയയും നിലപാട് മാറ്റി. അതോടെ ഈജിപ്തിന് യുദ്ധം അവസാനിപ്പിക്കേണ്ടി വന്നു. വെടി നിർത്തൽ കരാറിൽ ഒപ്പ് വച്ചതോടെ മേഖലയിൽ സമാധാനമായി..\nമൊസാദ് മർവനെ എയ്ഞ്ചൽ എന്നു വിശേഷിപ്പിച്ചു. 2007ൽ മർവൻ ലണ്ടനിലെ തന്റെ ആഡംബരവസതിയിലെ ബാൽക്കണിയിൽ നിന്ന് വീണു മരണപ്പെട്ടു. മരിക്കുംപോൾ കോടാനുകോടികളുടെ ഉടമസ്ഥനായിരുന്നു.\nPrevious articleലേബർ റൂമിന്റെ മുന്നിൽ വാലിൽ തീകൊളുത്തിയ ഭർത്താവിന്റെ അനുഭവം\nNext articleമാറിടം ഇല്ലാത്ത തന്റെ നെഞ്ച് അപമാനഭാരമില്ലാതെ ആൾക്കൂട്ടത്തിന് തുറന്നുകാട്ടിയവൾ\nആഭ്യന്തരയുദ്ധങ്ങളും കലാപങ്ങളും ഒരു രാജ്യത്തിലെ പൗരന്മാരെ ലോകസമൂഹത്തിൽ നിന്നും മായ്ചുകളയുന്നു\nപിരമിഡുകൾ കഴിഞ്ഞാൽ വിനോദ സഞ്ചാരികളെ വിസ്മയിപ്പിക്കുന്നത് തലയുയർത്തി നിൽക്കുന്ന സ്ഫിങ്‌സാണ്\nപുരാവസ്തു ഗവേഷകരെ അത്ഭുതപ്പെടുത്തി ഈജിപ്തിൽ 20 മമ്മികളടങ്ങിയ ശവപ്പെട്ടികൾ


ഇന്ത്യാ പ്രസ് ക്ലബ്ബ് ഓഫ് നോര്‍ത്ത് അമേരിക്കയുടെ മാധ്യമ പുരസ്കാരങ്ങൾ ജേതാക്കള് ഏറ്റു വാങ്ങി - Malayalam Daily News\nഇന്ത്യാ പ്രസ് ക്ലബ്ബ് ഓഫ് നോര്‍ത്ത് അമേരിക്കയുടെ മാധ്യമ പുരസ്കാരങ്ങൾ ജേതാക്കള് ഏറ്റു വാങ്ങി\nNov 15, 2021 ജോർജ് തുമ്പയിൽ\nചിക്കാഗോ: കോവിഡ് കാലത്തിനു അന്ത്യമായി എന്ന സൂചന നൽകി നടക്കുന്ന ആദ്യ ദേശീയ സമ്മേളനമായ ഇന്ത്യാ പ്രസ്‌ക്ലബ് ഓഫ് നോര്‍ത്ത് അമേരിക്കയുടെ (ഐപിസിഎന്‍എ) ദ്വിവര്‍ഷ അന്താരാഷ്ട്ര കോണ്‍ഫറന്‍സ് ചിക്കാഗോ റിനൈന്‍സണ്‍സ് ഹോട്ടലില് ഈടുറ്റ ചര്‍ച്ചകള്‍കൊണ്ടും സൗഹൃദത്തിന്റെ നവ്യാന്തരീക്ഷം ഒരുക്കിക്കൊണ്ടും വമ്പിച്ച ജനപങ്കാളിത്തത്തോടെ സമാപിച്ചു. ഇനി ഫ്‌ളോറിഡയിലെ മയാമിയില് കാണാം.\nമൂന്നു ദിവസമായി നടന്ന സമ്മേളനത്തെ വിലയിരുത്തിയ മുഖ്യാതിഥി എന്.കെ പ്രേമചന്ദ്രന് കോണ്‍ഫറന്‍സിന്റെ വ്യത്യസ്ഥയും മികവും വിജ്ഞാനം പകരുന്ന ചര്‍ച്ചകളും വേറിട്ടതെന്ന് ചൂണ്ടിക്കാട്ടി. ‘ആഴവും പരപ്പും ഉള്ള ചര്‍ച്ചകള് ഉള്ളടക്കത്തിന്റെ പ്രസക്തികൊണ്ട് ആരെയും പിടിച്ചിരുത്തുന്നതായിരുന്നു. ഇവിടെയുള്ള പ്രവാസികള് കേരളത്തെപ്പറ്റി കാട്ടുന്ന ഉത്സുകതയും അവിടുത്തെ പ്രശ്‌നങ്ങളെപ്പറ്റിയുള്ള ആകുലതയും പങ്കുവെച്ചപ്പോള് പുതിയ ഒട്ടേറെ ആശയങ്ങളാണ് ഉരുത്തിരിഞ്ഞുവന്നത്. കേരളത്തില് നിന്നു വന്ന ഞങ്ങള്‍ക്ക് ഏറെ പഠിക്കാനുള്ള കാര്യങ്ങള്,’ സമാപന സമ്മേളനനത്തിൽ അദ്ദേഹം പറഞ്ഞു\nപല പ്രവാസി സമ്മേളനങ്ങളിലും പങ്കെടുത്തിട്ടുണ്ട്. പക്ഷെ ഇതുപോലെ വിസ്മയാവഹമായ അനുഭവം ഉണ്ടായിട്ടില്ല. മാധ്യമ ചര്‍ച്ച രാഷ്ട്രീയ പ്രതിനിധികളും ഫൊക്കാന, ഫോമ, വേള്‍ഡ് മലയാളി കൗണ്‍സില് തുടങ്ങിയവയും ഒത്തുചേര്‍ന്ന് പുതിയ തലത്തിലേക്കുയര്‍ത്തുന്ന കാഴ്ചയാണ് കണ്ടത്.\nവിയോജിക്കാനുള്ള അവകാശമാണ് ജനാധിപത്യത്തിന്റെ സൗന്ദര്യം. ജനാധിപത്യത്തിന്റെ സ്വത്വം ഉള്‍ക്കൊണ്ട് നടത്തിയ ചര്‍ച്ച ഐപിസിഎന്‍എയുടെ ഉജ്വലവിജയമാണ്. പ്രസിഡന്റ് ബിജു കിഴക്കേക്കുറ്റിന്റേയും ജനറല് സെക്രട്ടറി സുനില് ട്രൈസ്റ്റാറിന്റേയും, ട്രെഷറർ ജീമോൻ ജോർജിന്റെയും നേതൃത്വത്തില് സൗഹൃദത്തിന്റെ പുതിയ കൂട്ടായ്മയാണ് ഉടനീളം കണ്ടത്. മനം മടുപ്പിച്ച കോവിഡിനുശേഷം ഏറെ ഊര്‍ജം പകരുന്നതായിരുന്നു സമ്മേളനം. അത് ആവോളം ലഭിച്ചു.\nപഴയ തലമുറയാണ് ഇപ്പോള് പ്രവാസി സംഘടനകളില് കൂടുതല് കാണുന്നത്. അതു മാറണം. പുതിയ തലമുറ കൂടി രംഗത്തുവരണം.\nനിങ്ങളുടെയൊക്കെ മാധ്യമ രംഗത്തോടുള്ള താല്പര്യം ആണ് ഈ സമ്മേളനത്തിലും പ്രതിഫലിക്കുന്നത്. അഭിവാദ്യത്തോടും ആശംസകളോടും വിലയ പ്രതീക്ഷകളോടുംകൂടി സമ്മേളനത്തിനു വിടചൊല്ലുന്നു- അദ്ദേഹം പറഞ്ഞു.\nപ്രൗഡഗംഭീരമായ കോണ്‍ഫറന്‍സ് നടത്തിയ പ്രസിഡന്റ് ബിജു കിഴക്കേക്കുറ്റിനും, മറ്റു ഭാരവാഹികള്‍ക്കും മാണി സി. കാപ്പന് എംഎല്‍എ അഭിവാദ്യമര്‍പ്പിച്ചു. സമ്മേളനം പകര്‍ന്നുതന്നത് പോസിറ്റീവ് എനര്‍ജിയാണ്. അതിനു തോമസ് ആല്‍വാ എഡിസന്റെ കഥയും അദ്ദേഹം വിവരിച്ചു.\nതീരെ മികവില്ലാത്ത വിദ്യാർത്ഥി എന്ന നിലയിൽ എഡിസണെ സ്‌കൂളില് നിന്നു പുറത്താക്കിയ കാര്യം പറയാതെ അമ്മ അദ്ദേഹത്തെ മറ്റൊരു സ്‌കൂളിലാക്കി. അദ്ദേഹം വലിയ പ്രതിഭയാണെന്നും അതിനാല് മികച്ച സ്‌കൂളില് ചേര്‍ക്കണമെന്നാണ് പഴയ സ്‌കൂള് അധികൃതര് പറഞ്ഞതെന്നും അമ്മ നുണ പറഞ്ഞു. അന്ന് അമ്മ സത്യം പറഞ്ഞിരുന്നെങ്കില് പിതാവിനെപ്പോലെ ഒരു പോര്‍ട്ടറായി എഡിസണ് മാറുമായിരുന്നുവെന്ന് അദ്ദേഹം തന്നെ പറയുന്നു. പോസിറ്റീവ് എനര്‍ജി എന്തു ചെയ്യുമെന്നതിന്റെ തെളിവാണിത്- കാപ്പന് പറഞ്ഞു.\nപ്രതിസന്ധികള് കണക്കിലെടുക്കാതെ ഇത്തരമൊരു സമ്മേളനം സമ്മേളനം സംഘടിപ്പിച്ചത് വിസ്മയിപ്പിക്കുന്നുവെന്ന് റോജി ജോണ് എം.എല്‍എ പറഞ്ഞു. തികച്ചും ഊർജസ്വലനായാണ് താനും നാട്ടിലേക്ക് മടങ്ങുന്നത്.\nമാധ്യമരംഗം ഏറ്റവും വെല്ലുവിളി നേരിട്ട കാലമായിരുന്നു കഴിഞ്ഞ വർഷം. ചാനലിലെ വർണപ്പൊലിമ കാണുന്ന പ്രേക്ഷകർ തിരശീലക്കു പിന്നിലെ ദൈന്യത അറിഞ്ഞില്ല നാഷണൽ സെക്രെട്ടറി സുനിൽ ട്രൈസ്റ്റാർ തൻ്റെ സമാപന സമ്മേളന പ്രസംഗത്തിൽ പറഞ്ഞു. നീണ്ട6മാസത്തെ സംഘർഷ ഭരിതമായ കാത്തിരിപ്പിന് ശേഷം ചരിത്രപരമായ ഒരു വേദിയായി ഈ സമ്മേളനം മാറി. അമേരിക്കൻ കോൺസുലേറ്റ് തുറന്നത് നവംബർ 8 നു ക്ഷണിക്കപ്പെട്ട അതിഥികൾക്കെല്ലാം അന്ന് തന്നെ വിസ കിട്ടിയെന്നുള്ള അതിശയകരമായ സംഭവവും നടന്നു. അതിഥികളായി എത്തിയവർക്കും പങ്കെടുക്കുന്നവർക്കും പ്രസ് ക്ലബിന്റെ അഭിവാദ്യങ്ങൾ. സ്‌പോൺസർമാരായി തുണച്ചവരോടുള്ള നന്ദി നിസീമമാണ് സുനിൽ ട്രൈസ്റ്റാർ കൂട്ടിച്ചേർത്തു,\nപ്രസിഡന്റ് ബിജു കിഴക്കേക്കുറ്റ് സ്വാഗതമാശംസിച്ചു. ഇന്ത്യ പ്രസ് ക്ലബിന്റെ ഒൻപതാമത് കോൺഫറൻസിന്റെ കൊടി ഇറങ്ങുകയാണ്. എല്ലാവര്ക്കും ഈ മൂന്നു ദിവസങ്ങൾ വിനോദവും വിജ്ഞാനവും നൽകിയ നല്ല ദിവസങ്ങളായിരുന്നു എന്ന് ഞാൻ കരുതുന്നു. പങ്കെടുത്ത എല്ലാവരോടും നന്ദി പറയുന്നു.\nഗൗരവപൂർണമായ കാര്യങ്ങൾ ആണ് നാം ചർച്ച ചെയ്തത്. മാധ്യമപ്രവർത്തനത്തിനു ഗുണകരമായ കാര്യങ്ങൾ. സർവോപരി നമ്മുടെ സൗഹൃദങ്ങൾ പുതുക്കുന്നത്തിനു വീണ്ടുമൊരു അവസരം കിട്ടി. ഇതൊക്കെയല്ലേ പ്രധാനം?\nഓരോ കോൺഫറൻസും ഒന്നിനൊന്നു മെച്ചം എന്നതാണ് ചരിത്രം. ആ ചരിത്രം ഇവിടെയും ആവർത്തിച്ചുവോ എന്ന് നിങ്ങളാണ് പറയേണ്ടത്. എന്തായാലും കോൺഫറൻസ് വിജയിപ്പിക്കാൻ ഞങ്ങൾ ആത്മാർത്ഥമായി ശ്രമിച്ചു എന്നതിൽ ഞങ്ങൾക്ക് സന്തോഷമുണ്ട്.\nഈ സമ്മേളനം വിജയിപ്പിച്ചതിനു ഒട്ടേറെ പേരോട് നന്ദി പറയാനുണ്ട്. പ്രസ് ക്ലബ് എക്സിക്യൂട്ടിവ്, പ്രത്യേകിച്ച് ജനറൽ സെക്രട്ടറി സുനിൽ ട്രൈസ്റ്റാർ, ട്രഷറർ ജീമോൻ ജോർജ് എന്നിവർ ഓരോ കാര്യത്തിനും എന്നോടൊപ്പം അടിയുറച്ച് നിന്നു . അഡ്വൈസറി ബോർഡും ചെയർമാൻ മധു രാജനും വിലപ്പെട്ട നിർദേശങ്ങൾ നൽകി. സ്പോൺസർമാരെ പ്രത്യേകം സ്മരിക്കുന്നു. സംഭാരം നന്നായാൽ സദ്യ നന്നാകുമെന്ന ചൊല്ല് ആവർത്തിക്കുന്നു.\nഅവസാന നിമിഷത്തിലാണ് ബഹുമാനപ്പെട്ട എം.പി. പ്രേമചന്ദ്രനെ ക്ഷണിച്ചത്. അദ്ദേഹം സൗമനസ്യത്തോടെ ആ ക്ഷണം സ്വീകരിച്ചു. മാണി സി. കാപ്പൻ എം.എൽ.എ യും റോജി ജോൺ എം.എൽ.എ.യും വരുമെന്ന വാക്കു പാലിച്ചു. അതിൽ അത്യന്തം നന്ദിയുണ്ട്.\nഈ സമ്മേളനം അവസാനിക്കുമ്പോൾ പ്രസ് ക്ലബ് ഉയരങ്ങളിലേക്ക് പോകും എന്ന ശുഭപ്രതീക്ഷ ഞങ്ങൾക്കുണ്ട്. ഇനി വരുന്ന ഭാരവാഹികളുടെ നേതൃത്വത്തിൽ സംഘടന കൂടുതൽ ഉയരങ്ങളിൽ എത്തട്ടെ. -ബിജു കിഴക്കേക്കുറ്റ് പറഞ്ഞു\nസുവര്‍ണ ലിപികളില് എഴുതപ്പെടാവുന്ന ഒരു ഏടാണ് ഈ സമ്മേളനമെന്ന് അഡൈ്വസറി ബോര്‍ഡ് ചെയര് മധുരാജന് പറഞ്ഞു. ദൈവത്തിന്റെ കയ്യൊപ്പ് പതിഞ്ഞ സംഘടനയാണിത്. ഇവിടെ മുമ്പ് പങ്കെടുത്ത പല വിശിഷ്ടാതിഥികള് ഉന്നത സ്ഥാനങ്ങളിലേക്ക് പോകുന്ന കാഴ്ചയാണ് കണ്ടത്. മാധ്യമശ്രീ നേടിയ വീണ ജോര്‍ജ് മന്ത്രിയായി. കെ.എന് ബാലഗോപാലും മറ്റു പലരും മന്ത്രിയും സ്പീക്കറുമൊക്കെയായി. ചുരുക്കത്തില് ഈ സമ്മേളനം വിജയത്തിലേക്കുള്ള ഒരു ചൂണ്ടുപലകയാണ്. ഇപ്പോൾ പങ്കെടുക്കുന്നവര്‍ക്കും അതു സംഭവിക്കട്ടെ എന്നു ആശംസിക്കുന്നു. വീണാ ജോര്‍ജിനെ പോലെ മാധ്യമരത്‌ന നേടിയ നിഷാ പുരുഷോത്തമനും മുന്നോട്ടു വരട്ടെ- അദ്ദേഹം പറഞ്ഞു. ഈ സംഘടനയുടെ പ്രഥമ സാരഥികളായ ജോർജ് ജോസഫും റെജി ജോര്ജും മികച്ച അടിത്തറയിൽ നല്ല മാതൃക കാട്ടിയതാണ് പ്രസ് ക്ലബിന്റെ വിജയത്തിന് കാരണമെന്ന് കരുതുന്നു\nഅങ്ങനെ സംഭവിച്ചാല് പ്രേരണ കുറ്റത്തിനു മധുവിനെതിരേ കേസ് കൊടുക്കുമെന്ന് മനോരമ ടിവി ഡയറക്ടര് ജോണി ലൂക്കോസ് പറഞ്ഞു. രാഷ്ട്രീയ രംഗത്ത് ഉണ്ടാകുന്ന നേട്ടങ്ങള് മാത്രമാണ് വലിയ കാര്യമെന്ന തെറ്റായ ചിന്താഗതി നമ്മുടെ ഇടയില് ഇല്ലാതാകണം- ജോണി ലൂക്കോസ് പറഞ്ഞു.\nതനിക്ക് രാഷ്ട്രീയത്തില് താത്പര്യമില്ലെന്നു മനോരമ ടിവി ന്യൂസ് എഡിറ്റര് നിഷ പുരുഷോത്തമന് പറഞ്ഞു. നെഹ്‌റുവിന്റെ കാലത്ത് മാധ്യമ പ്രവര്‍ത്തനം സഹിഷ്ണുതയില് അടിസ്തൃതമായിരുന്നു. ഇന്ന് അങ്ങനെയല്ല സ്ഥിതി. ഓരോ വാക്കും കീറി മുറിച് പരിശോധിക്കാൻ സോഷ്യല്‍മീഡിയ എതിര്‍പ്പിന്റെ കുന്തമുനയുമായി കാത്തിരിക്കുന്നു. അതിനാല് മാധ്യമ പ്രവര്‍ത്തനം ഇന്ന് എളുപ്പമുള്ള കാര്യമല്ല- നിഷ പറഞ്ഞു.\nഅതിസാഹസികമായാണ് തങ്ങളെ ഇവിടെ എത്തിച്ചതെന്ന് ഏഷ്യാനെറ്റ് പ്രോഗ്രാം ഹെഡ് പ്രതാപ് നായര് പറഞ്ഞു. എട്ടാം തീയതി കോണ്‍സുലേറ്റ് തുറന്നു. ഒമ്പതാം തീയതി വിസ കിട്ടി. പത്തിനു അമേരിക്കയിലേക്ക് വിമാനം കയറി. ഇതൊരു അപൂര്‍വ്വ സംഭവം തന്നെ.\nഅവിവാഹിതനായ റോജി ജോണ് എംഎല്‍എയ്ക്ക് ഒരു അമേരിക്കന് മലയാളി വധു ഉണ്ടാകട്ടെ എന്നു ഫോമാ പ്രസിഡന്റ് അനിയന് ജോര്‍ജ് പറഞ്ഞു. ഫൊക്കാന പ്രസിഡന്റ് ജോര്‍ജി വര്‍ഗീസ്, വേള്‍ഡ് മലയാളി കൗണ്‍സിലിന്റെ സുധീര് നമ്പ്യാര് എന്നിവരും ആശംസകള് നേര്‍ന്നു.\nകൈരളി ടിവിയുടെ ശരത് ചന്ദ്രന് എസ്, മാതൃഭൂമി ടിവി ഡപ്യൂട്ടി എഡിറ്റര് സി. പ്രമേഷ് കുമാര്, ഏഷ്യാനെറ്റ് സാറ്റലൈറ്റ് കമ്മ്യൂണിക്കേഷൻസ് ചാനൽ ഗ്രൂപ്പ് പ്രോഗ്രാം മേധാവി പ്രതാപ് നായർ എന്നിവര് സംസാരിച്ചു .\nസമ്മേളനത്തിന്റെ മുഖ്യ ഇനമായ അവാർഡുകൾ സമ്മേളനത്തിൽ വിതരണം ചെയ്തു. മാധ്യമശ്രീ അവാര്‍ഡ് നേടിയ ഏഷ്യാനെറ്റിന്റെ ഡല്‍ഹി റസിഡന്റ് എഡിറ്റര് പ്രശാന്ത് രഘുവംശം, എന്.കെ. പ്രേമചന്ദ്രനില് നിന്നു അവാർഡ് ഏറ്റുവാങ്ങി.\nരണ്ടാം തവണയാണ് താന് അമേരിക്കയില് വരുന്നതെന്ന് പ്രശാന്ത് പറഞ്ഞു. അമേരിക്ക എന്നതുതന്നെ വലിയൊരു അനുഭവമാണ്. ഈ സമ്മേളനമാകട്ടെ ഏറെ ഉത്തേജനം പകരുന്നു. ഇവിടെ നടന്ന ചര്‍ച്ചകളില് നിന്ന് ഏറെ അറിവ് നേടി- പ്രശാന്ത് രഘുവംശം പറഞ്ഞു. ക്യാഷ് അവാര്‍ഡ് പ്രസിഡന്റ് ബിജു കിഴക്കേക്കുറ്റ് സമ്മാനിച്ചു.\nജന്മഭൂമിയുടെ ചീഫ് എഡിറ്റര് കെ.എന്.ആര് നമ്പൂതിരിക്ക് മാധ്യമ പ്രതിഭ അവാര്‍ഡ് റോജി ജോൺ എം.എൽ.എ സമ്മാനിച്ചു. ക്യാഷ് അവാര്‍ഡ് പ്രസ് ക്ലബ് ട്രഷറർ ജീമോന് ജോര്‍ജ് നല്‍കി.\nതാൻ അവാര്‍ഡുകള്‍ക്ക് അപേക്ഷിക്കുകയോ, അതു കിട്ടുകയോ ചെയ്തിട്ടില്ലെന്നു കെ.എൻ.ആർ. നമ്പൂതിരി പറഞ്ഞു. അവാർഡിനേക്കാൾ ഈ സമ്മേളനത്തില് പങ്കെടുക്കാനായതാണ് ഏറെ സന്തോഷം പകർന്നത്. രാഷ്ട്രീയ ലേഖകന് ആകാനാണ് ആഗ്രഹിച്ചതെങ്കിലും, സ്‌പോര്‍ട്‌സ് ലേഖകനാകാനായിരുന്നു തന്റെ നിയോഗം- അദ്ദേഹം പറഞ്ഞു.\nനിഷാ പുരുഷോത്തമന് മാധ്യമരത്‌ന അവാര്‍ഡ് മാണി സി കാപ്പൻ എം.എൽ.എ സമ്മാനിച്ചു. ജനറല് സെക്രട്ടറി സുനില് ട്രൈസ്റ്റാര് ക്യാഷ് അവാര്‍ഡ് നല്‍കി.\nഅടുത്ത പ്രസിഡന്റായി സുനില് തൈമറ്റം ചാര്‍ജെടുക്കുന്നതിന്റെ സൂചനയായി സമാപനത്തില് പ്രസിഡന്റ് ബിജു കിഴക്കേക്കുറ്റ് ദീപം കൈമാറുകയും, സുനില് തൈമറ്റം അത് നിലവിളക്കില് തെളിയിക്കുകയും ചെയ്തു. 2022- 23 കാലത്താണ് പുതിയ ഭാരവാഹികള് അധികാരമേല്‍ക്കുക.\nപ്രസ്‌ക്ലബിന്റെ എക്‌സലന്‍സ് അവാര്‍ഡുകളും വിതരണം ചെയ്തു.\nജഡ്ജി കെ.പി. ജോർജ് വൃക്കയിലെ കല്ല് നീക്കം ചെയ്യാനുള്ള ശസ്ത്രക്രിയയ്ക്ക് ശേഷം സുഖം പ്രാപിക്കുന്നു\nസിറാക്യൂസ് സെന്റ് തോമസ് മലങ്കര ഓര്‍ത്തഡോക്‌സ് പള്ളി സുവര്‍ണ ജൂബിലിയുടെ നിറവിൽ; ജൂബിലി ആഘോഷം നവംബര് 19, 20 തീയതികളില്\nJan 2, 2022 രാജു പള്ളത്ത് 0\nഇന്ത്യ പ്രസ് ക്ലബ് ഓഫ് നോർത്ത് അമേരിക്കക്ക് നവ നേതൃത്വം; സുനിൽ തൈമറ്റം പ്രസിഡണ്ട്, രാജു പള്ളത്ത് ജനറൽ സെക്രട്ടറി\nന്യൂയോർക്ക്: അമേരിക്കയിലെ മലയാളി മാധ്യമ പ്രവർത്തകരുടെ കൂട്ടായ്മയായ ഇന്ത്യ പ്രസ് ക്ലബ്ബ് ഓഫ് നോർത്ത് അമേരിക്കക്ക് നവ നേതൃത്വം. സുനിൽ തൈമറ്റം...\nജെഫിന് കിഴക്കേക്കുറ്റിന്റെ വേര്‍പാടില് ഇന്ത്യ പ്രസ് ക്ലബ് ഓഫ് നോർത്ത് അമേരിക്കയുടെ ആദരാഞ്ജലി\nചിക്കാഗോ: ഇന്ത്യ പ്രസ്‌ക്ലബ് ഓഫ് നോര്‍ത്ത് അമേരിക്ക പ്രസിഡന്റ് ബിജു കിഴക്കേക്കുറ്റിന്റെയും, ഡോളിയുടെയും പുത്രന് ജെഫിന് കിഴക്കേക്കുറ്റിന്റെ (22) വേര്‍പാടില് പ്രസ്...\nAMERICA MEMORIES MEMORIES (പാവനസ്‌മരണ)\nNov 29, 2021 ജോർജ് തുമ്പയിൽ 1\nഇന്ത്യ പ്രസ്‌ക്ലബ് ഒൻപതാം മാധ്യമ കോൺഫറൻസ്: പിന്നാമ്പുറത്ത് കണ്ടതും കേട്ടതും (ജോര്‍ജ് തുമ്പയില്)\nചില മനുഷ്യരുണ്ട് ഭൂമിയില്, അവരുടെ ജീവിതവും വീക്ഷണങ്ങളും, പ്രവൃത്തിയും സമൂഹത്തെ അതിയായി സ്വാധീനിക്കുകയും, നമുക്ക് ചുറ്റുമുള്ള ഓരോ പ്രവര്‍ത്തികളിലും അവരുടെ വെളിച്ചം...


Union minster V Muraleedharan Hand over One crore for coronavirus relief | വി മുരളീധരന് ഒരുകോടി രൂപയും ഒരു മാസത്തെ ശമ്പളവും കൈമാറി; അതിജീവിച്ചേ മതിയാകൂ - Malayalam Oneindia\nPublished: March 28 2020, 20:50 [IST]\nദില്ലി: കൊറോണ പ്രതിസന്ധി നേരിടുന്നതിനുള്ള പ്രതിരോധ പ്രവര്‍ത്തനങ്ങള്‍ക്കായി എംപി ഫണ്ടില് നിന്ന് കേന്ദ്രമന്ത്രി വി മുരളീധരന് ഒരു കോടി രൂപ കൈമാറി. കൂടാതെ ഒരു മാസത്തെ ശമ്പളവും അദ്ദേഹം നല്‍കി. ബിജെപി ദേശീയതലത്തില് എംപിമാരുടെ ശമ്പളം കൊറോണ പ്രതിരോധ പ്രവര്‍ത്തനങ്ങള്‍ക്ക് വിനിയോഗിക്കാന് തീരുമാനിച്ചിരുന്നു. ഇതിന്റെ ഭാഗമായിട്ടാണ് വി മുരളീധരനും ഫണ്ട് കൈമാറിയത്. ഇന്ന് പ്രധാനമന്ത്രിയുടെ ദുരിതാശ്വാസ നിധിയിലേക്ക് ഫണ്ട് കൈമാറിയ കാര്യം അദ്ദേഹം തന്റെ ഫേസ്ബുക്ക് പേജില് അറിയിച്ചു. കുറിപ്പ് ഇങ്ങനെ...\nനമ്മുടെ രാജ്യം വലിയൊരു പ്രതിസന്ധിയെ നേരിടുകയാണ്. ലോകമെങ്ങും പടര്‍ന്നു പിടിച്ച കൊറോണ വൈറസ് ഇന്ത്യയിലും ജനജീവിതം ദുസ്സഹമാക്കിയിരിക്കുകയാണ്. പ്രത്യേക സാമ്പത്തിക പാക്കേജ് പ്രഖ്യാപിച്ചും വായ്പകള്‍ക്ക് മൊറട്ടോറിയം കൊണ്ടുവന്നും ഈ പ്രതിസന്ധിയെ മറികടക്കാനുള്ള കഠിന പരിശ്രമത്തിലാണ് നരേന്ദ്ര മോദി സര്‍ക്കാര്. ആശുപത്രികളുടെ പ്രവര്‍ത്തനം മെച്ചപ്പെടുത്തുന്നതടക്കം നിരവധി കാര്യങ്ങള് യുദ്ധകാലാടിസ്ഥാനത്തില് ചെയ്തു വരികയാണ്. ഇനിയും നിരവധി മേഖലകളില് സഹായമെത്തേണ്ടതുണ്ട്. അതിന് നാം ഓരോരുത്തരുടെയും പിന്തുണ കൂടിയേ തീരൂ...\nകൊവിഡ് 19 പ്രതിരോധ പ്രവര്‍ത്തനങ്ങള്‍ക്കായി എംപി തല പ്രാദേശിക വികസനഫണ്ടില് നിന്ന് ഒരു കോടി രൂപയും,ഒരു മാസത്തെ ശമ്പളവും പ്രധാനമന്ത്രിയുടെ ദുരിതാശ്വാസ നിധിയിലേക്ക് ഞാന് ഇന്ന് കൈമാറി. നമ്മുടെ രാജ്യം ഒരു പ്രതിസന്ധിയെ നേരിടുമ്പോള്, തങ്ങളാല് ആവും വിധം സഹായമെത്തിക്കുക എന്നത് നാം ഓരോരുത്തരുടെയും കടമയാണ്. പ്രധാനമന്ത്രിയുടെ ദുരിതാശ്വാസ നിധി നിസഹായരായ നമ്മുടെ സഹജീവികള്‍ക്കുള്ള ഒരു കരുതല് ശേഖരമാണ്. സഹജീവികളോടുള്ള കരുതല് പ്രവൃത്തിയിലൂടെ പ്രകടിപ്പിക്കാനുള്ള നമ്മുടെ സമയമാണിത്.നമുക്ക് ഈ കൊവിഡ് പ്രതിസന്ധി ഘട്ടത്തെ അതിജീവിച്ചേ മതിയാകൂ... കരുത്തായി, കരുതലായി ഒപ്പമുണ്ടാകണം- ഇങ്ങനെയാണ് കുറിപ്പ് അവസാനിക്കുന്നത്.\nബിജെപിക്ക് നിലവില് 386 പാര്‍ലമെന്റംഗങ്ങളാണുള്ളത്. 303 പേര് ലോക്‌സഭയിലും 83 അംഗങ്ങള് രാജ്യസഭയിലും. എംപിമാരുടെ പ്രാദേശിക വികസന പദ്ധതിയിലേക്ക് ഓരോ വര്‍ഷവും അഞ്ച് കോടിയാണ് അനുവദിക്കുക. ഈ പദ്ധതിയില് നിന്നാണ് എംപിമാര് ഒരു കോടി വീതം കൊറോണ പ്രതിരോധ പ്രവര്‍ത്തനങ്ങള്‍ക്ക് ചെലവഴിക്കുക. ചെറുപാര്‍ട്ടികളുടെ എംപിമാരും സമാനമായ രീതിയില് ഫണ്ട് ഉപയോഗിക്കും. വൈഎസ്ആര് കോണ്‍ഗ്രസ് എംപി വി ബാലശൗരി ഒരു കോടി രൂപ അനുവദിക്കുമെന്ന പ്രഖ്യാപിച്ചു. കശ്മീരിലെ നാഷണല് കോണ്‍ഫറന്‍സിന്റെ രണ്ട് എംപിമാരും ഒരു കോടി വീതം അനുവദിക്കും. എസ്പി നേതാവ് മുലായം സിങ് 25 ലക്ഷം സംഭാവന ചെയ്യും. അഖിലേഷ് യാദവ് ഒരു കോടി നല്‍കും. ലോക്ജനശക്തി നേതാവ് രാം വിലാസ് പാസ്വാനും മകന് ചിരാഗ് പാസ്വാനും ഒരു കോടി വീതം നല്‍കും. എഎപിയുടെ മൂന്ന് രാജ്യസഭാംഗങ്ങളും ഒരു കോടി വീതം ദില്ലി മുഖ്യമന്ത്രിയുടെ ഫണ്ടിലേക്ക് നല്‍കും.\nUnion minster V Muraleedharan Hand over One crore for coronavirus relief


israel situation and malayalees | ' ഹമാസിന്റെ റോക്കറ്റുകള് മഴ പോലെയാണ് ഇവിടെ പതിക്കുന്നത്, കഴിഞ്ഞ നാല് ദിവസമായി ഉറങ്ങിയിട്ടില്ല...' ഇസ്രയേലിലെ കലാപഭൂമിയില് നിന്ന് മലയാളി നഴ്‌സുമാര്; പക്ഷേ നാട്ടിലേക്ക് മടങ്ങാന് ആഗ്രഹിക്കുന്നവര് കുറവ്; അതിന് കാരണം ഇതാണ് - Malayalivartha.com Widgets Magazine\n15 MAY 2021 01:18 PM IST\nഹമാസിന്റെ റോക്കറ്റുകള് മഴ പോലെ താഴേക്ക് പതിക്കുമ്പോള് ഇസ്രയേലിലെ കലാപഭൂമില് നിന്നും ഉയരുന്ന രോധനങ്ങളില് മലയാളവും. 2019 വരെയുള്ള ഇന്ത്യന് എംബസിയുടെ കണക്കനുസരിച്ച് ഇസ്രയേലില് 14,000 ഇന്ത്യക്കാരാണ് ജോലി ചെയ്യുന്നത്. ഇതില് 13,200 പേരും പരിചരണവുമായി ബന്ധപ്പെട്ട ജോലിയില് ഏര്‍പ്പെട്ടവരാണ്. ഇതില് നല്ലൊരു ശതമാനം മലയാളികള് ആണെന്നാണ് കണക്കാക്കുന്നത്.\nഹമാസിന്റെ റോക്കറ്റ് ആക്രമണത്തില് ചെവ്വാഴ്ച വൈകുന്നേരമാണ് ഇടുക്കി സ്വദേശിനിയായ സൗമ്യ സന്തോഷ് മരിച്ചത്. സൗമ്യയുടെ മരണത്തിനിടയാക്കിയതു പോലെ ഗാസയില് റോക്കറ്റുകള് ഇപ്പോളും മൂളി പായുന്നുണ്ട്. ഇന്ത്യയില് നിന്നുള്ള നിരവധി നഴ്‌സുമാരുടെ നെഞ്ചിടിപ്പും ഭയവും വര്‍ദ്ധിപ്പിക്കുന്ന ശബ്ദമാണിത്. കഷ്ടതകള് അവസാനിപ്പിക്കാന് കലാപം അവസാനിക്കാത്ത മണ്ണിലെത്തിയവര് ഇന്ന് മരണം മുന്നില് കണ്ട് കഴിയുകയാണ്.\n''കഴിഞ്ഞ നാല് ദിവസമായി ഞാന് ഉറങ്ങിയിട്ടില്ല, ഇന്നലെ രാത്രി റോക്കറ്റുകള് മഴ പോലെയാണ് ഇവിടെ പതിച്ചത്. ഞങ്ങള് താമസിക്കുന്ന കെട്ടിടം കുലുങ്ങുന്ന തരത്തില്. സമൂഹമാധ്യമ ഗ്രൂപ്പുകളില് എല്ലാവരും സുരക്ഷിതരാണോ എന്ന് മെസേജുകള് തുടരെ വന്നു കൊണ്ടിരുന്നു. ഇങ്ങനെയാണ് ഞങ്ങള് പരസ്പരം ആശ്വാസം കണ്ടെത്തുന്നത്. പരിചരണ ജോലിയില് ഏര്‍പ്പെട്ടിരിക്കുന്ന നിരവധി ഇന്ത്യക്കാരുണ്ട് ഗാസയുടെ അടുത്ത പ്രദേശങ്ങളില്, പ്രത്യേകിച്ചും കേരളത്തില് നിന്നുള്ളവര്,'' ഇസ്രയേലിലെ അഷ്‌ദോദില് താമസിക്കുന്ന മരിയ ജോസഫിന്റെ വാക്കുകളാണിത്. ഗാസയില് നിന്ന് 38 കിലോമീറ്റര് ദൂരെയാണ് അഷ്‌ദോദ്. കഴിഞ്ഞ രണ്ടര വര്‍ഷമായി മരിയ അഷ്‌ദോദിലാണ് ജോലി ചെയ്യുന്നത്. 88 കാരിയായ കിടപ്പ് രോഗിയെ പരിപാലിക്കുന്നു.\nകൊവിഡിനെ തുടര്‍ന്ന് യാത്ര വിലക്കുകള് നിലവിലുള്ളതിനാല് പലര്‍ക്കും നാട്ടിലേക്ക് മടങ്ങാന് സാധിക്കാത്ത സാഹചര്യമാണുള്ളത്. സര്‍ക്കാര് തലത്തില് ഇടപെടല് ഉണ്ടായാല് മാത്രമേ കലാപ ഭൂമിയില് നിന്നും ഇന്ത്യക്കാരെ രക്ഷപ്പെടുത്തി നാട്ടില് എത്തിക്കാന് സാധിക്കുകയുള്ളു.\nപക്ഷേ ഭൂരിഭാഗം പേര്‍ക്കും മടങ്ങാന് താല്‍പര്യമില്ല. സമാധാന അന്തരീക്ഷം എത്രയും വേഗം പുനര് സ്ഥാപിക്കുമെന്നാണ് ഇവര് ആഗ്രഹിക്കുന്നത്. ''ഇവിടുത്തെ അവസ്ഥയില് പരിഭ്രാന്തരായ വീട്ടുകാരുടെ വിളികളാണ് എപ്പോഴും, കുറച്ച് ദിവസങ്ങള്‍ക്കുള്ളില് എല്ലാം സമാധാനപരമായി അവസാനിക്കുമെന്നാണ് പ്രതീക്ഷ,'' കഴിഞ്ഞ ആറ് വര്‍ഷമായി ഇസ്രയേലില് ജോലി ചെയ്യുന്ന ഷിന്റൊ കുരിയാക്കോസ് പറയുന്നു.\nനല്ല ശമ്പളവും ഇസ്രയേലിലേക്ക് എത്താന് ഒരുപാട് കടമ്പകള് വേണ്ടത്തതുമാണ് കൂടുതല് പേരെയും ആകര്‍ഷിക്കുന്ന ഘടകം. സൗമ്യ പരിപാലിച്ചിരുന്നയാള് വര്‍ഷങ്ങള്‍ക്ക് മുന്‍പ് ആക്രമണത്തില് പരുക്കേറ്റ ഒരു 80 കാരിയെയാണ്. കേരളത്തില് ഇസ്രായേല് വിസയ്ക്ക് ആവശ്യക്കാര് ഏറെയാണ്. ഇസ്രയേലില് എത്താന് ഇമിഗ്രേഷന് ക്ലിയറന് സര്‍ട്ടിഫിക്കറ്റിന്റെ ആവശ്യമില്ല. അതുകൊണ്ടു തന്നെ ആര്‍ക്കും ഇസ്രയേലിലേക്ക് റിക്രൂട്ട് ചെയ്യാന് കഴിയും.\nഅതേസമയം ഷെല്ലാക്രമണത്തില് കൊല്ലപ്പെട്ട സൗമ്യ സന്തോഷിന്റെ മൃതദേഹം ഡല്‍ഹിയില് എത്തിച്ചു. കേന്ദ്ര സര്‍ക്കാര് പ്രതിനിധികളും ഇസ്രായേല് എംബസി അധികൃതരും ചേര്‍ന്ന് ഏറ്റുവാങ്ങി. പുലര്‍ച്ചെ നാലരയോടെയാണ് മൃതദേഹം ഡല്‍ഹിയില് എത്തിച്ചത്. ഉച്ചയോടെ മൃതദേഹം സ്വദേശമായ ഇടുക്കിയിലെത്തിച്ചു.\n2017 ലാണ് അവസാനമായി സൗമ്യ നാട്ടിലെത്തിയത്. സൗമ്യയുടെ ഭര്‍ത്താവും മകനും നാട്ടിലാണ്. മൃതദേഹം വിട്ടുകിട്ടാന് സൗമ്യയുടെ കുടുംബം നല്‍കിയ രേഖകള് കഴിഞ്ഞ ദിവസം ഇന്ത്യന് എംബസി അധികൃതര് ഇസ്രായേല് സര്‍ക്കാരിന് കൈമാറിയിരുന്നു.


തെരുവുനായ അക്രമം : നായ തലയോട്ടി കടിച്ചു പൊട്ടിച്ച വീട്ടമ്മക്ക് ഗുരുതരം – Kannur Online News\nHome ജില്ലാ വാര്‍ത്തകള് തെരുവുനായ അക്രമം : നായ തലയോട്ടി കടിച്ചു പൊട്ടിച്ച വീട്ടമ്മക്ക് ഗുരുതരം\nപരിയാരം: തെരുവുനായ തലയോട്ടി കടിച്ചു പൊട്ടിച്ച വീട്ടമ്മക്ക് ഗുരുതരം. വെള്ളോറ കോയിപ്രയിലെ മുരിക്കാല് ഹൗസില് എം.അശോകന്റെ ഭാര്യ മീനാക്ഷിക്കാണ് ( 62 ) ഗുരുതരമായി പരിക്കേറ്റത്.\nതിങ്കളാഴ്ച്ച രാവിലെ വീട്ടില് മുറ്റമടിച്ചു കൊണ്ടിരിക്കെയാണ് പിറകില് നിന്നും വന്ന നായ മീനാക്ഷിയുടെ കയ്യില് കടിച്ച് പരിക്കേല്‍പ്പിച്ചത്. ഇതിനിടയില് തറയിലേക്ക് വീണ മീനാക്ഷിയുടെ തലയില് കടിച്ച് മുറിവേല്‍പ്പിച്ച തെരുവ് നായ വീട്ടുകാര് എത്തിയപ്പോഴാണ് ഓടി രക്ഷപ്പെട്ടത്.\nഅബോധാവസ്ഥയിലായ മീനാക്ഷിയെ ഉടന് കണ്ണൂര് ഗവ.മെഡിക്കല് കോളജിലെത്തിക്കുകയായിരുന്നു.തലയോടിന്റെ ഒരു ഭാഗം അടര്‍ന്ന് തൂങ്ങിയ നിലയിലായതിനാല് ആ ഭാഗം നീക്കം ചെയ്യുകയായിരുന്നു.\nതുന്നലിട്ടെങ്കിലും തലയോട്ടിയുടെ ഭാഗം നീക്കം ചെയ്തത് ഉണങ്ങാത്തതിനാല് കടുത്ത വേദനയും ക്ഷീണവും വര്‍ധിച്ച മീനാക്ഷിയെ കോഴിക്കോട് മെഡിക്കല് കോളജിലേക്ക് റഫര് ചെയ്തിരിക്കയാണ്.\nഎന്നാല് കടുത്ത സാമ്പത്തിക പ്രയാസം അനുഭവപ്പെടുന്നതിനാല് എങ്ങനെ കോഴിക്കോടേക്ക് കൊണ്ടു പോകണമെന്ന ആലോചനയിലാണ് വീട്ടുകാര്.\nപഞ്ചായത്ത് അധികൃതരെയും വനംവകുപ്പിനെയും സമീപിച്ചെങ്കിലും സാമ്പത്തിക സഹായം ചെയ്യാനാവില്ലെന്ന നിലപാടാണ് ഇവര് അറിയിച്ചതെന്ന് ബന്ധുക്കള് പറയുന്നു.\nഇപ്പോള് തന്നെ ശസ്ത്രക്രിയ നടത്താന് കണ്ണൂര് ഗവ.മെഡിക്കല് കോളജില് ഭാരിച്ച തുക ചെലവായിരിക്കയാണ്. എന്തു ചെയ്യണമെന്നറിയാതെ ആശങ്കയിലാണ് കുടുംബാംഗങ്ങള്.\nTags Housewife is serious, pariyaram, Street-dog-violence\nPrevious PostPrevious ജാഗ്രത : കവര്‍ച്ചയുമായി ആ നീല ടി ഷര്‍ട്ടുകാരന് വീണ്ടും രംഗത്ത്\nNext PostNext ചന്ദന മരങ്ങള് മോഷ്ടിച്ച് കടത്തുന്ന സംഘത്തില് പെട്ട രണ്ടു പേര് പരിയാരത്ത് അറസ്റ്റില്


സിക്കറില് ബിജെപിക്ക് കാലിടറുമോ? - Oneindia Malayalam\nഹിന്ദി ഹൃദയഭൂമിയില് ഏറ്റവും ശ്രദ്ധാ കേന്ദ്രമായ സംസ്ഥാനമാണ് രാജസ്ഥാന്. ബിജെപിയുടെ ഏറ്റവും മികച്ച സംഘടനാ സംവിധാനവും തുല്യ ശക്തികളായ രണ്ട് പാര്‍ട്ടികള് തമ്മിലുള്ള പോരാട്ടവും എല്ലാ തവണയും രാജസ്ഥാനില് പതിവാണ്. സിക്കറാണ് രാജസ്ഥാനിലെ ഏറ്റവും പ്രശസ്തമായ മണ്ഡലം. ഇത് ബിജെപിയുടെ ശക്തമായ കോട്ടയാണ്. സുമേധാനന്ദ് സരസ്വതിയാണ് ഇവിടെ നിന്നുള്ള എംപി. ഇത്തവണ നിയമസഭാ തിരഞ്ഞെടുപ്പില് കോണ്‍ഗ്രസിന്റെ തിരിച്ചുവരവോടെ സിക്കറില് പോരാട്ടം കനക്കും.\nbjp ബിജെപി rajasthan lok sabha elections 2019


ഇത്തവണത്തെ ഫെസ്റ്റിവൽ അലവൻസ് കിട്ടില്ല : Deepika.com Tax Special\n2017 ഡിസംബർ 31ന് യുഡി ക്ലർക്കായി വിരമിച്ചു. ഏപ്രിൽ മാസം മുതൽ പെൻഷൻ വാങ്ങുന്നുണ്ട്. ഇത്തവണത്തെ ജീവനക്കാർക്കുള്ള ഫെസ്റ്റിവൽ അലവൻസ് 2750 രൂപ എനിക്ക് കിട്ടാൻ അർഹതയില്ലേ? കഴിഞ്ഞ സാന്പത്തിക വർഷം ആറു മാസത്തിൽ കൂടുതൽ ഞാൻ സർവീസിൽ ഉണ്ടായിരുന്നല്ലോ? ട്രഷറിയിൽനിന്ന് പെൻഷൻകാർക്കുള്ള ഫെസ്റ്റിവൽ അലവൻസിന് അർഹതയില്ല എന്നാണ് അറിയിച്ചത്. ഫെസ്റ്റിവൽ അലവൻസ് ലഭിക്കാൻ ആരെയാണ് സമീപിക്കേണ്ടത്?\nപി.ആർ. രഘുനാഥൻ, രാമനാട്ടുകര\nവിരമിച്ചവർക്ക് വിരമിക്കു ന്നതിനു മുന്പായി ഒരു സാന്പത്തിക വർഷം ആറു മാസം സർവീസുണ്ടെങ്കിൽ ഫെസ്റ്റിവൽ അലവൻസ് അവസാനം ജോലി ചെയ്തിരുന്ന ഓഫീസിൽനിന്ന് ലഭിക്കും. എന്നാൽ ഈ വർഷത്തെ പ്രളയക്കെടുതി മൂലം അനുവദിക്കപ്പെട്ട ഫെസ്റ്റിവൽ അലവൻസ് മൊത്തം ദുരിതാശ്വാസ നിധിയിലേക്കു മാറ്റുവാനാണ് സർക്കാർ തീരുമാന മെടുത്തത്. അതുകൊണ്ട് താങ്കളുടേത് അടക്കം സർവീസിലുള്ള ജീവനക്കാർക്ക് അനുവദിച്ച ഫെസ്റ്റിവൽ അലവൻസ് പ്രളയദുരിതാശ്വാസ നിധിയിലേക്ക് മാറ്റി.\nഅതേസമയം, പെൻഷൻകാർക്കുള്ള ഫെസ്റ്റിവൽ അലവൻസായ 1000രൂപ അവർക്ക് നൽകിയിട്ടുമുണ്ട്.


മലനായാടി - Keralaliterature.com\nadmin October 14, 2017 മലനായാടി2018-08-07T23:59:00+00:00 സംസ്‌കാരമുദ്രകള് No Comment\nതൃശൂര് ജില്ലയിലെ വനപ്രദേശങ്ങളില് വസിക്കുന്ന ഒരു ആദിമനിവാസിവിഭാഗം. നായാട്ടാണ് ഇവരുടെ മുഖ്യ ഉപജീവനമാര്‍ഗം. തേന്, കൂവ, ഏലക്കായ, ചൂരല്, പച്ചമരുന്നുകള് തുടങ്ങിയ വനവിഭവങ്ങള് ശേഖരിക്കുകയും ചെയ്യും. ദുര്‍ല്ലഭമായി കൃഷിപ്പണിയിലും ഏര്‍പ്പെടുന്നു. മലനായാടികള്‍ക്ക് വെറ്റിലമുറുക്ക് പ്രധാനമാണ്. വര്‍ഗത്തലവനെ ‘ഏലുമൂപ്പന്’ എന്നു പറയും. പരേതാരാധനയിലും മല ദൈവങ്ങളെ ആരാധിക്കുന്നതിലും ഇവര് ഏര്‍പ്പെടാറുണ്ട്. കവരികളി, ചോടുകളി, പോലികളി, മുടിയാട്ടം, പാമ്പുകളി, കുമ്മികളി എന്നിവ മലനായാടികളുടെ കലാനിര്‍വഹണങ്ങളാണ്. ബാധയകറ്റുവാനും രോഗശാന്തിയ്ക്കുംവേണ്ടി അവര് നടത്തുന്ന കര്‍മമാണ് മുറംകിലുക്കിപ്പാട്ട്.\nമലനായാടികള് പതിനെട്ടില്ലക്കാരാണ്. കന്യക തിരണ്ടാല് ഏഴുദിവസമാണ് ആശൗചം. ആ ദിവസങ്ങളില് പ്രത്യേക പുരയില് താമസിക്കണം. മരിച്ചാല് 15ദിവസം ആശൗചം പാലിക്കും. പരേതന്റെ ആത്മാവിനെ പൂര്‍വികരോട് ചേര്‍ക്കുന്ന ഒരു കര്‍മം അവര് നടത്താറുണ്ട്. ‘എലപ്പാട്ടം’ എന്നാണതിനു പേര്. അഞ്ചിലകളില് ചോറും കറിയും വിളമ്പുന്ന ചടങ്ങ് അതിനുണ്ട്. മലനായാടികള്‍ക്ക് വംശീയമായ പാട്ടുകളുണ്ട്. കലാനിര്‍വഹണങ്ങള്‍ക്കെല്ലാം അവര് പാട്ടുപാടും.\nchodukali, elumooppan, kavarikali, kummikali, malanayadi, mudiyattam, pambukali, polikali, ഏലുമൂപ്പന്, കവരികളി, കുമ്മികളി, ചോടുകളി, പാമ്പുകളി, പോലികളി, മലനായാടി, മുടിയാട്ടം


pm modi ask oppn to use common sense | പ്രതിപക്ഷത്തിന് സാമാന്യ ബുദ്ധിയില്ലേ... റാഫേലില് താന് പറഞ്ഞത് വളച്ചൊടിച്ചെന്ന് മോദി - Malayalam Oneindia\nപ്രതിപക്ഷത്തിന് സാമാന്യ ബുദ്ധിയില്ലേ... റാഫേലില് താന് പറഞ്ഞത് വളച്ചൊടിച്ചെന്ന് മോദി\nPublished: March42019, 18:59 [IST]\nറാഫേലില് താന് പറഞ്ഞത് വളച്ചൊടിച്ചെന്ന് മോദി\nഅഹമ്മദാബാദ്: റാഫേല് ഇല്ലാത്തത് കൊണ്ട് ആക്രമണം ശക്തമായില്ലെന്ന മോദിയുടെ പ്രസ്താവനയെ പ്രതിപക്ഷം ആക്രമിക്കുന്ന സാഹചര്യത്തില് മറുപടിയുമായി പ്രധാനമന്ത്രി രംഗത്തെത്തി. പ്രതിപക്ഷത്തിന് സാമാന്യ ബുദ്ധിയില്ലേയെന്ന് മോദി ചോദിച്ചു. ഭീകരവാദത്തെ ഇല്ലാതാക്കാനാണ് ഇനത്്യ ഒരുമിക്കുന്നത്. അതിനെ വേരോടെ പാകിസ്താനില് നിന്ന് പിഴുതെറിയുമെന്നും പ്രധാനമന്ത്രി പറഞ്ഞു. റാഫേലില് താന് പറഞ്ഞതിന്റെ കാര്യം മനസ്സിലാക്കാതെയാണ് പ്രതിപക്ഷം സംസാരിക്കുന്നതെന്നും അദ്ദേഹം ആരോപിച്ചു.\nറാഫേല് കൃത്യ സമയത്ത് ഇന്ത്യക്ക് കൈമാറിയിരുന്നെങ്കില് വ്യോമാക്രമണത്തിലെ ഫലം തന്നെ മാറിയേനെ എന്നാണ്. എന്നാല് പ്രതിപക്ഷം പറയുന്നത് മോദി വ്യോമസേനയെ ചോദ്യം ചെയ്യുന്നുവെന്നാണ്. ആദ്യം നിങ്ങള് സാമാന്യ ബുദ്ധി ഉപയോഗിക്കൂ. ഞാന് പറഞ്ഞത് റാഫേല് ജെറ്റുകള് ഇന്ത്യയുടെ കൈവശം ഉണ്ടായിരുന്നെങ്കില് നമ്മുടെ ഒരു വിമാനം പോലും അവര് വെടിവെച്ചിടില്ലായിരുന്നു. പാകിസ്താന്റെ എല്ലാ വിമാനങ്ങളും തകര്‍ക്കാന് സാധിക്കുമായിരുന്നെന്നുമാണ് താന് ഉദ്ദേശിച്ചതെന്നും മോദി പറഞ്ഞു.\nപ്രതിപക്ഷം ഇപ്പോള് ബാലക്കോട്ടിലെ വ്യോമാക്രമണത്തില് തെളിവ് അന്വേഷിക്കുകയാണ്. തീവ്രവാദത്തെ ഇല്ലാതാക്കുന്നതാണ് ലക്ഷ്യം. അതിനായിട്ടാമ് പ്രവര്‍ത്തിക്കേണ്ടത്. എന്നാല് പ്രതിപക്ഷം എന്നെ പ്രധാനമന്ത്രി പദത്തില് നിന്ന് ഒഴിവാക്കാന് വേണ്ടി മാത്രമാണ് പ്രവര്‍ത്തിക്കുന്നതെന്നും മോദി ആരോപിച്ചു. നമ്മുടെ അയല്‍രാജ്യത്ത് തീവ്രവാദത്തിന്റെ വേരുകള് ആഴത്തില് ഇറങ്ങിയിരിക്കുകയാണ്. നമുക്ക് അതിനെ ഇല്ലാതാക്കേണ്ടതുണ്ട്. അവരെ ആര് സഹായിച്ചാലും ഈ പ്രവര്‍ത്തനം അവസാനിപ്പിക്കില്ലെന്നും മോദി വ്യക്തമാക്കി.\nനേരത്തെ മോദി റാഫേല് ഇടപാടില് അഴിമതി നടത്തിയെന്ന് രാഹുല് പറഞ്ഞിരുന്നു. എന്നാല് ഇപ്പോള് രാജ്യം റാഫേല് ഇല്ലാത്തതിന്റെ പ്രശ്‌നം അറിഞ്ഞെന്ന് മോദി പറഞ്ഞിരുന്നു. ഇതിന് രാഹുല് മറുപടിയും നല്‍കിയിരുന്നു. മോദിക്ക് നാണമില്ലെന്നും, 30000 കോടിയുടെ അഴിമതി അദ്ദേഹം റാഫേല് കരാറില് നടത്തിയെന്നും രാഹുല് ആരോപിച്ചിരുന്നു. ഇതിന് പിന്നാലെയാണ് മോദി തന്നെ വ്യോമസേനയെ ചോദ്യം ചെയ്യുന്നുവെന്ന് പ്രതിപക്ഷം ആരോപിച്ചത്.\nnarendra modi prime minister surgical strike opposition congress rahul gandhi rafale നരേന്ദ്ര മോദി പ്രധാനമന്ത്രി പ്രതിപക്ഷം കോണ്‍ഗ്രസ് രാഹുല് ഗാന്ധി\npm modi ask oppn to use common sense\nStory first published: Monday, March 4, 2019, 18:59 [IST]


ലോകത്തെ ശക്തരായ സ്ത്രീകളുള്ള ദ്വീപ്.. ഭരണവും തീരുമാനങ്ങളുമെല്ലാം സ്ത്രീകളുടെ കയ്യിൽ സുരക്ഷിതം.. സ്ത്രീകൾ ഭരിക്കുന്ന ലോകത്തെ തന്നെ ഏകദ്വീപിനെ കുറിച്ചാണ് പറഞ്ഞുവരുന്നത്. കിഹ്നു എന്നാണ് ദ്വീപിന്റെ പേര്. എസ്റ്റോണിയയിലാണ് ഈ ദ്വീപ് സ്ഥിതി ചെയ്യുന്നത്. പതിറ്റാണ്ടുകൾ നീണ്ട പാരമ്പര്യവും സംസ്കാരവുമാണ് ഈ കൊച്ചു ദ്വീപിന് സ്വന്തമായുള്ളത്. കടലിൽ ഉപജീവന മാർഗം തേടുന്നവരാണ് ഇവിടുത്തെ പുരുഷന്മാർ. അതുകൊണ്ട് തന്നെ മാസങ്ങളോളം കടലിലാണ് കഴിയുന്നത്. ഈ സമയം മുഴുവൻ ദ്വീപ് ഭരിക്കുന്നതും പരിപാലിക്കുന്നതും തീരുമാനങ്ങൾ എടുക്കുന്നതും ഇവിടുത്തെ സ്ത്രീകളാണ്.\nഈ ദ്വീപിൽ ആകെ 604 പേരാണ് താമസിക്കുന്നത്. ആചാരങ്ങളും പാരമ്പര്യവും ഇപ്പോഴും സംരക്ഷിച്ചു പോരുന്ന കിഹ്നു ദ്വീപ് യുനെസ്കോയുടെ സാംസ്കാരിക പൈതൃക പട്ടികയിലും സ്ഥാനം പിടിച്ചിട്ടുണ്ട്. മനോഹരമായ ബീച്ചുകളും പ്രകൃതി സുന്ദരമായ ഏഴ് ഗ്രാമങ്ങളും ചേർന്നതാണ് ഈ കൊച്ചു ദ്വീപ്. ഈ ദ്വീപിന്റെ സകല ചുമതലയും നിർവഹിക്കുന്നത് സ്ത്രീകൾ തന്നെയാണ്. കലയും ഭരണവും തുടങ്ങി ഗ്രാമത്തിലെ വിവാഹങ്ങളുടെയും ശവസംസ്കാരങ്ങൾ തുടങ്ങി എല്ലാ കാര്യങ്ങളും തീരുമാനിക്കുന്നത് ഇവരാണ്.\nRead Also : 73 വർഷത്തിന് ശേഷം ലൈബ്രറി പുസ്തകം തിരികെ നൽകി; ലേറ്റ് ഫീസ് കണക്കാക്കിയത് ഏകദേശം3ലക്ഷം രൂപ…\nനിരവധി സഞ്ചാരികൾ ഈ ദ്വീപ് തേടി ഇങ്ങോട്ടേക്ക് എത്താറുണ്ട്. ടൂറിസ്റ്റ് സീസണുകളിൽ ഇവിടെ നിന്ന് ദ്വീപിനെ കണ്ടറിയാനും അവരുടെ പാരമ്പര്യവും സംസ്കാരവും അടുത്തറിയാനും അതിനെ കുറിച്ച് കൂടുതൽ പഠിക്കാനും അവസരം ഒരുക്കിയിട്ടുണ്ട്. ഇവിടുത്തെ കാലാരൂപങ്ങളും കരകൗശല നിർമ്മാണവുമെല്ലാം വ്യത്യസ്തമാണ്. പരമ്പരാഗത രീതിയിലുള്ള വസ്ത്രങ്ങളാണ് അവിടുത്തുകാർ ഉപയോഗിക്കുന്നത്. ഇവിടുത്തെ വസ്ത്രധാരണ രീതി മറ്റ് പല രാജ്യങ്ങളിലും പ്രസിദ്ധമാണ്. ഇവിടുത്തെ സംസ്കാരത്തിന്റെ പ്രധാന ഭാഗങ്ങളിൽ ഒന്നാണ് സംഗീതം. ഇവിടുത്തെ ആഘോഷങ്ങളിലും ഉത്സവങ്ങളിലും എന്തിനധികം പറയണം പാഠ്യവിഷയങ്ങളിൽ പോലും നൃത്തവും സംഗീതവും ഉൾപ്പെടുത്തിയിട്ടുണ്ട്. കുറ്റവാളികളുടെ ദ്വീപായിരുന്ന ഈ പ്രദേശത്തെ ഇന്ന് കാണുന്ന രീതിയിലേക്ക് മാറാൻ സഹായിച്ചത്തിൽ സ്ത്രീകളുടെ പങ്ക് വളരെ വലുതാണ്.\nStory Highlights : Fact about Kihnu Island in Estonia\nRead more on: estonia | Interesting Place | kinhu island


ചില്ലറ ബാക്കി നല്‍കാത്ത 100 സ്ഥാപനങ്ങള്‍ക്ക് സൗദിയില് പിഴ – Pravasi Corner\nചില്ലറ ബാക്കി നല്‍കാത്ത 100 സ്ഥാപനങ്ങള്‍ക്ക് സൗദിയില് പിഴ\nസൗദി അറേബ്യ: ഷോപ്പുകളില് നിന്ന് സാധനങ്ങള് വാങ്ങുമ്പോള് ചില്ലറക്ക് പകരമായി ടിഷ്യു, ച്യൂയിംഗ് ഗം, വെള്ളം എന്നിവ വാങ്ങാതെ ബാക്കി തരാനുള്ള ഒരു റിയാലിന് താഴെയുള്ള ചില്ലറ നാണയങ്ങള് ചോദിച്ചു വാങ്ങണമെന്ന് വാണിജ്യ മന്ത്രാലയം സ്വദേശികളെയും വിദേശികളെയും വീണ്ടും ഓര്‍മ്മപ്പെടുത്തി.\nഉപഭോക്താക്കള്‍ക്ക് ഒരു റിയാലിന് താഴെയുള്ള ചില്ലറ ബാക്കി നല്‍കണമെന്ന നയം വാണിജ്യ മന്ത്രാലയം ശക്തമായ രീതിയില് നടപ്പിലാക്കി കൊണ്ടിരിക്കുകയാണ്. ചില്ലറ നാണയങ്ങള് ബാക്കി നല്‍കാത്ത സ്ഥാപനങ്ങള്‍ക്കെതിരെ കര്‍ശനമായ നടപടികള് എടുക്കുന്നുണ്ട്. ഇതിന്റെ ഭാഗമായി 800 സ്ഥാപനങ്ങളില് പരിശോധനകള് നടത്തിയെന്നും ബാക്കിയുള്ള ചില്ലറ നല്‍കാത്ത 100 സ്ഥാപനങ്ങള്‍ക്ക് പിഴയിട്ടുവെന്നും വാണിജ്യ മന്ത്രാലയം വ്യക്തമാക്കി.\nപരിശോധന ശക്തമാക്കിയതിനു ശേഷം 160 പരാതികള് മന്ത്രാലയത്തിന്റെ ഉപഭോക്തൃ പരാതി വിഭാഗത്തിന് ഉപഭോക്താക്കളില് നിന്ന് ലഭിച്ചു. കൂടുതല് പരാതികളും ലഭിച്ചിട്ടുള്ളത് റിയാദ്, ജിദ്ദ, ദമ്മാം, അബഹ എന്നിവിടങ്ങളില് നിന്നാണ്.\nമന്ത്രാലയത്തിന്റെ പുതിയ നയത്തിന് ഉപഭോക്താക്കളില് നിന്ന് വ്യാപകമായ പിന്തുണ ലഭിച്ചിട്ടുണ്ട്. അതേ സമയം ബാക്കി നല്‍കാനുള്ള ചില്ലറക്ക് ആവശ്യമായ നാണയങ്ങള് ഇല്ല എന്ന പരാതി കച്ചവടക്കാര് ഉയര്‍ത്തുന്നുണ്ട്.\nചില്ലറ ബാക്കി ലഭിക്കുന്നില്ല എന്ന പരാതി ഉള്ളവര് 8001241616 എന്ന നമ്പറില് വിളിച്ചു റിപ്പോര്‍ട്ട് ചെയ്യണമെന്നു വാണിജ്യ മന്ത്രാലയം അറിയിച്ചു.\nസൗദിയില് സെപ്റ്റംബര്7മുതല് യാത്ര ചെയ്യുമ്പോള് റീ എന്‍ട്രി വിസയുടെ കോപ്പി ആവശ്യമില്ലെന്ന് ആഭ്യന്തര മന്ത്രാലയ ഉത്തരവ്\nരേഖകള് ഇല്ലാത്ത കുട്ടികള് ഉള്ള 115 ഫിലിപ്പൈന് അമ്മമാരുടെ ഡി.എന്. എ ഫലം ആഭ്യന്തര മന്ത്രാലയം പുറത്തു വിട്ടു


ഡല്‍ഹി ഭയപ്പെടുത്തുന്നു | Editorial | Deshabhimani | Saturday Jul 23, 2016\n50 ലക്ഷം ഡോസ് കോവിഡ് വാക്‌സിന് അടിയന്തരമായി ലഭ്യമാക്കണം; fകേന്ദ്ര ആരോഗ്യമന്ത്രിയ്ക്ക് മുഖ്യമന്ത്രി കത്തയച്ചു\nവെബ് ഡെസ്‌ക്Updated: Saturday Jul 23, 2016\nരാജ്യതലസ്ഥാനം സാധാരണ ജനങ്ങള്‍ക്ക് സുരക്ഷിതമായ ഇടമല്ലെന്ന് ആവര്‍ത്തിച്ച് വ്യക്തമാക്കപ്പെടുന്ന സംഭവങ്ങളാണ് തുടര്‍ച്ചയായി അരങ്ങേറുന്നത്. സ്ത്രീകളെ സംബന്ധിച്ച് തീര്‍ത്തും അരക്ഷിതമാണ് ഡല്‍ഹിയെന്ന് വര്‍ഷങ്ങളായി ഇന്ത്യന്‍ജനത വായിച്ചും അനുഭവിച്ചും അറിയുന്നു. ഡല്‍ഹി രാജ്യതലസ്ഥാനംമാത്രമല്ല, ബലാത്സംഗങ്ങള് അടക്കമുള്ള നീചമായ കുറ്റകൃത്യങ്ങളുടെകൂടി തലസ്ഥാനമാണെന്ന് തെളിയിക്കുന്നു, സമീപനാളുകളിലെ സംഭവങ്ങള്. മാധ്യമങ്ങളിലൂടെ പുറത്തറിയുന്ന വാര്‍ത്തകള് മഞ്ഞുമലയുടെ മുകളറ്റം മാത്രമാണെന്ന് ദേശീയ ക്രൈം റെക്കോഡ്സ് ബ്യൂറോയുടെ സ്ഥിതിവിവരക്കണക്കുകളില് വ്യക്തം. കഴിഞ്ഞവര്‍ഷം എന്‍സിആര്‍ബി പുറത്തുവിട്ട കണക്കുകള് പ്രകാരം ഡല്‍ഹിയില് ഒരുലക്ഷംപേരില് 767.4 പേര് പലതരം കുറ്റകൃത്യങ്ങള്‍ക്കിരയാകുന്നു. രാജ്യശരാശരി 229.2 ആണെന്നത് ഡല്‍ഹിയിലെ കുറ്റകൃത്യങ്ങളുടെ ആധിക്യം വ്യക്തമാക്കുന്നു.\nകുറ്റകൃത്യങ്ങളുടെ വര്‍ധിച്ച ഈ കണക്കുകള്‍ക്കൊപ്പമാണ് കേരളീയരെയും ലോകമെമ്പാടുമുള്ള മലയാളികളെയും ഞെട്ടിച്ച് രണ്ടു മലയാളികള് ഒരുമാസത്തിനിടെ കൊല്ലപ്പെടുന്നത്. ജൂണ് 29ന് മയൂര്‍വിഹാര് ഫേസ് ത്രീയില് സ്കൂള് വിദ്യാര്‍ഥിയായ പതിനഞ്ചുകാരന് രജത് മേനോനെ പട്ടാപ്പകല് അടിച്ചുകൊന്നതിന്റെ ആഘാതം മാറുംമുമ്പാണ് മയൂര്‍വിഹാര് ഫേസ് വണ്ണിലെ സമാചാര് അപ്പാര്‍ട്മെന്റില് തൃശൂര് സ്വദേശി വിജയകുമാറിനെ ജൂലൈ 20ന് അജ്ഞാതരായ അക്രമികള് കൊലപ്പെടുത്തിയത്. രാജ്യതലസ്ഥാനത്ത് സര്‍ക്കാര്– സ്വകാര്യ മേഖലകളില് തൊഴിലെടുത്തും ബിസിനസ് നടത്തിയും മാന്യമായ ജീവിതം നയിച്ചുവരുന്ന മലയാളികളെയാകെ ഈ കൊലപാതകങ്ങള് അങ്കലാപ്പിലാക്കി. 'വ്യവസ്ഥാപിത സംവിധാനങ്ങളില്‍ത്തന്നെ വിശ്വാസം നഷ്ടപ്പെടുന്ന സ്ഥിതിയാണ്. എല്ലാ സുരക്ഷയുമുണ്ടെന്ന് വിശ്വസിച്ച സ്ഥലത്താണ് അച്ഛന് കൊല്ലപ്പെട്ടത്. കൊലപ്പെടുത്തിയതിന്റെ കാരണമെങ്കിലും അറിയണം''– വിജയകുമാറിന്റെ വീട് സന്ദര്‍ശിച്ച മന്ത്രി കടകംപള്ളി സുരേന്ദ്രനോട് മകള് അമ്പിളി പറഞ്ഞ വാക്കുകളാണിത്. ഡല്‍ഹിയിലെ ക്രമസമാധാനച്ചുമതലയുള്ള ആഭ്യന്തരമന്ത്രാലയത്തില്‍നിന്ന് നീതി ലഭിക്കുക എന്നത് വിദൂരസ്വപ്നം മാത്രമാണെന്ന് വിശ്വസിക്കുന്ന ഡല്‍ഹിയിലെ മലയാളികളുടെ ഭീതി അമ്പിളിയുടെ വാക്കുകളില് വായിച്ചെടുക്കാം.\nമടുപ്പിക്കുന്ന സ്ഥിതിവിവരക്കണക്കുകളില് ഒതുങ്ങിയൊടുങ്ങേണ്ടതല്ല കുറ്റകൃത്യങ്ങള് ആവര്‍ത്തിക്കുന്ന ഈ പ്രതിഭാസം. നിയമവ്യവസ്ഥ തകര്‍ന്നു എന്ന കേവലമായ വാദങ്ങളിലോ തല്‍ക്കാലത്തേക്കുള്ള പ്രതിഷേധങ്ങളിലോ ഇത്തരം സംഭവങ്ങളോടുള്ള പ്രതികരണത്തിന്റെ തീവ്രത കത്തിയമരാന് പാടില്ലതന്നെ. ക്രിമിനല് സ്വഭാവത്തിന്റെയും മറ്റു സംസ്ഥാനക്കാരോടുള്ള വംശീയമായ ഉച്ചനീചത്വങ്ങളുടെയും അപകടകരമായ മിശ്രിതമായാണ് വര്‍ധിച്ചുവരുന്ന ഇത്തരം സംഭവങ്ങളെ വിലയിരുത്തേണ്ടത്.\nആഫ്രിക്കന് രാജ്യമായ കോംഗോയിലെ മസോണ്ട കിടാണ്ട ഒലിവറെ മെയ് 21ന് തെക്കന് ഡല്‍ഹിയില്‍വച്ച് അടിച്ചുകൊന്നിരുന്നു. ഈ സംഭവം ഇന്ത്യയും ആഫ്രിക്കന് രാജ്യങ്ങളുമായുള്ള ബന്ധത്തെപ്പോലും ബാധിക്കുന്ന തലത്തിലേക്ക് വളര്‍ന്നു. മസോണ്ട ഒലിവറുടെ കൊലപാതകം ഒറ്റപ്പെട്ടതല്ല. മെയ് രണ്ടിന് ബംഗളൂരുവില് ഐവറി കോസ്റ്റില്‍നിന്നുള്ള വിദ്യാര്‍ഥിക്കുനേരെ ആക്രമണമുണ്ടായി. തുടര്‍ന്ന് ഇരുപത്തിമൂന്നുകാരനായ നൈജീരിയന് വിദ്യാര്‍ഥിയെ ഹൈദരാബാദില് ആക്രമിച്ചു. ജനുവരിയില് ബംഗളൂരുവില് ഇരുപത്തിമൂന്നുകാരിയായ താന്‍സാനിയന് വിദ്യാര്‍ഥിനിയെ വിവസ്ത്രയാക്കി മര്‍ദിച്ചു. ഡല്‍ഹിയില് വടക്കുകിഴക്കന് സംസ്ഥാനക്കാര് ആക്രമിക്കപ്പെടുന്നത് കുറച്ചുകാലങ്ങളായി പതിവുകാര്യം. രാജ്യമൊട്ടുക്ക് നിലനില്‍ക്കുന്ന, രൂഢമൂലമായ വംശീയചിന്തയിലേക്കും മറ്റു നാട്ടുകാരോടുള്ള മുന്‍വിധികളിലേക്കും സങ്കുചിത്വത്തിലേക്കുമാണ് ഇത്തരം സംഭവങ്ങള് വിരല്‍ചൂണ്ടുന്നത്.\nകേന്ദ്ര ആഭ്യന്തരമന്ത്രാലയത്തിന് കീഴിലുള്ള ഡല്‍ഹി പൊലീസ് രജത് മേനോന് വധക്കേസില് കൈക്കൊണ്ട നിലപാടുകള് പൊലീസിന്റെ സങ്കുചിതത്വവും പക്ഷപാതിത്വവും പകല്‍പോലെ വ്യക്തമാക്കുന്നു. അറസ്റ്റിലായ രണ്ടുപേരുടെ പ്രായം പതിനാറില് കൂടുതലാണെന്ന് പൊലീസ് ആദ്യം പറഞ്ഞെങ്കിലും ശിക്ഷ ഒഴിവാക്കാന് അവര് 16, 14 വയസ്സുള്ളവരെന്ന് വരുത്തിത്തീര്‍ക്കാനായിരുന്നു പൊലീസിന്റെ വ്യഗ്രത. സംഭവദിവസം പരാതി സ്വീകരിക്കാന് എച്ച്എസ്ഒ തയ്യാറായില്ല. ചില പരാമര്‍ശങ്ങള് പരാതിയില്‍നിന്ന് ഒഴിവാക്കണമെന്നും ശഠിച്ചു. പരാതിയില് പറയുന്നത് തങ്ങളുടെ മൊഴിയാണെന്നും അത് സ്വീകരിക്കാന് നിയമപരമായ ബാധ്യതയുണ്ടെന്നും രജതിന്റെ ബന്ധുക്കള് വാദിച്ചപ്പോഴാണ് നിലപാട് മാറ്റിയത്. ഉദ്യോഗസ്ഥരുടെ നിലപാട് ഒട്ടും സുതാര്യമായിരുന്നില്ല. സംസ്ഥാന മന്ത്രിമാരുടെയും ഇടതുപക്ഷ എംപിമാരുടെയും ഇടപെടല് മാത്രമാണ് രജതിന്റെ കുടുംബത്തിന് ആശ്വാസമേകിയത്.\nവംശീയതയ്ക്കൊപ്പം അക്രമികളുമായി പൊലീസ് സംവിധാനം കൈകോര്‍ക്കുന്നതുമാണ് ഇത്തരം സംഭവങ്ങള് ആവര്‍ത്തിക്കാന് കാരണം. സങ്കുചിത വര്‍ഗീയസ്വത്വത്തിന്റെയും ഹിന്ദു ദേശീയതയുടെയും അടിസ്ഥാനത്തിലുള്ള അജന്‍ഡയെ പ്രോത്സാഹിപ്പിക്കുന്ന ബിജെപി രാജ്യംഭരിക്കുമ്പോള് ഇത്തരം അക്രമങ്ങള് വ്യാപകമാകുകയേ ഉള്ളൂ. ബീഫ് കഴിക്കുന്നവരെയും ഭൂരിപക്ഷമതത്തില്‍പെടാത്തവരെയും വ്യത്യസ്തമായി ചിന്തിക്കുന്നവരെയും ജനക്കൂട്ടം ആക്രമിക്കുന്നതിനെ ഈ പശ്ചാത്തലത്തില്‍വേണം വിലയിരുത്താന്\nഡല്‍ഹി ജുഡീഷ്യല് സര്‍വീസില് അവസരം\nഡല്‍ഹിയില് അധ്യാപകര്: 9232\nഡല്‍ഹി ഐഐടിയില് സ്പെഷ്യല് റിക്രൂട്ട്മെന്റ്


കമല് ഹാസന്റെ പാര്‍ട്ടി വെബ്‌സൈറ്റ് രജിസ്റ്റര് ചെയ്തിരിക്കുന്നത് നികുതി വെട്ടിക്കാനായി കേമാന് ദ്വീപിലോ? എന്താണ് വസ്തുത?\n26 Feb 2018 11:22 AM GMT\nകമല്‍ഹാസന്റെ പാര്‍ട്ടിയായ മക്കള് നീതി മയ്യത്തിന്റെ വെബ്‌സൈറ്റ് രജിസ്റ്റര് ചെയ്തിരിക്കുന്നത് നികുതി വെട്ടിപ്പിനായി കരീബിയന് മേഖലയിലെ കേയ്മാന് ദ്വീപിലാണെന്ന പ്രചാരണം സോഷ്യല് മീഡിയയില് സജീവമാണ്. അഴിമതിക്കെതിരെ പോരാടുന്നു എന്ന് അവകാശപ്പെടുന്ന കമല്‍ഹാസന് എങ്ങനെയാണ് ഡൊമെയ്ന് രജിസ്റ്റര് ചെയ്യാന് ഇത്തരമൊരു സ്ഥലത്തുള്ള ആളുകളെ തിരഞ്ഞെടുത്തത് എന്നൊക്കെയുള്ള ചോദ്യങ്ങളാണ് പ്രതികരണങ്ങളായി വന്നുകൊണ്ടിരിക്കുന്നത്. എന്നാല് ഇതിന്റെ യഥാര്‍ത്ഥ വസ്തുത എന്താണ് എന്നാണ് ആള്‍ട്ട് ന്യൂസ് എഡിറ്റര് പ്രതീക് സിന്‍ഹ പരിശോധിക്കുന്നത്.\nഹരി പ്രഭാകരന് എന്നയാളാണ് കമല് ഹാസന്റെ വെബ്‌സൈറ്റിന് പിന്നിലെന്നാണ് പറയുന്നത്. ഹരി പ്രഭാകരന് എഐഎഡിഎംകെ ഐടി വിംഗ് ജോയിന്റ് സെക്രട്ടറിയാണ്. http://Maiyam.comന്റെ WHOIS ഡാറ്റ പ്രകാരം ഇതിന് തെളിവുണ്ടെന്നും പറയുന്നു. കമല് ഹാസന്റെ കമ്പനി (Maiyam.com Pvt Ltd) ഡയറക്ടറാണത്രേ. എന്നാല് WHOIS വിവരങ്ങളില് ഡൊമെയ്ന് ഉടമസ്ഥന്റെ പേര്്, അഡ്രസ്, ഫോണ് നമ്പര് തുടങ്ങിയ ഉണ്ടാകാറുണ്ട്. എന്നാല് ഡൊമെയ്ന് രജിസ്‌ട്രേഷന്റെ ഇത്തരം അടിസ്ഥാന കാര്യങ്ങളൊന്നും ഹരി പ്രഭാകരന്റെ ട്വീറ്റിലില്ല. മാത്രമല്ല കമല്‍ഹാസന്റെ പാര്‍ട്ടിയുടെ ഔദ്യോഗിക വെബ്‌സൈറ്റിന്റെ പേര് maiam.com എന്നാണ്. അല്ലാതെ maiyam.com എന്നല്ല.\nഡൊമെയ്ന് ഉടമയുടെ ശരിയായ ഐഡന്റിറ്റി, വ്യക്തിപരമായ വിവരങ്ങള് മറച്ചുവയ്ക്കാന് കളിയും. maiyam.com അത്തരമൊരു സംവിധാനം ഉപയോഗിക്കുന്നുണ്ട്. PrivacyDotLink എന്ന് ഗൂഗിളില് സര്‍ച്ച് ചെയ്താല് uniregistry.help എന്ന സൈറ്റിലേയ്‌ക്കെത്താം. ഇങ്ങനെ കേയ്മാന് ദ്വീപിലെ ഈ അഡ്രസ് ആരുടേതാണ് എന്ന് പരിശോധിക്കുമ്പോളാണ് അത് Uniregistrar Corpന്റേതാണ് എന്ന് മനസിലാകുന്നത്. Privacy.Link services ലഭ്യമാക്കുന്ന കമ്പനി. ഇതിനാല് കമല് ഹാസന്റെ വെബ്‌സൈറ്റ് കേ മാന് ദ്വീപിലാണ് രജിസ്റ്റര് ചെയ്തിരിക്കുന്നത് എന്ന് പറയുന്നതില് യാതൊരു അടിസ്ഥാനവുമില്ല.\nമുന് എഎപി എംഎല്‍എ കപില് മിശ്രയടക്കം നിരവധി പേര് ട്വിറ്ററില് ഈ തെറ്റായ വിവരം ഷെയര് ചെയ്തിരിക്കുന്നു. സംഘപരിവാര് അനുകൂല വ്യാജ വാര്‍ത്താ സൈറ്റായ പോസ്റ്റ്കാര്‍ഡ് (postcard.news) കമല് ഹാസനെതിരെ പ്രചാരണം നടത്തുന്നുണ്ട്. കേയ്മാന് ദ്വീപിലെ ക്രിസ്ത്യന് മിഷണറിമാര്‍ക്കൊപ്പം ചേര്‍ന്നാണോ കമല്‍ഹാസന് പ്രവര്‍ത്തിക്കുന്നത്, ഇതാണോ ഹിന്ദുക്കളോടുള്ള അദ്ദേഹത്തിന്റെ വെറുപ്പിന് കാരണം എന്നൊക്കെയാണ് പോസ്റ്റ് കാര്‍ഡ് ന്യൂസിന്റെ ചോദ്യങ്ങള്.\naap aiadmk AltNews caribbeansea caymanisland domain hariprabhakaran kamalhasan kapilmisra mla postcardnews taxhaven website